Diari Oficial de la Generalitat Valenciana


Sumari del DOGV 8865, del 24-07-2020 (2020/5964)

RESOLUCIÓ de 20 de juliol de 2020, del president de l'Institut Valencià de Cultura, per la qual es convoca la concessió d'ajudes a la producció d'obres audiovisuals
--------------------------------------------------------------------------------------------------------------------------------------------------------------------

### Dades del document

Número de DOGV
:   8865

Data del DOGV
:   24-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5964


Data del document
:   20-07-2020

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de juliol de 2020, del president de l'Institut Valencià de Cultura, per la qual es convoca la concessió d'ajudes a la producció d'obres audiovisuals [2020/5964]  
El Pla estratègic de subvencions 2020-2023 de la Conselleria d'Educació, Cultura i Esport, aprovat per mitjà de la Resolució de 23 de març de 2020, del conseller d'Educació, Cultura i Esport (DOGV 8783, 07.04.2020), estableix, en l'annex únic i dins de l'objectiu estratègic 4 de l'Institut Valencià de Cultura: «foment de la producció i difusió de les diferents manifestacions artístiques competència de l'Institut Valencià de Cultura», la línia de subvenció per al foment i per a la promoció de l'audiovisual valencià.  
Mitjançant l'Ordre 8/2020, de 11 de juny, de la Conselleria d'Educació, Cultura i Esport (DOGV 8837,17.06.2020), s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (d'ara en avant, Ordre de bases reguladores).  
L'Ordre de bases reguladores constitueix el marc homogeni al qual s'atenen les diverses línies de subvenció dels sectors culturals que competeixen a l'Institut Valencià de Cultura. No obstant això, la declaració de l'estat d'emergència a fi de contindre la pandèmia provocada per l'expansió del virus Covid-19, ha suposat l'aprovació de mesures extraordinàries de caràcter conjuntural per part de les administracions públiques.  
En l'àmbit de la Generalitat, el Decret llei 2/2020, de 3 d'abril, de mesures urgents en l'àmbit de l'educació, la cultura i l'esport, per a pal·liar els efectes de l'emergència sanitària provocada per la Covid-19 (DOGV 8781, 06.04.2020), preveu, en el capítol IV, una sèrie de mesures extraordinàries en matèria de subvencions en l'àmbit de la cultura i l'esport dirigides a facilitar l'execució i la justificació d'activitats subvencionades, la qual cosa permet la flexibilització dels procediments corresponents i reglats en les respectives bases reguladores, alhora que es respecten les mesures que necessàriament han d'adoptar-se en l'atorgament de subvencions. Això afecta les ajudes previstes en l'esmentada ordre de bases reguladores i en aquesta resolució; per la qual cosa, a l'empara del mencionat decret llei, s'han flexibilitzat algunes obligacions de les persones beneficiàries.  
Aquesta convocatòria ha tingut en compte també les mesures que preveu l'article 1 del Decret llei 4/2020, de 17 d'abril, del Consell, de mesures extraordinàries de gestió economicofinancera per a fer front a la crisi produïda per la Covid-19, i, en particular, el pagament anticipat de les subvencions, sense ajustar-se als límits que preveu l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions.  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), que estableix que les persones que ostenten la presidència dels organismes públics i de les entitats de dret públic seran les competents per a realitzar la convocatòria de les subvencions; així com, d'acord amb l'article 2, punt 2, lletra l i l'article 4, punt 2, lletra j del Reglament d'organització i de funcionament de l'Institut Valencià de Cultura, aprovat pel Decret 5/2013, de 4 de gener, i modificat, a aquest efecte, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, d'ajudes i de subvencions de les diferents matèries culturals integrades en l'Institut Valencià de Cultura, resolc:  
  
  
Primer. Finalitat, objecte i condicions de les ajudes  
1. Convocar la concessió d'ajudes per a la producció audiovisual a la Comunitat Valenciana, en el marc de les competències de l'Institut Valencià de Cultura (d'ara en avant, també IVC), d'acord amb els objectius que té encomanats, a fi d'impulsar la creació d'obres audiovisuals, fer costat al sector audiovisual en l'àmbit competencial de la Generalitat i estimular la creació d'obres audiovisuals que servisquen de foment i difusió de la creativitat, de la cultura i de l'idioma valencià, en els gèneres i les modalitats següents:  
a) Animació. Comprén les modalitats següents:  
- Llargmetratge i sèrie.  
- Curtmetratge, pilot de sèrie, multiplataforma i videojoc.  
En la modalitat de curtmetratge, pilot de sèrie, multiplataforma i videojoc, s'aplicarà el criteri següent:  
- En el nombre total de curtmetratges, pilots de sèrie i multiplataforma d'animació subvencionats, ha d'haver-hi paritat de gènere en la direcció. A aquest efecte, de les produccions subvencionades, almenys el 40 % han d'estar dirigides per homes i almenys el 40 %, per dones.  
  
Aquest percentatge es mantindrà sempre que els projectes subvencionats superen la fase de guió i obtinguen un mínim de 50 punts en la puntuació final. El percentatge de paritat pot veure's alterat si en algun dels gèneres (femení o masculí) no hi ha suficients projectes que hagen obtingut la puntuació mínima exigida en la valoració del guió. Si algun projecte té més d'un director, es comptabilitzarà el nombre de directors de tots els projectes per a calcular els percentatges de paritat.  
  
b) Ficció. Comprén les modalitats següents:  
1a. Llargmetratge:  
- Llargmetratge de ficció A. Llargmetratges amb un pressupost màxim de 750.000 ?.  
- Llargmetratge de ficció B. Llargmetratges en els quals l'empresa sol·licitadora és la titular majoritària de la producció i amb un pressupost superior a 750.000 ?.  
- Llargmetratge de ficció C. Llargmetratges que es realitzen en règim de coproducció entre dues o més empreses en els quals l'empresa sol·licitadora és minoritària i amb un pressupost superior a 1.000.000 d??.  
2a. Curtmetratge i multiplataforma.  
En aquesta modalitat de curtmetratge i multiplataforma, s'aplicarà el criteri següent:  
En el nombre total de curtmetratges i multiplataforma de ficció subvencionats, ha d'haver-hi paritat de gènere en la direcció. A aquest efecte, de les produccions subvencionades, almenys el 40 % han d'estar dirigides per homes i almenys el 40 %, per dones.  
Aquest percentatge es mantindrà sempre que els projectes subvencionats superen la fase de valoració del guió i obtinguen un mínim de 50 punts en la puntuació final. El percentatge de paritat pot veure's alterat si en algun dels gèneres (femení o masculí) no hi ha suficients projectes que superen la fase de valoració del guió. Si algun projecte té més d'un director, es comptabilitzarà el nombre de directors de tots els projectes per a calcular els percentatges de paritat.  
  
Els llargmetratges televisius de ficció (tv movies) i les minisèries de ficció, en els termes definits en l'acord tercer, es consideren inclosos en les categories de llargmetratge de ficció A, B i C, segons les característiques que tinguen.  
De les ajudes que es concedisquen a llargmetratges de ficció, un màxim de dos seran per a minisèries, amb independència de la categoria a la qual corresponguen, sempre que superen la fase de valoració de guió i obtinguen un mínim de 50 punts.  
Si s'hi presenten menys de dos projectes de minisèries o si en són menys de dos els que superen la fase de valoració de guió o els que obtenen el mínim de 50 punts, les ajudes romanents es destinaran a la resta de projectes de llargmetratges de ficció.  
c) Documental. Comprén les modalitats següents:  
1a. Llargmetratge:  
- Llargmetratge documental A: documental del qual es valora especialment el tractament de temes valencians.  
- Llargmetratge documental B: documental del qual es valora especialment el tractament de temes d'àmbit nacional i internacional.  
  
2a. Curtmetratge i multiplataforma.  
En aquesta modalitat de curtmetratge i multiplataforma, s'aplicarà el criteri següent:  
En el nombre total de curtmetratges i multiplataforma documentals subvencionats, ha d'haver-hi paritat de gènere en la direcció. A aquest efecte, de les produccions subvencionades, almenys el 40 % han d'estar dirigides per homes i almenys el 40 %, per dones.  
Aquest percentatge es mantindrà sempre que els projectes subvencionats superen la fase de valoració del guió i obtinguen un mínim de 50 punts en la puntuació final. El percentatge de paritat es pot veure alterat si en algun dels gèneres (femení o masculí) no hi ha suficients projectes que superen la fase de valoració de guió. Si algun projecte té més d'un director, es comptabilitzarà el nombre de directors de tots els projectes per a calcular els percentatges de paritat.  
  
Les referències que figuren en aquesta convocatòria en masculí genèric, es consideraran referides tant al gènere masculí com al femení.  
  
2. No podran accedir a aquestes ajudes les obres cinematogràfiques i audiovisuals definides com a «X», així com les que, per sentència, siguen declarades, en algun extrem, constitutives de delicte, ni tampoc les pel·lícules publicitàries.  
Només es pot presentar una sol·licitud per projecte. En cas de coproduccions, només podrà presentar la sol·licitud una de les empreses productores. Aquesta, en cas d'obtindre una ajuda, serà la considerada com a beneficiària a l'efecte del que preveu aquesta resolució.  
No pot presentar-se un mateix projecte o variacions o parts d'un mateix projecte a diferents modalitats o gèneres. En cas de presentar-s'hi, tots els projectes presentats seran desestimats.  
No es poden presentar sol·licituds de les ajudes corresponents a projectes de segones i successives temporades de sèries d'animació, ni minisèries de ficció.  
No es poden presentar projectes de sèries d'animació, minisèries de ficció, ni llargmetratges televisius que siguen la conseqüència d'un contracte amb una empresa titular d'un canal televisiu, per a la realització d'aquests i en els quals aquesta empresa televisiva adquirisca la titularitat majoritària dels drets de l'obra.  
No es poden presentar a aquesta convocatòria projectes que aquesta mateixa anualitat es presenten a les convocatòries d'ajudes de l'Institut Valencià de Cultura a l'escriptura de guió, al desenvolupament i a la preparació de projectes d'obres audiovisuals o a rodatges a la Comunitat Valenciana.  
Sense perjudici del que s'ha indicat, les ajudes a la producció d'obres audiovisuals a un projecte són incompatibles amb les ajudes a rodatges a la Comunitat Valenciana del mateix projecte.  
No es poden presentar a aquestes ajudes les obres que estiguen ja qualificades per l'ICAA o l'organisme equivalent en el moment de la presentació de la sol·licitud. Tampoc s'hi poden presentar projectes d'obres que s'hagen emés per qualsevol canal de televisió pública o privada, que s'hagen difós via streaming o que s'hagen incorporat a alguna plataforma digital de vídeo a la carta, siga en obert o previ pagament.  
No poden optar a aquestes ajudes les empreses que no hagen satisfet les obligacions que hagen contret amb el personal creatiu, artístic i tècnic, així com amb les indústries tècniques valencianes, respecte de qualsevol producció audiovisual anterior de la mateixa empresa productora a la qual s'haja concedit una ajuda estatal o autonòmica a la producció o al desenvolupament, llevat que aquestes obligacions hagen prescrit legalment o es tracte de projectes les ajudes dels quals estiguen en termini de justificació. Això també és d'aplicació a les empreses que formen part d'una AIE i a les empreses sol·licitadores que signen contractes de coproducció del projecte presentat amb altres empreses que es troben en aquestes circumstàncies.  
Tampoc poden optar a aquestes ajudes les empreses que hagen rebut ajudes estatals o autonòmiques públiques, amb deutes referits a altres produccions audiovisuals i declarats en sentència ferma, ni tampoc empreses que es troben en procés de liquidació.  
Una sola empresa no podrà acumular més del 15 % del pressupost total de la convocatòria, segons el que estableix l'article 10 de l'Ordre de bases reguladores.  
3. Les ajudes es concediran d'acord amb els principis de publicitat, de transparència, d'objectivitat, d'igualtat i de no-discriminació i mitjançant el règim de concurrència competitiva, per a activitats que tinguen lloc entre l'1 de novembre de 2019 i el 30 de novembre de 2022.  
4. D'acord amb el que estableix l'article 30.2 de l'Ordre de bases reguladores, podran obtindre aquestes ajudes les petites i mitjanes empreses (persones físiques i jurídiques) de qualsevol estat membre de la Unió Europea o de l'Espai Econòmic Europeu i agrupacions d'interés econòmic que es dediquen professionalment a la producció audiovisual.  
Les empreses beneficiàries han de desenvolupar tota l'activitat, o una part d'aquesta, a la Comunitat Valenciana i tindre la condició de productores independents, d'acord amb el que estableix l'article 4, lletra n, de la Llei 55/2007, de 28 de desembre, del cinema. A aquests efectes, la sol·licitant haurà d'aportar una declaració responsable de la condició de productora independent (inclosa en el model de sol·licitud).  
Es considera productor independent la persona física o jurídica que no siga objecte d'influència dominant per part d'un prestador de servei de comunicació/difusió audiovisual, ni d'un titular de canal televisiu privat, ni que, per la seua banda, exercisca una influència dominant en aquests, ja siga, en qualssevol dels supòsits, per raons de propietat, de participació financera o per tindre la facultat de condicionar, d'alguna manera, la presa de decisions dels òrgans d'administració o de gestió respectius. La «influència dominant» s'entén en el sentit que recull l'esmentat article 4, lletra n, punt 1, de la Llei 55/2007.  
No podran ser-ne beneficiàries les empreses i agrupacions d'interés econòmic que no estiguen al corrent en el compliment de les seues obligacions tributàries i davant de la Seguretat Social en els termes establits per la Llei general de subvencions i el seu Reglament, amb anterioritat a dictar-se la proposta de resolució de concessió de la convocatòria.  
  
  
Segon. Finançament de les ajudes i distribució per modalitats  
1. La present convocatòria d'ajudes té caràcter plurianual per als exercicis 2020, 2021 i 2022. La quantia global màxima d'aquesta convocatòria ascendeix a 5.700.000 - i es distribuirà per a cada anualitat de la següent manera:  
D'acord amb la Llei 10/2019, de 27 de desembre, de pressupostos de la Generalitat per a l'exercici 2020 (DOGV 8708, 31.12.2019), les ajudes convocades s'imputaran al crèdit previst en la secció 09, entitat 00254, en la línia de subvenció S7627000, Foment i promoció de l'audiovisual valencià, per un import d'1.858.828,79 - en l'exercici 2020, inclòs en el capítol VII del pressupost de l'Institut Valencià de Cultura.  
  
Per a l'anualitat de 2021, l'import serà de 2.000.000,00 - i, per a l'anualitat de 2022, l'import serà d'1.841.171,21 - i quedaran condicionades a l'existència de crèdit adequat i suficient per a atendre-ho en les lleis de pressupostos corresponents de la Generalitat per a 2021 i per a 2022, de conformitat amb les disposicions d'aplicació de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
L'import es pot incrementar si hi ha un increment en la línia pressupostària o una economia de convocatòries d'exercicis anteriors durant l'exercici corresponent.  
Així mateix, l'import indicat es pot minorar si, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que el financen.  
2. L'import es distribueix per gèneres i modalitats, d'acord amb el desglossament que s'indica a continuació:  
a) Gènere: animació: 1.100.000 ?.  
Modalitats:  
1a. Llargmetratges i sèries d'animació: 750.000 ?, amb un màxim de 400.000 - per ajuda.  
2a. Curtmetratges, pilots de sèrie, multiplataforma i videojocs: 350.000 ?, amb un màxim de 60.000 - per ajuda.  
b) Gènere: ficció: 3.700.000 ?.  
Modalitats:  
1a. Llargmetratges: 3.500.000 ?.  
- Llargmetratges de ficció A: 1.000.000 d??, amb un màxim de 350.000 - per ajuda.  
- Llargmetratges de ficció B: 1.300.000 ?, amb un màxim de 375.000 - per ajuda.  
- Llargmetratges de ficció C: 1.200.000 ?, amb un màxim de 325.000 - per ajuda.  
L'import total de les ajudes que es concedisquen a minisèries no podrà ser superior a 500.000 ?.  
2a. Curtmetratges i multiplataforma de ficció: 200.000 ?, amb un màxim de 40.000 - per ajuda.  
c) Gènere: documental: 900.000 ?.  
Modalitats:  
1a. Llargmetratges documentals: 700.000 ?.  
- Llargmetratges documentals A: 400.000 ?, amb un màxim de 90.000 - per ajuda.  
- Llargmetratges documentals B: 300.000 ?, amb un màxim de 90.000 - per ajuda.  
2a. Curtmetratges i multiplataforma documentals: 200.000 ?, amb un màxim de 40.000 - per ajuda.  
En els projectes que tinguen continguts de diversos gèneres (animació, ficció i/o documental), s'optarà per sol·licitar l'ajuda en el gènere que siga majoritari en la duració de l'obra, excepte en els casos en què la proporció entre els dos gèneres es trobe entre el 60 % i el 40 %, en els quals el sol·licitant podrà triar el gènere en el qual desitja presentar l'obra.  
  
Tercer. Conceptes  
1. Definicions.  
a) Gèneres, modalitats i formats:  
- Animació: seqüència de dibuixos o fotografies que, com que estan ordenats consecutivament, aconsegueixen generar un moviment creïble davant dels nostres ulls, els quals es presten al joc de la il·lusió visual.  
S'entén per animació, a aquest efecte, qualsevol projecte que comporte un tractament individualitzat en la imatge en cada fotograma o trama. Queden exclosos d'aquest apartat els projectes que corresponguen a formats que no tinguen un tractament propi de l'animació en el sentit exposat.  
- Curtmetratge: la pel·lícula cinematogràfica que tinga una duració inferior a seixanta minuts.  
- Llargmetratge: la pel·lícula que tinga una duració igual o superior a seixanta minuts, tant si està destinada a la projecció cinematogràfica com a l'emissió televisiva. Es distingeixen les categories de llargmetratge següents:  
- Llargmetratge de ficció A: llargmetratges de ficció amb un pressupost màxim de 750.000 euros.  
- Llargmetratge de ficció B: llargmetratges en què l'empresa sol·licitadora és la titular majoritària de la producció i amb un pressupost superior a 750.000 ?. En cas de coproducció entre diverses empreses productores l'empresa sol·licitant ha de ser la majoritària amb almenys el 30 % de la titularitat de l'obra.  
- Llargmetratge de ficció C: llargmetratges que es realitzen en règim de coproducció entre dues o més empreses en què l'empresa sol·licitadora és minoritària i amb un pressupost superior a 1.000.000 d'euros.  
- Llargmetratge documental A: llargmetratge documental del qual es valora especialment el tractament de temes valencians.  
- Llargmetratge documental B: llargmetratge documental del qual es valora especialment el tractament de temes d'àmbit nacional i internacional.  
- Minisèrie de ficció: obra de ficció estructurada entre 2 i 8 capítols, amb una duració d'entre 40 i 120 minuts per capítol, que segueix una línia argumental o temàtica comuna, amb un desenllaç determinat, destinada a l'emissió exclusivament en un canal televisiu.  
Les minisèries de ficció s'entenen incloses, a l'efecte d'aquesta resolució, en la categoria de llargmetratge de ficció A, B i C, segons quines en siguen les característiques.  
- Multiplataforma: format ideat per a servir-se per mitjà de diferents dispositius o suports de vídeo, tenint en compte les peculiaritats de cada un d'aquests i de cara a aprofitar els avantatges que proposen i els projectes que contenen elements multimèdia.  
Els projectes de multiplataforma han de proposar una narració per mitjà de múltiples plataformes en què cada element contribueix de manera única a crear i compartir un univers narratiu per als seus destinataris. L'ús de diferents plataformes ha d'implicar l'habilitació de diferents accessos mitjançant els quals l'usuari pot participar. En queden exclosos els que oferisquen la possibilitat de fer apostes o que continguen jocs d'atzar amb premis en metàl·lic o en espècie per als participants.  
- Pilot de sèrie d'animació: capítol d'una sèrie d'animació que serveix per a valorar la possibilitat de realitzar la sèrie completa i que, en cas que es duga a terme, s'utilitza com a primer episodi d'aquesta.  
  
- Sèrie d'animació: producció d'animació, estructurada en diversos capítols, que segueix una línia argumental o temàtica comuna, amb un desenllaç determinat, destinada a l'emissió exclusivament en un canal televisiu.  
- Videojocs: joc en el qual interactuen una o més persones, per mitjà d'un controlador amb un dispositiu electrònic que mostra imatges de vídeo.  
b) Altres definicions:  
Agrupació d'interés econòmic d'empreses (d'ara en avant, AIE).  
En el cas que sol·licite l'ajuda una AIE amb domicili social a la Comunitat Valenciana o quan en una AIE s'integre una empresa valenciana, s'equipararà a una coproducció en què la participació d'empreses valencianes s'estimarà en el 50 % en la ponderació d'aquells criteris de valoració en què així s'indica.  
Igualment, en virtut d'això, quan una AIE presente un projecte de llargmetratge de ficció (incloses les minisèries), el pressupost del qual siga superior a 1.000.000 d'euros, haurà d'optar entre presentar-lo a la modalitat de llargmetratge de ficció B o llargmetratge de ficció C.  
- Condició de valencià/valenciana: a l'efecte dels criteris d'atorgament d'aquestes ajudes continguts en l'acord sisé d'aquesta resolució, la condició de valencià/valenciana en les persones físiques s'estén tant a qui ha nascut a la Comunitat Valenciana com als ciutadans de la Unió Europea que estan empadronats com a residents a la Comunitat Valenciana amb una antiguitat mínima d'un any en la data en què finalitze el termini de presentació de sol·licituds.  
En cas d'haver estat empadronat com a resident en diversos municipis de la Comunitat Valenciana, es computen els períodes corresponents a aquests, sempre que siguen consecutius.  
En el cas de les persones jurídiques, tindran la condició de valencianes les que tinguen el domicili social a la Comunitat Valenciana.  
- Empresa valenciana: en el cas de les persones jurídiques, seran empreses valencianes les que tinguen el seu domicili social a la Comunitat Valenciana. En el cas d'empreses persones físiques (autònoms), les que tinguen el seu domicili fiscal a la Comunitat Valenciana.  
- Despesa local a la Comunitat Valenciana: la que es faça en empreses i treballadors amb domicili fiscal a la Comunitat Valenciana encara que hagen desenvolupat la seua activitat fora d'aquesta.  
- Llengua majoritària. A l'efecte d'aquesta resolució, la referència al fet que la llengua majoritària siga el valencià s'entén com que, del total de paraules dels diàlegs i de les veus en off, més del 50 % estan en valencià, en cas de ser bilingüe; i, en cas que tinga més de dos idiomes, que el valencià siga la llengua majoritària.  
En els documentals es tindrà únicament en compte el conjunt de narracions i veus en off que consten en el guió. A aquest efecte, la versió original dels projectes és la que es determine en la versió del rodatge o, si escau, en el doblatge de les veus en off. Quan no hi haja un narrador, ni veus en off, es computaran els diàlegs en valencià de les persones que intervinguen en el documental i els subtítols en valencià de persones que parlen una llengua que no siga ni el valencià ni el castellà.  
  
En qualsevol cas, la versió que es qualifique, en aquelles obres subjectes a qualificació per l'ICAA o organisme equivalent, haurà de correspondre amb la que es declare com a original i amb la llengua majoritària del rodatge.  
- director nou: es considerarà director nou la persona que tinga la condició de valenciana i que, en la data de finalització del termini de presentació de sol·licituds, no haja dirigit o codirigit més de dos llargmetratges, ja siguen qualificats per a l'explotació comercial en sales d'exhibició cinematogràfica o llargmetratges televisius emesos per un canal de televisió.  
- Guionista nou: es considerarà guionista nou a qui tinga la condició de valencià i que, en la data de finalització del termini de presentació de sol·licituds, no haja escrit o coescrit més de dos guions corresponents a llargmetratges, ja siguen qualificats per a l'explotació comercial en sales d'exhibició cinematogràfica o a llargmetratges televisius emesos per un canal de televisió.  
2. Criteris artístics i tècnics aplicables per a la valoració del projecte, segons el que es preveu en l'apartat corresponent a cada gènere i modalitat.  
- Originalitat/premissa. Es valorarà l'originalitat i l'entitat pròpia de la història i/o de la manera de narrar-la, o que tinga una narració diferent que la faça singular; que tinga claredat en la redacció i en l'enteniment i que siga una premissa atractiva des del punt de vista d'un determinat públic.  
- Estil/tècnica/tractament. Es valorarà l'adequació als estàndards de redacció i format de guió cinematogràfic i correcció gramatical, lèxica i ortogràfica. En el cas dels videojocs, es valorarà el disseny del context narratiu (narrative design) del joc i els criteris d'experiència d'usuari (user experience, UX).  
- Trama/desenvolupament. Es valorarà que la trama siga coherent i estiga correctament estructurada per a mantindre l'interés en la història, així com la idoneïtat del ritme del guió en l'estil o el gènere de l'obra.  
- Personatges. Es valorarà la creació de personatges, així com la seua profunditat i matisos i que la seua evolució al llarg de la història siga coherent amb la pel·lícula que es pretén contar, a més de la qualitat dels seus diàlegs i dels efectes dramàtics que transmeten. S'assimilaran als personatges els elements protagonistes de l'obra, quan no hi participen persones físiques.  
- Disseny/concepte, només en el cas d'obres d'animació. Es valorarà l'originalitat i la qualitat dels dissenys de tots els elements relacionats amb l'aspecte visual del projecte com ara personatges, expressions, postures, escenaris, grafisme i logotips. En el cas dels videojocs, es valorarà el disseny d'art (concept art).  
- Paper protagonista de la dona o que tracte d'un tema vinculat o enfocat principalment a la dona: a l'efecte d'aquesta resolució, s'entén que la dona té un caràcter protagonista en un projecte quan es dona alguna de les circumstàncies següents:  
Que el projecte tracte un tema vinculat o enfocat principalment a la dona.  
Que la protagonista principal siga una dona, sense que compartisca aquest caràcter protagonista amb cap personatge masculí, i que la trama no gire entorn d'un home.  
Quan hi haja més de dos protagonistes principals, que el nombre de protagonistes femenines siga superior al de protagonistes masculins.  
Això mateix s'aplica als guions dels projectes d'animació.  
  
En els projectes de documentals, s'entén per protagonista la persona/les persones que, atés el guió, és/són objecte d'aquest.  
En els documentals, a aquest efecte, no es consideren protagonistes les persones entrevistades si no són realment l'objecte de la història sinó que es limiten a aportar testimoniatges per a il·lustrar el tema central. Si no hi ha protagonista/istes, es valora únicament si tracta d'un tema vinculat o enfocat principalment a la dona.  
  
Quart. Presentació de sol·licituds  
1. El termini de presentació de sol·licituds serà de 20 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds han de dirigir-se a l'Institut Valencià de Cultura i han de presentar-se, juntament amb la documentació vinculada a aquestes, telemàticament, mitjançant el registre electrònic accessible en l'URL següent: http://ivc.gva.es/; per a la qual cosa, la persona sol·licitant, o el seu representant, ha de disposar de qualsevol dels certificats o de les signatures electròniques que admet aquesta aplicació.  
En cap cas seran vàlids els documents als quals s'haja d'accedir mitjançant enllaços o pàgines web, corresponents a aplicacions o plataformes d'emmagatzematge o serveis d'allotjament d'arxius; aquests documents es consideraran no presentats, excepte en el cas d'enllaços a teasers i videopitchs, en els supòsits previstos en aquest acord.  
  
3. Les sol·licituds han de formalitzar-se mitjançant la presentació telemàtica del model que s'adjunta com a annex I a aquesta resolució, degudament omplit i acompanyat de la documentació que corresponga en cada cas, segons s'estableix en aquesta resolució.  
El guió, la sinopsi i el subtítol de reclam han d'anar en un mateix arxiu diferenciat de la resta de documents.  
La documentació ha d'incloure un índex en què figuren els documents aportats, i aquests s'han de numerar segons l'ordre en què figuren en el dossier presentat i han de desenvolupar els punts següents:  
a) Declaració responsable de les subvencions, de les ajudes, dels ingressos o dels recursos sol·licitats, percebuts o concedits i pendents de percepció per altres administracions o institucions públiques i privades per a la mateixa finalitat, amb la justificació documental de la quantia d'aquestes (inclosa en el model de sol·licitud).  
b) Declaració responsable de no incórrer en cap de les circumstàncies que impedeixen obtindre la condició de persona beneficiària, especificades en els punts 2 i 3 de l'article 13 de la Llei 38/2003, de 17 de novembre, general de subvencions (inclosa en el model de sol·licitud).  
  
c) Declaració responsable del compliment de la normativa sobre integració laboral de persones amb discapacitat o, si escau, declaració de l'exempció d'aquesta obligació, d'acord amb el que es disposa en l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat (DOGV 4479, 11.04.2003), i en l'article 5 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (DOGV 4907, 21.12.2004) (inclosa en el model de sol·licitud).  
Si l'empresa sol·licitadora té contractades persones amb discapacitat, ha d'aportar la documentació acreditativa que aquesta contractació és anterior a la finalització del termini de presentació de les sol·licituds d'aquestes ajudes, mitjançant l'aportació de la còpia del contracte i el document que acredite la discapacitat de la persona contractada.  
d) Declaració d'obra cultural (inclosa en el model de sol·licitud). Perquè qualsevol sol·licitant puga ser beneficiari de les ajudes regulades en aquesta resolució, el projecte presentat ha de complir, almenys, dos dels criteris culturals següents:  
1r. Que l'acció de l'obra audiovisual es desenvolupe en algun lloc de la Unió Europea.  
2n. Que almenys un dels personatges principals estiga lligat o bé amb la cultura valenciana o europea o bé amb l'àmbit territorial lingüístic valencià.  
3r. Que la versió original de l'obra audiovisual estiga escrita en valencià.  
4t. Que el guió de l'obra audiovisual siga una adaptació d'una obra literària original. A aquest efecte, s'equipara a obra literària, l'obra teatral, la novel·la gràfica, el còmic i la tira gràfica.  
5é. Que el tema de l'obra audiovisual forme part o es derive de la cultura o del patrimoni valencià o europeu.  
6é. Que el tema de l'obra audiovisual es referisca a l'art o a un o a diversos artistes.  
7é. Que el tema de l'obra audiovisual es referisca a personatges o a esdeveniments històrics.  
8é. Que l'obra audiovisual tracte temes actuals, culturals, socials o polítics.  
9é. Que el tema de l'obra audiovisual faça referència a un esdeveniment de significació universal i d'interés, fictici o real.  
10é. Que l'obra audiovisual utilitze el patrimoni arquitectònic, arqueològic o natural de la Comunitat Valenciana per a reflectir el context cultural europeu.  
11é. Que l'obra audiovisual siga d'animació.  
La concurrència de dos d'aquests criteris culturals significarà el compliment de la declaració d'obra cultural.  
En el model de sol·licitud, cal indicar quins d'aquests criteris concorren en el projecte presentat.  
e) Autorització a la Generalitat per a la utilització de la producció subvencionada en les activitats relacionades amb la política de promoció de l'audiovisual valencià i altres activitats institucionals (inclosa en el model de sol·licitud).  
f) Igualment, la sol·licitud ha d'acompanyar-se de la documentació següent:  
1r. Acreditació de l'empresa de posseir els pertinents drets de propietat intel·lectual sobre el guió o, si escau, l'opció sobre el guió i/o sobre l'obra preexistent, mitjançant els corresponents contractes o precontractes. Quan el guionista coincidisca amb el productor o representant de l'empresa sol·licitadora, no haurà d'aportar-se un precontracte o contracte, sinó que n'hi haurà prou amb acreditar la propietat intel·lectual (o la sol·licitud d'aquesta) sobre el guió i una declaració de cessió de drets del guionista a l'empresa productora, quan aquesta última siga una societat, una AIE o una altra persona jurídica.  
2n. En el cas dels llargmetratges, minisèries de ficció i sèries d'animació: acreditar el compliment de l'obligació d'estar al corrent en el pagament del guió del projecte presentat a la convocatòria d'ajudes o de l'opció sobre el guió, conformement a les clàusules del contracte formalitzat entre les parts. A aquest efecte, haurà d'aportar-se un document acreditatiu de la transferència bancària al guionista o guionistes o una declaració signada pel guionista o guionistes en la qual expressen que l'empresa no té pendent cap pagament per l'escriptura del guió presentat.  
3r. Fitxa tècnica de l'obra i, en el cas de les produccions de ficció, a més, la fitxa artística. Ha d'incloure's, respectivament, la llista de tècnics i actors que participen en l'obra.  
4t. En el cas que es tracte de coproduccions, s'ha d'aportar una còpia dels precontractes o contractes de coproducció que s'hagen signat en el moment de presentar la sol·licitud; i, en el cas d'una AIE, l'escriptura de constitució, llevat que aquesta estiga inscrita en el Registre administratiu d'empreses audiovisuals de la Comunitat Valenciana.  
Si es tracta de llargmetratges de ficció B i C, llargmetratges d'animació i sèries d'animació i llargmetratges documentals B, l'empresa sol·licitadora ha de ser titular, com a mínim, d'un 30 % de la producció resultant. Sense perjudici d'això, en els llargmetratges de ficció B, l'empresa sol·licitadora ha de ser la titular majoritària del projecte.  
En el cas de llargmetratges de ficció A, llargmetratges documentals A, pilots de sèries d'animació i curtmetratges, projectes multiplataforma de qualsevol dels gèneres i videojocs, aquest percentatge mínim serà del 50 %.  
Aquests percentatges són aplicables a coproduccions nacionals.  
En les coproduccions internacionals, el percentatge de la part espanyola ha de ser, com a mínim, el que s'exigeix en la normativa i/o en els convenis internacionals vigents; i, en el cas que el percentatge de coproducció espanyola siga del 30 % o inferior, s'equipararà a una coproducció, en la qual la participació d'empreses valencianes s'estimarà en el 30 % en la ponderació dels criteris de valoració en què així s'indica.  
  
En cas que aquests precontractes o contractes reflectisquen percentatges inferiors als assenyalats, la sol·licitud no serà admesa a tràmit i es resoldrà l'arxivament d'aquesta.  
Açò s'entén sense perjudici del que es preveu en el punt 2 de l'acord primer respecte a les sèries d'animació, les minisèries i els llargmetratges televisius que siguen conseqüència de contractes amb empreses titulars de canals televisius.  
Si els contractes de coproducció se signen amb posterioritat a la resolució de concessió d'aquestes ajudes, els beneficiaris s'han d'ajustar als percentatges esmentats. En cas contrari, es revocarà l'ajuda concedida.  
Igualment, si posteriorment es constitueix una AIE a la qual s'incorpora l'empresa beneficiària, la titularitat de l'obra que corresponga a l'empresa beneficiària dins de l'AIE, en el moment de la constitució d'aquesta, ha de ser, almenys, dels percentatges mencionats del 30 % o el 50 %, segons la modalitat, cosa que ha de reflectir l'escriptura de constitució.  
5é. Declaració responsable del compliment de la normativa legal i convencional aplicable a les relacions amb el personal creatiu, artístic i tècnic.  
En aquesta declaració ha de constar que l'empresa sol·licitadora i, si escau, les coproductores d'aquesta o les empreses productores d'una AIE estan al corrent en el pagament de les obligacions contretes amb aquest personal, així com amb les empreses de serveis valencianes en relació amb les pel·lícules anteriors de la mateixa productora a les quals s'haja concedit ajuda pública estatal o autonòmica a la producció o al desenvolupament, llevat que aquestes obligacions hagen prescrit legalment o es tracte de projectes les ajudes dels quals estiguen en termini de justificació.  
Aquesta declaració responsable ha de ser posterior a la data de publicació d'aquesta resolució en el DOGV. No obstant això, si l'empresa i les seues coproductores o empreses productores d'una AIE no han obtingut mai una ajuda pública o han transcorregut més de cinc anys des que van obtindre l'última, la declaració responsable ha de fer constar aquestes circumstàncies. Amb caràcter optatiu, aquesta declaració podrà recollir-se en un document notarial.  
En el cas dels projectes de llargmetratges de qualsevol gènere, minisèries de ficció i sèries d'animació, aquesta declaració, en un document a part, ha de signar-la el representant de l'empresa productora sol·licitant.  
En cas que la sol·licitant siga una AIE, aquesta declaració s'estén tant a l'AIE mateixa com a les empreses que en formen part.  
  
Si la productora no ha rebut cap ajuda pública, cal presentar una declaració responsable sobre aquest extrem.  
6é. Per als projectes de curtmetratge i multiplataforma de qualsevol gènere, pilots de sèrie d'animació, videojocs i sèries d'animació, un exemplar del projecte amb el contingut següent:  
- Guió, sinopsi de 10 línies com a màxim, en foli DIN A4 i lletra courier new, de grandària 12, i subtítol de reclam. En el cas de les sèries d'animació, el guió ha de ser del primer capítol; i la sinopsi, de la resta de capítols. En el cas dels videojocs, cal aportar el document de disseny (game design document o game concept document).  
El guió s'ha de presentar en la versió original que es declare i en castellà (si aquesta no és la versió original).  
Si s'utilitzen l'estil, els girs i vocables propis d'una determinada zona, s'ha d'especificar aquesta circumstància.  
La informació facilitada ha de ser suficient per a entendre per complet el projecte de guió i de pel·lícula.  
- Memòria de producció i direcció.  
- En el cas de sèries d'animació, es podrà aportar un teaser i un videopitch sobre el projecte, de fins a 3 minuts de duració, mitjançant un enllaç per a accedir a aquests.  
- En el cas d'obres d'animació: memòria gràfica del projecte.  
- Historial professional de l'empresa productora i del productor i productor/a executiu/iva.  
- Llista dels equips creatiu, tècnic i artístic previstos.  
- Trajectòria professional de l'equip creatiu (bloc d'autors): director, guionista, productor executiu, compositor de la música i director de fotografia/director d'animació. En el cas dels videojocs: lead designer, director d'art, director d'animació, guionista/narrative designer, autor de la música i productor executiu. En el cas d'obres de ficció, historial dels actors protagonistes i de repartiment compromesos o que, previsiblement, participaran en l'obra.  
- Pressupost de la producció detallat per capítols i indicació de la despesa (import o percentatge del pressupost) que es preveu realitzar a la Comunitat Valenciana.  
- Pla de finançament raonat.  
- Pla de comercialització de la producció en què s'indique el pla de difusió d'aquesta en festivals i en els entorns en què l'obra audiovisual puga tindre la màxima repercussió.  
- Pla de treball, amb la indicació del temps de rodatge, les dates i les localitzacions. S'ha d'indicar amb exactitud el nombre total de dies del procés d'animació o de rodatge, les dates i les localitzacions exactes, i el nombre de dies d'animació/rodatge a la Comunitat Valenciana, així com la distribució per províncies.  
- Llista d'empreses de serveis valencianes que participaran en el projecte.  
Açò s'entén sense perjudici del fet d'haver d'aportar la documentació dirigida a l'acreditació dels mèrits que assenyala l'acord sisé en cada cas.  
7é. Per als projectes de llargmetratges d'animació, llargmetratges de ficció (incloses minisèries) i llargmetratges documentals, un exemplar del projecte amb el contingut següent:  
- Guió, sinopsi d'un màxim de 20 línies i sinopsi breu d'un màxim de 3 línies, les dues en foli DIN A4 i lletra courier new, de grandària 12.  
  
El guió s'ha de presentar en la versió original que es declare i en castellà (si aquesta no és la versió original).  
Si la versió original del guió no és ni en valencià ni en castellà, a més, s'ha d'incloure, almenys, una versió en castellà.  
Si s'utilitzen l'estil, els girs i vocables propis d'una determinada zona, s'ha d'especificar aquesta circumstància.  
La informació facilitada ha de ser suficient per a entendre per complet el projecte de guió i de pel·lícula.  
- Memòria de producció i direcció en què es descriga expressament el valor comercial, cultural i innovador del projecte.  
- En el cas de llargmetratges d'animació: memòria gràfica del projecte.  
- Es podrà aportar un teaser i un videopitch sobre el projecte, de fins a 3 minuts de duració, mitjançant un enllaç per a accedir a aquests.  
  
- Historial professional detallat i documentat de l'empresa productora i del productor i productor/a executiu/iva.  
- Llista dels equips creatiu, tècnic i artístic previstos.  
- Trajectòria professional de l'equip creatiu (bloc d'autors): director, guionista, productor executiu, compositor musical i director de fotografia/director d'animació. En el cas d'obres de ficció, historial dels actors protagonistes i de repartiment compromesos o que, previsiblement, participaran en l'obra.  
- Pressupost de la producció detallat per capítols i indicació de la despesa (import o percentatge del pressupost) que es preveu realitzar a la Comunitat Valenciana.  
- Pla de finançament raonat.  
- Pla de comercialització de la producció en què s'indique el pla de difusió d'aquesta en festivals i en els entorns en què l'obra audiovisual puga tindre la màxima repercussió, així com el pla de distribució previst.  
- Pla de treball, amb la indicació del temps de rodatge, les dates i les localitzacions. S'ha d'indicar amb exactitud el nombre total de dies del procés d'animació o de rodatge, les dates i les localitzacions exactes o, almenys, el municipi, i el nombre de dies d'animació/rodatge a la Comunitat Valenciana, així com la distribució per províncies.  
- Declaració, quan siga procedent, de ser director/a nou/nova o guionista nou/nova (inclòs en el model de sol·licitud).  
- Llista d'empreses valencianes de serveis que participaran en el projecte.  
Açò s'entén sense perjudici del fet d'haver d'aportar la documentació dirigida a l'acreditació dels mèrits que assenyala l'acord sisé en cada cas.  
Els documents es poden presentar en format PDF protegit, amb la possibilitat d'imprimir el document. Les imatges es poden presentar en format JPG.  
4. D'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant, l'òrgan gestor del procediment estarà autoritzat per a obtindre directament les dades dels documents elaborats per qualsevol administració pública, excepte les dades tributàries que requerixen autorització expressa (aquestes opcions figuren en el model de sol·licitud), respecte a aquells que es proposen com a beneficiaris i que per a aquest procediment són els següents:  
- Dades d'identitat (DNI o document equivalent en cas d'estrangers).  
- Certificació de l'Agència Estatal d'Administració Tributària que acredite que es troba al corrent en les seues obligacions.  
- Certificació de la Tresoreria General de la Seguretat Social que acredite que es troba al corrent en les seues obligacions.  
- Certificació de la direcció territorial corresponent de la Conselleria d'Hisenda i Model Econòmic que acredite que es troba al corrent en les seues obligacions tributàries amb la Generalitat.  
- Alta en l'Impost d'Activitats Econòmiques en què conste la qualificació de l'activitat econòmica corresponent a la producció de pel·lícules cinematogràfiques i/o vídeos, o a l'explotació electrònica, per compte de tercers, en el cas d'empreses dedicades a la creació de videojocs.  
  
En cas de manifestar en l'imprés de sol·licitud l'oposició a la seua obtenció per l'Administració o no autoritzar l'accés a les dades tributàries, seran els interessats els que hagen d'aportar els esmentats documents i certificats.  
En el supòsit en què l'empresa sol·licitadora estiga inscrita en el Registre administratiu d'empreses audiovisuals de la Comunitat Valenciana: declaració responsable de la vigència de les dades contingudes en l'esmentat registre (inclosa en el model de sol·licitud).  
En el supòsit en què el sol·licitant, la persona jurídica, no estiga inscrit en el Registre administratiu d'empreses audiovisuals de la Comunitat Valenciana, també cal aportar:  
- Targeta d'identificació fiscal.  
- Escriptura de constitució amb el caixetí d'inscripció en el registre públic corresponent o, si escau, certificació expedida pel titular del registre públic en què aquesta estiga inscrita.  
- Documentació acreditativa de la representació i capacitat amb què actua el seu representant legal.  
En el cas d'AIE, s'ha d'incorporar el compromís de no-dissolució fins que finalitze el termini de prescripció al qual es refereixen els articles 39 i 65 de l'LGS (inclòs en el model de sol·licitud).  
5. Igualment, s'ha d'adjuntar a la sol·licitud:  
a) La fulla d'autobaremació dels mèrits que s'acrediten, susceptibles d'un càlcul automàtic dels punts, corresponent a la modalitat del projecte que es presenta.  
En el web de l'Institut Valencià de Cultura (http://ivc.gva.es/), hi ha a la disposició dels sol·licitants les fulles d'autobaremació de les diferents modalitats que s'han d'omplir d'acord amb el que preveu aquesta resolució.  
b) La documentació i les declaracions responsables corresponents a l'acreditació dels mèrits declarats i recollits en la fulla d'autobaremació als quals es refereix l'acord sisé d'aquesta resolució.  
  
6. Si la sol·licitud d'iniciació no inclou totes les dades que s'hi exigeixen, s'aplicarà el que disposa l'article 5.4 de l'Ordre de bases reguladores; quan es requerisca l'esmena, les dades i la documentació que se sol·liciten, aquestes han de presentar-se telemàticament, d'acord amb el que preveu el punt 2 d'aquest acord.  
En tot cas, l'òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la gestió d'aquesta, així com la documentació acreditativa de les circumstàncies que s'hi declaren responsablement.  
El guió i la documentació acreditativa dels mèrits han de presentar-se dins del termini de presentació de sol·licituds i posteriorment no es requerirà ni tindrà validesa cap document amb data posterior a l'últim dia del termini de presentació de sol·licituds.  
Sense perjudici del que s'ha indicat, en cap cas pot ser objecte de requeriment, per part de l'Institut Valencià de Cultura, el guió ni cap documentació amb la finalitat d'acreditar els mèrits del sol·licitant que es preveuen en els criteris d'atorgament continguts en l'acord sisé d'aquesta resolució.  
Finalitzat el termini de presentació de sol·licituds, els sol·licitants no podran aportar cap documentació dirigida a acreditar aquests mèrits i, en cas que s'aporte, no es tindrà en consideració a l'efecte del còmput dels criteris d'atorgament.  
No obstant l'anterior, una vegada presentada la sol·licitud i abans que es dicte la resolució de concessió d'aquestes ajudes, els sol·licitants podran notificar a l'IVC canvis sobre el projecte presentat per causa de força major, degudament argumentats. No obstant això, la comissió tècnica de valoració podrà determinar motivadament l'arxivament de la sol·licitud en aquests casos.  
7. L'Institut Valencià de Cultura cursarà les notificacions per la via electrònica, mitjançant l'adreça electrònica habilitada per la persona jurídica o, si no en té, mitjançant la carpeta ciutadana del representant de l'entitat o de la persona física sol·licitadora   
(https://sede.administracion.gob.es/carpeta/clave.htm).  
Les notificacions electròniques s'han d'ajustar als termes que s'assenyalen en els articles 40, 41 i 43 de la Llei 39/2015, d'1 d'octubre, del procediment administratiu comú de les administracions públiques, i en la legislació complementària. En aquest sentit, si transcorren 10 dies naturals sense que l'interessat accedisca al contingut d'aquestes, s'entendrà que la notificació ha sigut rebutjada, es considerarà fet, no obstant això, el tràmit de notificació i se seguirà el procediment.  
8. Les dades de caràcter personal de l'imprés de sol·licitud es poden incloure en un fitxer perquè l'Institut Valencià de Cultura les tracte com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, els sol·licitants d'ajuda podran exercir els drets d'accés, de rectificació, de cancel·lació i d'oposició, tot això de conformitat amb el que disposen el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes, i la Llei orgànica 3/2018, de 5 de desembre, de protecció de dades personals i garantia dels drets digitals.  
  
La política completa de privadesa de l'Institut Valencià de Cultura es pot consultar en aquest enllaç: https://ivc.gva.es/val/ivc-val/qui-som-ivc/avis-legal-val/politica-de-privadesa.  
9. El contingut d'informació falsa o que no es corresponga amb la realitat suposa la no-valoració d'aquesta i pot ser motiu de desestimació de la sol·licitud en la resolució dictada per l'òrgan competent o, si escau, de revocació de la subvenció ja concedida; sense perjudici de l'aplicació de les sancions que corresponguen, d'acord amb el que preveu el punt 3 de l'acord desé d'aquesta resolució.  
10. L'import sol·licitat per a cada projecte ha de quedar reflectit clarament en la sol·licitud i en el pla de finançament i, en cap cas, aquest import pot ser superior a l'import màxim que es puga rebre, de conformitat amb els percentatges i els imports de l'article 37 de l'Ordre de bases reguladores, ni a la intensitat d'ajudes públiques que estableix la normativa estatal. Si algun projecte sol·licita una ajuda superior a la que pot rebre, aquesta es reduirà fins al límit màxim que puga sol·licitar-hi.  
No obstant això, si es produeix una modificació de la normativa estatal que afecte les intensitats de les subvencions abans que es resolga la concessió de les ajudes d'aquesta convocatòria, s'hi podrà presentar un pla alternatiu de finançament i, si escau, modificar la quantia màxima de l'ajuda sol·licitada, sense superar l'import màxim corresponent a cada modalitat que preveu aquesta resolució.  
11. Qualsevol document que es presente en una llengua que no siga valencià o castellà, s'ha d'acompanyar d'una traducció jurada; si això no es fa, no es prendrà en consideració.  
12. A l'efecte de computar els mèrits dels criteris d'atorgament, la referència a pel·lícules que tinguen certificat de l'ICAA o d'un organisme equivalent serà vàlida en la mesura que aquest certificat haja sigut emés amb anterioritat a l'acabament del termini de presentació de les sol·licituds d'aquestes ajudes. Igualment, a aquest efecte, només es farà referència a obres televisives emeses amb anterioritat a la finalització d'aquest termini.  
Els sol·licitants han de presentar una declaració responsable dels títols que compten amb el certificat ICAA o equivalent, dels quals han d'indicar, a més, la data de qualificació, així com la data d'emissió i el canal en el cas de les obres televisives. L'Institut Valencià de Cultura pot requerir-li, en qualsevol moment, l'acreditació fefaent d'aquests punts.  
La falsedat en aquesta declaració responsable, sobre la possessió del certificat de qualsevol obra audiovisual o sobre l'emissió televisiva d'aquesta, en els termes indicats, suposa l'exclusió de la convocatòria o la pèrdua del dret al cobrament total, en el cas que se li haja concedit l'ajuda.  
Sense perjudici del que s'ha indicat, comporta, a més, l'aplicació de les sancions que corresponguen, d'acord amb el que preveu l'acord desé d'aquesta resolució, tenint en compte que l'obtenció d'una subvenció, si s'han falsejat les condicions requerides per a la concessió d'aquesta o si s'han ocultat les que l'hagen impedida o limitada, té la consideració d'infracció molt greu, segons l'article 58 de la Llei general de subvencions.  
  
Cinqué. Comissions tècniques de valoració  
1. Les comissions tècniques de valoració s'han d'ajustar al que estableixen els articles 6 i 13 de l'Ordre de bases reguladores. El nomenament dels vocals de les comissions es farà públic en el web:   
http://ivc.gva.es  
Atesa la diversitat de criteris singulars per a la valoració dels diferents gèneres i les diferents modalitats, es constituiran cinc comissions tècniques de valoració:  
- Comissió tècnica de valoració de llargmetratges, sèries, curtmetratges, pilots de sèries, multiplataforma d'animació i videojocs.  
- Comissió tècnica de valoració de llargmetratges de ficció.  
- Comissió tècnica de valoració de curtmetratges i multiplataforma de ficció.  
- Comissió tècnica de valoració de curtmetratges i multiplataforma documentals.  
- Comissió tècnica de valoració de llargmetratges documentals.  
2. Les persones representants d'organitzacions i associacions o expertes independents de provada qualificació professional en el sector audiovisual de cada comissió elaboraran l'informe de valoració dels guions, en el qual han de reflectir-se les fortaleses i debilitats del projecte presentat sobre els aspectes analitzats. Aquests informes s'han de posar únicament a la disposició dels respectius sol·licitants d'ajuda.  
  
Ha de formar part de cada comissió un expert en producció, que també pot fer el seguiment dels projectes als quals es destinen aquestes ajudes i pot informar la comissió de qualsevol modificació o irregularitat que hi constate.  
3. Cada comissió tècnica de valoració pot dur a terme totes les comprovacions que considere necessàries per a la millor avaluació dels projectes presentats i pot sol·licitar a l'interessat la compareixença personal d'aquest o la informació que considere necessària per a l'estudi del projecte per al qual se sol·licita l'ajuda. La informació sol·licitada ha de ser merament aclaridora i, en cap cas, pot suposar la incorporació o l'esmena de mèrits que no estiguen acreditats degudament per l'interessat abans que finalitze el termini de sol·licitud. Sense perjudici d'això, desestimarà la documentació que no considere suficientment acreditativa dels punts que conté aquesta.  
Les comissions tècniques de valoració de projectes, amb l'objectiu de disposar de la millor informació en la valoració dels projectes, poden dur a terme, si ho consideren necessari, una avaluació presencial (pitching) a la qual poden acudir els representants de les empreses productores i els directors dels projectes que les comissions consideren.  
4. Cada comissió tècnica de valoració, a la vista dels informes dels analistes i de la puntuació corresponent a la resta de criteris d'atorgament, emetrà un informe que s'incorporarà a les actes de la comissió i s'hi deixarà constància de l'avaluació dels projectes, així com de la prelació d'aquests segons puntuació, de més alta a més baixa.  
En cas d'empat, s'ha d'aplicar el que disposa el punt 4 de l'acord sisé d'aquesta resolució.  
Aquest informe s'ha d'elevar a l'òrgan instructor perquè formule la proposta de resolució.  
5. Qualsevol comunicació dels sol·licitants o dels interessats en els projectes presentats amb vocals de la comissió tècnica de valoració sobre els seus projectes amb la finalitat d'aportar-hi apreciacions, sense haver sigut requerit formalment per a això per la comissió, comportarà l'exclusió del projecte de la convocatòria i l'arxivament de la corresponent sol·licitud; sense perjudici de qualsevol altra responsabilitat que puga derivar-se d'aquesta comunicació.  
  
Sisé. Criteris d'atorgament de les ajudes.  
Per a l'elaboració de l'informe i de la proposta, les comissions tècniques de valoració tindran en compte els criteris d'atorgament que conté l'article 32.3 de l'Ordre de bases reguladores.  
Les sol·licituds i els projectes es puntuaran fins a un màxim de 100 punts.  
No podran proposar-se com a beneficiaris els titulars de projectes per als quals s'haja sol·licitat ajuda i que no hagen obtingut, com a mínim, 50 punts.  
La valoració dels projectes, segons els diferents gèneres i les diferents modalitats, es durà a terme segons els criteris que s'assenyalen a continuació.  
1. Animació. Els projectes de llargmetratge, sèrie d'animació, curtmetratge, pilot de sèrie, multiplataforma i videojoc es valoraran en funció dels criteris següents:  
a) La qualitat del guió es valorarà amb un màxim de 25 punts per a llargmetratge i sèrie i de 30 punts per a curtmetratges, pilots de sèrie, multiplataformes i videojocs.  
En el cas dels videojocs, es valorarà el document de disseny (game design document o game concept document).  
1r. En el guió, es valoraran els aspectes següents, definits en l'acord tercer:  
- L'originalitat/la premissa, fins a un màxim de 7 punts en el cas de llargmetratges i sèries; i fins a 12 punts en el cas de curtmetratges, pilots de sèrie i multiplataformes.  
- L'estil/la tècnica/el tractament, fins a un màxim de 5 punts.  
- La trama/el desenvolupament, fins a un màxim de 5 punts.  
- El disseny/concepte, fins a un màxim de 5 punts.  
- Personatges, fins a un màxim de 3 punts.  
En el cas de llargmetratges i sèries d'animació, per a dur a terme la valoració dels aspectes assenyalats, es podrà tindre en consideració, de manera orientativa, el teaser del projecte i el videopitch, si l'empresa sol·licitadora n'ha aportat.  
2n. En el document de disseny dels videojocs, es valorarà:  
- L'originalitat i la innovació en les mecàniques de joc, fins a un màxim de 15 punts.  
- El disseny del context narratiu (narrative design) del joc i/o els criteris d'experiència d'usuari (user experience, UX), fins a un màxim de 5 punts.  
- La trama/el desenvolupament, fins a un màxim de 5 punts.  
- El disseny d'art (concept art), fins a un màxim de 5 punts.  
En la modalitat llargmetratges i sèries d'animació; i en la modalitat curtmetratges, pilots de sèrie, multiplataforma i videojocs, es farà una mitjana de les valoracions de guió realitzada pels analistes experts de la comissió, i només passaran a les següents fases el 60 % dels projectes presentats en cada cas atenent a l'ordre resultant de la valoració del guió.  
L'últim projecte que supere aquesta fase serà aquell que sent seleccionat supose exactament el 60 % o un percentatge superior sempre que sense comptabilitzar-ho el percentatge siga inferio al 60 %.  
Sense perjuí de l'anterior, seran desestimats aquells projectes el guió dels quals obtinga una puntuació inferior als 12,5 punts en el cas de llargmetratges i sèries, i de 15 punts en el cas de curtmetratges, pilots de sèries, multiplataforma i videojocs.  
Dels projectes que superen aquesta fase de valoració de guió, es valorarà, a més:  
3r. En tots els casos, si la dona desenvolupa un paper protagonista en el guió o en el document de disseny (videojocs), tal com es defineix en l'acord tercer d'aquesta resolució, s'hi sumarà 1 punt.  
4t. En el cas de llargmetratges, de qualsevol gènere, les ajudes prèvies, els premis i els reconeixements que haja obtingut el mateix projecte i que el guió estiga basat en una obra literària o teatral d'un autor valencià o en un personatge valencià, amb un màxim de 5 punts; sempre que la puntuació obtinguda en la valoració del guió, segons els punts 1r i 3r d'aquest epígraf, siga igual o superior a 12,5 punts.  
Es valorarà, amb un màxim d'1,25 punts, cada una de les circumstàncies següents:  
a) Haver obtingut una ajuda a escriptura de guió del mateix projecte, d'una administració pública, del programa Ibermedia, del programa Media o d'entitats privades, amb una dotació igual o superior a 8.000 euros. En el cas d'ajudes de l'IVC (abans, CulturArts), es computaran les ajudes a escriptura de guió amb independència de la quantia de l'import.  
b) Haver obtingut una ajuda al desenvolupament del mateix projecte, d'una administració pública, del programa Ibermedia, del programa Media o d'entitats privades, amb una dotació igual o superior a 8.000 euros. En el cas d'ajudes de l'IVC, es computaran les ajudes al desenvolupament amb independència de la quantia de l'import.  
Les ajudes al desenvolupament del projecte concedides per l'Institut Valencià de Cultura no es computaran en el cas que el sol·licitant opte per mantindre la puntuació obtinguda en una convocatòria anterior d'ajudes al desenvolupament.  
En el cas d'haver obtingut alguna d'aquestes ajudes, s'haurà d'acreditar la concessió al projecte, l'entitat que la concedeix i la quantia. Només es computarà una ajuda a l'escriptura de guió i una ajuda al desenvolupament.  
c) Haver obtingut un premi al guió o al tractament del mateix projecte o ser finalista d'aquest, si la dotació, en tots dos casos, és igual o superior a 2.000 euros i el guionista és valencià.  
En cap d'aquests casos es computaran els premis ni les ajudes que no siguen en metàl·lic, llevat que, en la convocatòria de l'ajuda o en les bases del premi, s'haja quantificat econòmicament l'import equivalent a aquesta mena d'ajudes i de premis.  
En cas de ser finalista o haver obtingut diversos premis de prestigi reconegut al guió, només se'n computa un.  
En cas que hi haja més d'un guionista i algun no tinga la condició de valencià, es prorrateja aquesta puntuació.  
En el cas d'haver obtingut alguna d'aquestes ajudes, s'haurà d'acreditar la concessió al projecte, l'entitat que la concedeix i la quantia. Només es computarà una ajuda a l'escriptura de guió i una ajuda al desenvolupament.  
d) Que el guió estiga basat en una obra, literària o teatral, d'un autor valencià, publicada o bé, si és teatral, estrenada amb un mínim de 15 representacions públiques o que haja obtingut premis, candidatures o reconeixements especials en certàmens de reconegut prestigi com els corresponents als Premis Max, Premi Planeta o Premi Nadal, o que el guió estiga basat en la vida d'algun personatge valencià singular.  
  
No tindran la consideració de premis ni reconeixements especials les ajudes públiques als textos literaris o teatrals en què es base el guió.  
  
Els còmics, les tires i les novel·les gràfiques s'entenen subsumits en el concepte d'obres literàries.   
Per a procedir a la valoració, s'haurà d'acreditar la condició de valencià de l'autor de l'obra literària o teatral o del personatge en què es basa el guió. A aquest efecte, bastarà qualsevol publicació que al·ludisca al lloc de naixement. Si es tracta d'un autor o personatge viu, alternativament s'hi podrà aportar una còpia del DNI o certificat d'empadronament.  
Igualment, s'haurà d'acreditar la resta d'extrems que fonamenten el còmput d'aquesta puntuació mitjançant documentació que deixe constància de la publicació de l'obra, representacions teatrals o premis obtinguts de reconegut prestigi o dades publicades sobre la biografia o l'obra del personatge de què es tracte.  
Només es pot obtindre un màxim de 3 punts en aquest apartat.  
5é. En el cas de sèries d'animació, només es valorarà amb 5 punts que el pilot de la sèrie haja obtingut una ajuda d'una administració pública a la producció d'aquest pilot, amb una dotació igual o superior a 8.000 euros. En el cas d'ajudes a producció de l'IVC, es computarà l'ajuda amb independència de la quantia de l'import.  
S'haurà d'acreditar la concessió de l'ajuda, l'entitat que la concedeix i la quantia.  
Amb l'addició de la puntuació dels apartats 3r i 4t o 5é, no es podrà, en cap cas, superar el màxim de punts atribuïbles a la valoració del guió.  
Els sol·licitants que ja han presentat el mateix projecte en convocatòries anteriors d'ajudes a desenvolupament a la producció o a la producció audiovisual de l'Institut Valencià de Cultura (anteriorment, CulturArts Generalitat), poden mantindre la mateixa puntuació obtinguda o l'equivalent d'aquesta en la valoració de guió (apartats 1r, 2n i 3r), si així ho declaren expressament, amb indicació de la convocatòria i la puntuació obtinguda, i sempre que aquesta convocatòria no siga anterior a 2017. En aquests casos, el guió no serà objecte d'una valoració nova. Si l'empresa sol·licitadora ha passat a formar part d'una AIE i així ho acredita, l'AIE podrà igualment optar per mantindre la puntuació.  
  
b) Altres aspectes del projecte:  
1r. La condició de valenciana de l'empresa sol·licitadora es valorarà amb un màxim de 5 punts, en funció del criteri següent:  
- En cas d'empreses persones jurídiques, s'hi sumarà 1 punt per cada any transcorregut des que va establir el seu domicili social a la Comunitat Valenciana.  
En cas d'empreses persones físiques (autònoms), s'hi sumarà 1 punt per cada any en què estiga donat d'alta en l'epígraf corresponent a la producció audiovisual o l'explotació electrònica per compte de tercers en el cas d'empreses de videojocs en l'Impost d'Activitats Econòmiques (IAE) o bé en el Cens d'empresaris, de professionals i de retenidors, amb domicili a la Comunitat Valenciana.  
No computarà l'any de la convocatòria, encara que haurà d'estar domiciliat a la Comunitat Valenciana.  
A aquest efecte, es podrà presentar una declaració responsable que reculla aquests extrems o bé aportar el número d'inscripció en el Registre administratiu d'empreses audiovisuals de la Comunitat Valenciana, o l'alta en l'Impost d'Activitats Econòmiques o en el Cens d'empresaris, de professionals i de retenidors. A més, en cas de persona jurídica, també es podrà aportar l'escriptura pública de constitució o modificació en què així figure; i, en el cas de persones físiques, el certificat d'empadronament.  
Si la sol·licitant és una AIE, es comptabilitzaran els punts si un dels socis (empreses productores) que la componen compleix aquests requisits.  
En cas de societats que hagen canviat únicament la denominació social en algun dels cinc anys anteriors, han d'acreditar que mantenen el mateix NIF i aportar una còpia de l'escriptura de modificació.  
  
2n. Els dies de realització del procés d'animació de la producció, es valorarà amb un màxim de 15 punts en tots els casos.  
La puntuació corresponent es determinarà en funció del percentatge que suposen els dies de realització a la Comunitat Valenciana en relació amb els dies totals de realització del procés d'animació, atés el pla de treball aportat i segons l'escala que es detalla en aquest punt.  
  
Si aquests treballs es duen a terme, en un mateix dia, en emplaçaments situats dins i fora de la Comunitat Valenciana, aquests s'han de prorratejar degudament.  
Si del procés d'animació es realitza menys del 40 % a la Comunitat Valenciana, no s'obté cap punt.  
Si es realitza entre el 40 % i menys del 50 %, s'obtenen 6 punts.  
Si es realitza entre el 50 % i menys del 60 %, s'obtenen 8 punts.  
Si es realitza entre el 60 % i menys del 70 %, s'obtenen 12 punts.  
Si es realitza el 70 % o més, s'obtenen 15 punts.  
Si el 60 % o més del procés d'animació es realitza a la província d'Alacant o a la província de Castelló, s'obtenen els 15 punts.  
Al pla de treball s'ha d'adjuntar una declaració responsable amb la previsió del total de dies de realització del procés d'animació i el nombre de dies de realització a la Comunitat Valenciana.  
3r. La participació d'equips tècnics valencians es valorarà amb un màxim de 25 punts en totes les modalitats. Si no s'obtenen almenys 12,5 punts, la puntuació serà 0 punts.  
La participació dels components dels equips tècnics es pot acreditar mitjançant contractes, precontractes o cartes d'interés dels professionals amb el seu compromís o interés per participar en el projecte, en els quals es concrete el nom i els cognoms del tècnic, el número de DNI, el municipi de naixement i el municipi en què resideix i l'any d'empadronament en aquest, així com el treball o els treballs tècnics que hi exercirà.  
Com a alternativa, el productor podrà aportar una declaració responsable en què s'enumeren les persones, amb la condició de valencians, que ocuparan els diferents llocs tècnics. Aquesta declaració té caràcter vinculant i el productor pot ser requerit en qualsevol moment per l'Institut Valencià de Cultura per a acreditar els extrems declarats. No té validesa si el document no està degudament signat pel productor.  
  
En cas de no estar acreditats aquests extrems, no es comptabilitzaran els punts corresponents.  
S'hi distingeixen dos blocs: el d'autors i el de tècnics. En el cas que un mateix professional desenvolupe més d'una activitat de les que es recullen en aquest apartat, en qualsevol dels blocs, pot obtindre els punts corresponents a cada una d'aquestes.  
a) Bloc d'autors que tenen la condició de valencians:  
a.1 En el cas de llargmetratges, sèries, pilots de sèrie i multiplataforma:  
Director: 4 punts  
Productor executiu: 4 punts  
Guionista: 4 punts  
Autor de la música: 4 punts  
Director d'animació: 4 punts  
a.2 En el cas de videojocs:  
Lead designer: 3 punts  
Productor executiu: 3 punts  
Guionista/narrative designer: 3 punts  
Autor de la música: 3 punts  
Director d'animació: 3 punts  
Director d'art: 3 punts  
El màxim de puntuació en cada apartat és de 4 punts, o 3 en el cas dels videojocs, independentment que hi haja més d'un autor per apartat.  
  
En els projectes de llargmetratge i sèrie d'animació, s'hi afegirà 1 punt en els casos en què dispose d'un director nou amb la condició de valencià o d'un guionista nou amb la condició de valencià, o de tots dos, en els termes que defineix l'acord tercer.  
  
No obstant això, si hi ha més d'un autor en alguna categoria i no tots són valencians, es repartirà percentualment la puntuació assignada en cada cas dels descrits i comptabilitzarà únicament el percentatge que corresponga als autors valencians.  
En el cas que un dels autors siga dona i tinga la condició de valenciana, es pot sumar un punt més a la puntuació d'aquest bloc.  
  
En el cas que, almenys, dos dels autors siguen dones que tenen la condició de valencianes, se sumen dos punts més a la puntuació d'aquest bloc.  
A aquest efecte, una mateixa dona no pot computar-se més que una vegada encara que hi duga a terme diferents funcions tècniques.  
El màxim de punts que es pot obtindre en aquest bloc és de 16 punts.  
b) Bloc de tècnics que tenen la condició de valencians:  
Line producer: 1 punt  
Departament d'art. Production designer: 1 punt  
Departament de modelatge. Supervisor/creació disseny de personatges: 1 punt  
Departament de modelatge. Supervisor/creació de decorats set & props: 1 punt  
Departament d'animació. Supervisor previz/layout/story board: 1 punt  
Departament d'il·luminació (lighting). Supervisor d'il·luminació/compo/fotografia: 1 punt  
Departament VFX. Supervisor VFX o crèdits: 1 punt  
Supervisor CG post production image: 1 punt  
Postproducció so: 1 punt  
Si almenys el 50 % d'actors/actrius de doblatge tenen la condició de valencià: 1 punt  
Si més del 50 % i fins al 75 % d'actors/actrius de doblatge tenen la condició de valencià: 2 punts  
Si el 100 % d'actors/actrius de doblatge tenen la condició de valencià: 3 punts  
A més, per a videojocs, es computen els càrrecs següents:  
Lead technical artist: 1 punt  
Departament de desenvolupament. Lead game developer: 1 punt  
Departament de disseny. El supervisor/user interface (UI) design: 1 punt  
Departament de so. Supervisor/Sound FX: 1 punt  
Departament de QA (quality assurance): QA i UX Manager: 1 punt  
  
El màxim de puntuació en cada apartat és d'1 punt, independentment que hi haja més d'un tècnic per apartat.  
No obstant això, en el cas d'haver-hi més d'un tècnic en alguna direcció i no tots siguen valencians, es repartirà percentualment la puntuació assignada i comptabilitzarà únicament el percentatge que corresponga als tècnics valencians d'aquestes direccions.  
En el cas que, almenys, dues de les direccions tècniques les ocupen dones valencianes, es pot sumar un punt més a la puntuació d'aquest bloc.  
En el cas que quatre de les direccions tècniques siguen ocupades per dones valencianes, es poden sumar dos punts més a la puntuació d'aquest bloc.  
A aquest efecte, una mateixa dona no pot computar-se més que una vegada encara que hi duga a terme diferents funcions tècniques.  
El màxim de punts que es pot obtindre en aquest bloc és de 9 punts.  
  
En cas de coproduccions, la puntuació final obtinguda en cada un dels blocs (autors i tècnics), es valorarà proporcionalment a la titularitat de l'obra que corresponga a l'empresa sol·licitadora de l'ajuda, segons el contracte de coproducció aportat, que mai serà inferior al 30 %. De manera que quan els punts que sumen siguen, com a mínim, l'equivalent a aquest mateix percentatge aplicat a la puntuació màxima que es pot obtindre en cada bloc (16 o 9 punts), sumarà el màxim de punts en cada cas i, si no hi arriba, es calcularan els punts proporcionals.  
  
De manera similar, en el cas de les AIE valencianes o en les quals hi haja integrada una empresa productora valenciana, s'entendrà que el percentatge de titularitat de l'obra de l'AIE sol·licitadora és d'un 50 %; per la qual cosa, el bloc d'autors sumarà 16 punts si arriba als 8 punts i el bloc de tècnics sumarà 9 punts si arriba als 4,5 punts; i, si no hi arriba, es calcularan els punts proporcionals.  
En cas que la coproducció o la constitució de l'AIE siga posterior a la presentació de sol·licitud de l'ajuda, podrà modificar-se la puntuació total obtinguda en sumar el bloc d'autors i de tècnics.  
4t. La contractació d'empreses que vagen a prestar serveis en la producció, amb domicili social i/o fiscal a la Comunitat Valenciana, es computarà amb fins a un màxim de 4 punts.  
La contractació del servei de què es tracte ha de ser majoritària. S'entén per contractació majoritària, a aquest efecte, els casos en què la contractació amb l'empresa de serveis valenciana per a un servei o de més d'una empresa valenciana per al mateix servei supose més del 60 % de la quantia pressupostada per a aquest servei i prevista, així, en el pressupost. Per sota d'aquest percentatge, no es computa aquesta contractació.  
Les empreses de serveis, en el cas de ser autònoms, no poden ser persones de l'equip tècnic si exerceixen la mateixa funció en tots dos casos.  
A aquest efecte, només es tenen en compte les empreses de servei següents:  
- Empreses de màrqueting i disseny gràfic: per contractar amb una o diverses empreses, s'atorga 1 punt.  
- Empreses de postproducció d'imatge: per contractar amb una o diverses empreses, s'atorga 1 punt.  
- Empreses d'escenografia, decorats, attrezzo i, si escau, vestuari, així com empreses de disseny d'escenografia d'animació: per contractar amb una o diverses empreses, s'atorga 1 punt.  
- Empreses de doblatge, subtitulació o postproducció de so: per contractar amb una o diverses empreses, s'atorgarà 1 punt.  
En el cas que s'acredite que una mateixa empresa, persona física o jurídica amb domicili social i/o fiscal a la Comunitat Valenciana, presta serveis en més d'un grup d'activitats de les que recull aquest apartat, pot obtindre els punts corresponents a cada un d'aquests.  
  
Ha d'acreditar-se, mitjançant contractes o precontractes amb les empreses, la contractació majoritària, amb la indicació de l'import dels serveis, així com el domicili social de l'empresa si és una persona jurídica; i, fiscal, si es tracta d'una persona física. Si es tracta d'empresaris autònoms, aquests han d'estar empadronats com a residents a la Comunitat Valenciana amb una antiguitat mínima d'un any. En cas de no estar acreditats aquests extrems, no es comptabilitzen aquestes empreses.  
S'hi poden aportar factures de serveis ja prestats sempre que s'identifique el número de factura, l'empresa de serveis, el domicili social o fiscal, el servei prestat, el títol de la producció objecte d'aquest i l'import facturat que, sense IVA, ha de respectar el percentatge previst en aquest apartat. Els pressupostos i les anomenades factures proforma no són vàlides a aquest efecte.  
5é. L'historial de l'empresa, del productor valencià i del productor executiu valencià, es valorarà, amb un màxim de fins a 6 punts, en funció de les obres audiovisuals realitzades i dels premis obtinguts.  
  
A l'efecte d'aquest apartat, només es computen l'historial de l'empresa sol·licitadora, si té el domicili social i/o fiscal a la Comunitat Valenciana i de la persona que aparega en el projecte com a productor i productor executiu, si té la condició de valenciana.  
  
En el cas que l'empresa sol·licitadora siga una AIE, computarà l'historial de l'empresa valenciana que forme part de l'AIE, si n'hi ha, que assenyale l'AIE sol·licitant.  
La condició de valenciana de l'empresa sol·licitadora i del productor s'acreditaran per qualsevol de les formes que assenyala l'apartat 1r d'aquesta lletra b.  
Si una empresa sol·licitadora ha canviat la seua denominació social, però manté el mateix NIF i així ho acredita, es considerarà que es tracta de la mateixa empresa.  
Com a historial de l'empresa, en cap cas es poden computar els historials de societats diferents de les que haja format part anteriorment el mateix productor.  
En cas que hi haja més d'un productor valencià o d'un productor executiu valencià, es computarà només l'historial d'un productor i d'un productor executiu.  
Una mateixa obra només computa una vegada, com a historial de l'empresa o com a historial del productor o del productor executiu, encara que coincidisquen en algun cas.  
a) S'obtindran 3 punts per cada llargmetratge d'animació produït per l'empresa o el productor o productor executiu, que estiga qualificat per l'ICAA o un altre organisme competent, i per cada sèrie d'animació i llargmetratge televisiu d'animació que s'haja emés en una cadena pública o privada.  
b) En cas de projectes de videojoc, s'obtindran 3 punts per cada videojoc produït/desenvolupat per l'empresa sol·licitadora. Ha de presentar una declaració responsable del fet que l'empresa apareix com a tal en els títols de crèdit i de l'any del llançament.  
c) S'obtindran 1,50 punts per cada curtmetratge d'animació produït per l'empresa o el productor o productor executiu i que estiga qualificat per l'ICAA o un altre organisme competent.  
d) S'obtindrà 1 punt per cada obra produïda per l'empresa o el productor o productor executiu i que estiga qualificada per l'ICAA o un altre organisme equivalent com a curtmetratge de ficció o documental, llargmetratge de ficció o documental. I 1 punt per cada llargmetratge televisiu (60 minuts o més) de ficció o documental i per cada minisèrie de ficció que s'haja emés en una cadena pública o privada.  
S'equipararan als curtmetratges les websèries, sempre que hagen sigut emeses en plataformes de difusió de canals de televisió.  
S'equipara a l'emissió televisiva, l'estrena comercial en modalitat de streaming o en plataformes digitals de vídeo a la carta.  
No es computaran les segones ni successives temporades de sèries d'animació ni minisèries. Tampoc hi computaran seqüeles o desenvolupaments posteriors d'un videojoc.  
En tots els casos, les circumstàncies corresponents hi han de concórrer abans que finalitze el termini de presentació de sol·licituds.  
Per a acreditar aquests mèrits, s'ha de presentar una declaració responsable del fet que els llargmetratges o curtmetratges estan qualificats per l'ICAA, o de l'emissió de les esmentades obres televisives en una cadena de televisió, pública o privada, amb la indicació de la data d'aquesta i que l'empresa, el productor o productor executiu apareix com a tal en l'obra qualificada, o, en els casos d'obres televisives, que l'empresa o el productor o productor executiu apareix com a tal en els títols de crèdit.  
En el cas de videojocs, l'empresa sol·licitadora ha de presentar una declaració responsable de la seua producció o del seu desenvolupament, amb la indicació que apareix com a tal en aquest i l'any de llançament.  
e) Si alguna de les obres incloses en l'historial ha obtingut un premi Goya en qualsevol categoria, un premi en una secció competitiva dels festivals de FIAPF o un premi Oscar o nominació a l'Oscar, obtindrà 2 punts per cada obra, amb independència del nombre de premis i nominacions a l'Oscar. Si alguna de les obres que apareixen en l'historial ha obtingut un premi de l'Acadèmia Valenciana de l'Audiovisual, obtindrà 1 punt per cada obra, amb independència del nombre de premis obtinguts.  
Una mateixa obra només es computarà una vegada.  
Els premis s'han d'acreditar mitjançant fitxes de l'ICAA en què consten captures de pantalla del web de l'Acadèmia o de festivals, documents expedits per l'Acadèmia o l'organització del festival corresponent que certifiquen el premi o notícies de premsa.  
c) Viabilitat econòmica de la producció presentada. En particular, es valorarà:  
1r. El finançament consolidat en relació amb el projecte es valorarà amb un màxim de 15 punts per a llargmetratges i sèries i un màxim de 10 punts per a curtmetratges, pilots de sèrie, multiplataforma i videojocs.  
Aquells projectes els titulars dels quals disposen del finançament del 40 % del pressupost del projecte obtindran la màxima puntuació, que es reduirà proporcionalment en funció del percentatge que tinguen finançat.  
S'obtenen els punts segons els documents que asseguren l'aportació real al projecte.  
L'acreditació del finançament s'ha de realitzar amb documentació que quantifique l'import corresponent a aquest, per mitjà de:  
a) Contractes o precontractes d'adquisició anticipada de drets d'emissió del projecte amb empreses prestadores del servei de comunicació audiovisual o amb administracions o entitats públiques, formalitzats per l'empresa productora i/o coproductora i degudament acreditats.  
  
En cas d'empreses audiovisuals de titularitat privada, d'àmbit autonòmic o menor, per al seu còmput, s'ha d'aportar un poder del representant d'aquesta empresa que el faculte per a subscriure el contracte o el precontracte.  
No obstant això, en el cas d'adquisició anticipada d'aquests drets per part d'empreses prestadores del servei de comunicació audiovisual de titularitat pública, s'admet, així mateix, l'import que apareix en la resolució d'adquisició corresponent, malgrat que encara no s'haja procedit a la formalització del respectiu contracte. A aquest efecte, no s'equipararan a aquestes resolucions altres actes o documents com ara propostes d'adquisició o seleccions d'obres prèvies a aquesta.  
En el cas de videojocs, contractes o precontractes amb administracions o entitats públiques i contractes o precontractes d'autofinançament (fons propis o d'altres activitats professionals de l'empresa), que ha formalitzat l'empresa productora i/o coproductora i degudament acreditats.  
  
Igualment, només en el cas de videojocs, es comptabilitzen els imports de les campanyes de crowdfunding realitzades i els préstecs bancaris ja concedits. En els dos casos, ha de constar expressament com a única finalitat el finançament del projecte presentat.  
b) Contractes o precontractes sobre el projecte amb empreses distribuïdores formalitzats per l'empresa productora i/o coproductora, sempre que s'acrediten degudament tots aquests extrems. Es comptabilitzarà l'import del precontracte o contracte fins a un màxim del 15 % del pressupost de la producció.  
En el cas de videojocs, contractes o precontractes sobre el projecte amb publishers (editors) o empreses distribuïdores que ha formalitzat l'empresa productora i/o coproductora, sempre que s'acrediten degudament tots aquests extrems. Es comptabilitzarà l'import del precontracte o contracte fins a un màxim del 15 % del pressupost de la producció.  
  
c) Contractes o precontractes que comprometen vendes internacionals del projecte amb agents acreditats en aquestes vendes sempre que incorporen un compromís ferm i un preu determinat formalitzats amb l'empresa productora i/o coproductora.  
d) Ajudes públiques a la producció del projecte sempre que s'acredite l'emissió de la resolució de concessió d'aquestes abans del termini de finalització de presentació de sol·licituds, tant de l'empresa que les sol·licita com, si escau, del coproductor acreditat mitjançant contracte. No computen a aquest efecte els imports d'ajudes concedides per a l'escriptura de guió i d'ajudes al desenvolupament i la preparació del projecte.  
  
e) Auditoria de la despesa ja realitzada en la producció, per una quantia no superior al 20 % del pressupost, elaborada per un auditor inscrit en el Registre oficial d'auditors de comptes.  
f) Recursos aportats per l'empresa sol·licitadora de l'ajuda o per qualsevol de les empreses coproductores fins a un 27 % del pressupost.  
Els contractes de coproducció, per si sols, no serveixen per a acreditar la font de finançament.  
En cas que hi haja coproductors internacionals, per a computar-ne l'aportació, s'ha d'aportar, a més de la documentació preceptiva d'acord amb el que preveu aquest apartat, inclòs el contracte de coproducció, l'aprovació de l'ICAA, en cas que aquesta s'haja emés.  
A aquest efecte, només s'accepten:  
f.1. Certificat/s de compte bancari, de depòsits a termini fix i de fons d'inversió acreditatius d'aquests recursos propis, fins a un màxim del 15 % del pressupost de la producció, siga de l'empresa productora o de la coproductora, sempre que s'haja aportat el contracte de coproducció. El certificat, signat i segellat per l'entitat bancària, ha d'emetre's durant el termini de presentació de sol·licituds.  
f.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2020 fins a la data de la seua emissió, que serà posterior a la de la publicació d'aquesta convocatòria en el DOGV.  
En cas que l'empresa n'acredite la constitució amb posterioritat a l'1 de gener de 2020, es prendrà com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'invertirà en el projecte, que és la que s'ha de computar a aquest efecte.  
  
f.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació d'aquesta convocatòria en el DOGV.  
Igualment ha d'acreditar la data en què el titular va fer la seua aportació al fons d'inversió que ha de ser, almenys, l'1 de gener de 2020 o data anterior; excepte en el supòsit que l'empresa n'acredite la constitució amb posterioritat a l'1 de gener de 2020. En aquest cas, l'aportació al fons no pot ser posterior en més de quinze dies a la de la constitució indicada.  
Quan una mateixa productora haja presentat diverses sol·licituds d'ajuda corresponents a aquesta convocatòria, els recursos a què fa referència aquest apartat f.1 s'imputen inicialment al projecte que ha tingut millor puntuació en la valoració del guió. Llevada d'aquest import la quantitat que l'empresa sol·licitadora indica que aportarà al projecte o, en defecte d'això, fins al 15 % del pressupost de la producció, s'ha d'aplicar el romanent al projecte següent, per ordre de puntuació obtinguda pel guió i, així, successivament, de manera que no es poden imputar els mateixos recursos a més d'un projecte.  
f.2. Capitalitzacions de salaris fins a un 12 % del pressupost. Cada capitalització ha d'estar signada, almenys, per la persona que capitalitza tot o una part de la seua retribució corresponent a la seua participació en el projecte presentat.  
La capitalització, si escau, del productor executiu no pot superar el 5 % del cost de la pel·lícula, d'acord amb el que preveu l'article 2.1, lletra a de l'Ordre ECD/2784/2015, de 18 de desembre, per la qual es regula el reconeixement de cost d'una pel·lícula i la inversió del productor (BOE 306, 23.12.2015).  
En cap cas, les empreses que són persones físiques (autònoms) poden capitalitzar salaris estimats que s'imputen com a propis del titular d'aquesta empresa ni tampoc els beneficis previstos derivats del projecte.  
No són susceptibles de capitalització la realització d'obres, ni les cessions de béns, la realització de serveis o similars prestacions en espècie.  
g) Aportacions destinades a la producció que han realitzat inversors privats, sustentades en un contracte, carta de compromís, document notarial, pagaré o document equivalent en el tràfic mercantil. Per a comptabilitzar-les, és necessari acreditar-les mitjançant el document corresponent al compromís d'inversió i dels mitjans següents, segons hi corresponga:  
g.1. Certificat/s de compte bancari, de depòsits a termini fix i de fons d'inversió acreditatius de la solvència de l'inversor. El certificat, signat i segellat per l'entitat bancària, ha d'emetre's durant el termini de presentació de sol·licituds.  
g.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2020 fins a la data de la seua emissió, que serà posterior a la de la publicació d'aquesta convocatòria en el DOGV.  
En cas que l'inversor siga una entitat i n'acredite la constitució amb posterioritat a l'1 de gener de 2020, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'haja compromés a invertir en el projecte, que és la que s'ha de computar a aquest efecte.  
g.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació d'aquesta convocatòria en el DOGV.  
Igualment, ha d'acreditar la data en què el titular va fer la seua aportació al fons d'inversió, que ha de ser, almenys, l'1 de gener de 2020 o data anterior; excepte en el supòsit que es tracte d'entitats que acrediten la seua constitució amb posterioritat a l'1 de gener de 2020. En aquest cas, l'aportació al fons no pot ser posterior en més de quinze dies a la de la constitució indicada.  
Quan un mateix inversor haja presentat compromisos d'inversió en diversos dels projectes presentats en aquesta convocatòria, els recursos a què fa referència aquest apartat s'imputen inicialment al projecte que ha obtingut millor puntuació en la valoració del guió. Llevada d'aquest import la quantitat que l'inversor indica que aportarà al projecte, s'ha d'aplicar el romanent al projecte següent, per ordre de puntuació obtinguda pel guió i, així, successivament, de manera que no es poden imputar els mateixos recursos a més d'un projecte.  
  
g.2. En el cas de finançar-se per mitjà d'una AIE, s'ha de presentar escriptura de constitució, compromís quantificat de la inversió que s'hi farà per mitjà de l'AIE que ha signat el seu representant, amb indicació de la procedència d'aquests recursos. A més, cal aportar:  
- Certificat/s bancari/s acreditatiu/s dels recursos propis (compte bancari, depòsits a termini fix i fons d'inversió) de l'AIE o de les entitats que la integren o dels seus inversors, que n'acrediten la solvència, emesos durant el termini de presentació de les sol·licituds i signats i segellats per l'entitat bancària.  
A aquests recursos i als certificats acreditatius es pot aplicar allò que preveu l'apartat g.1.  
- Alternativament, contracte o precontracte entre l'AIE i un despatx o una empresa especialitzada en la gestió d'AIE, signat per les dues parts, en què s'ha d'acreditar la seua experiència en aquest àmbit i indicar el compromís de la quantitat que hi invertirà.  
El finançament dels punts previstos en les lletres g.1 i g.2 ha d'acreditar-se durant el procés de producció de l'obra. En el cas de no aconseguir o no acreditar el finançament declarat a través d'aquest mitjà, l'ajuda es pot revocar si no s'acrediten altres fonts de finançament per quantia igual o superior a la compromesa i, en qualsevol cas, si això repercuteix en la puntuació obtinguda en aquest apartat amb perjudici per a altres sol·licitants.  
Sense perjudici del que s'ha indicat, qualsevol modificació que es preveu dur a terme sobre les fonts de finançament declarades en el projecte ha de comunicar-se prèviament a l'Institut Valencià de Cultura.  
Els compromisos dels inversors privats són vinculants. No obstant això, poden reemplaçar-se per altres fonts de finançament no previstes en el moment de presentar la sol·licitud, sempre que amb això no s'altere la puntuació obtinguda en aquest apartat.  
h) Els premis concedits a alguna de les empreses titulars del projecte per la seua participació en festivals audiovisuals consistents en serveis propis d'empreses de serveis, incloent-hi els corresponents a la postproducció, podran imputar-se com a finançament consolidat sempre que el valor del premi estiga quantificat en les bases corresponents de la convocatòria del festival.  
2n. Quantia de l'ajuda sol·licitada inferior a la màxima que es puga sol·licitar o incidència de la despesa a la Comunitat Valenciana.  
a) Als projectes que sol·liciten un import inferior al màxim establit per categoria, cosa que significa que el pla de finançament se sustenta en altres vies diferents, se'ls atorgarà fins a un màxim de 5 punts, segons el barem següent:  
S'atorga 1 punt per cada 5 % que rebaixe la sol·licitud sobre l'import màxim que es pot sol·licitar en la modalitat corresponent conforme a aquesta resolució, és a dir, sobre 400.000 - en el cas de llargmetratges i sèries d'animació i sobre 60.000 - en el cas de curtmetratges, pilots de sèries, projectes multiplataforma i videojocs. No es computaran fraccions d'aquests percentatges.  
b) Alternativament, en el cas de llargmetratges i sèries d'animació, s'hi pot sumar 1 punt per cada 5 % de la despesa que es comprometa a realitzar a la Comunitat Valenciana superior a l'import de l'ajuda sol·licitada, fins a un màxim de 5 punts.  
Els apartats a i b són incompatibles.  
d) Impacte en la vertebració territorial de la Comunitat Valenciana.  
Una vegada valorats tots els aspectes del projecte, en els projectes que no hagen sigut desestimats per la puntuació del guió, es valorarà amb 2 punts que el procés de realització de l'animació tinga lloc majoritàriament a les províncies d'Alacant o de Castelló; sense que, sumats aquests punts, la valoració final del projecte puga superar els 100 punts.  
  
S'atendran les províncies en què es troben les instal·lacions en les quals s'ha desenvolupat el procés d'animació.  
  
Quadre resum de producció audiovisual: animació  
  
Categoria Llargmetratge i sèrie Curtmetratge, pilot de sèrie i multiplataforma Videojoc  
Guió:  
Originalitat/premissa 7 punts 12 punts 15 punts  
Estil/tècnica/tractament 5 punts 5 punts 5 punts  
Trama/desenvolupament 5 punts 5 punts 5 punts  
Disseny/concepte 5 punts 5 punts 5 punts  
Personatges 3 punts 3 punts -  
Computable si supera la fase de guió sense arribar al màxim de punts:  
- Dona  
- Ajudes prèvies, premis, basat en obra d'autor o personatge valencià   
  
  
1 punt  
  
5 punts   
  
  
1 punt   
  
  
1 punt  
Total de puntuació màxima computable en guió: 25 punts 30 punts 30 punts  
Altres aspectes:  
Empresa valenciana 5 punts 5 punts 5 punts  
Dies d'animació a la Comunitat Valenciana 15 punts 15 punts 15 punts  
Equip tècnic valencià 25 punts 25 punts 25 punts  
Contractació d'empreses valencianes 4 punts 4 punts 4 punts  
Historial 6 punts 6 punts 6 punts  
Total de puntuació màxima en altres aspectes 55 punts 55 punts 55 punts  
Viabilitat econòmica:  
Finançament consolidat 15 punts 10 punts 10 punts  
Quantia de l'ajuda sol·licitada 5 punts 5 punts 5 punts  
Total de puntuació màxima en viabilitat econòmica 20 punts 15 punts 15 punts  
Impacte en la vertebració territorial:  
Total puntuació vertebració territorial (computable si no s'arriba a la puntuació màxima amb la resta de criteris) 2 punts 2 punts 2 punts  
Total puntuació màxima computable 100 punts  
  
  
2. Ficció. Els projectes de llargmetratge (inclosa la minisèrie), curtmetratge i multiplataforma es valoraran en funció dels criteris següents:  
  
a) La qualitat del guió es valorarà amb un màxim de:  
- 25 punts en la modalitat de llargmetratge de ficció A.  
- 20 punts en la modalitat de llargmetratge de ficció B.  
- 15 punts en la modalitat de llargmetratge de ficció C.  
- 25 punts en la modalitat de curtmetratge i multiplataforma.  
1r. En cada modalitat, es valoraran els aspectes següents, definits en l'acord tercer:  
a) En el guió de llargmetratges de ficció A, es valorarà:  
- l'originalitat/la premissa, amb un màxim de 10 punts.  
- l'estil/la tècnica/el tractament, amb un màxim de 5 punts.  
- la trama/el desenvolupament, amb un màxim de 5 punts.  
- els personatges, amb un màxim de 5 punts.  
b) En el guió de llargmetratges de ficció B, es valorarà:  
- l'originalitat/la premissa, amb un màxim de 5 punts.  
- l'estil/la tècnica/el tractament, amb un màxim de 5 punts.  
- la trama/el desenvolupament, amb un màxim de 5 punts.  
- els personatges, amb un màxim de 5 punts.  
c) En el guió de llargmetratges de ficció C, es valorarà:  
- l'originalitat/la premissa, amb un màxim de 5 punts.  
- l'estil/la tècnica/el tractament, amb un màxim de 4 punts.  
- la trama/el desenvolupament, amb un màxim de 3 punts.  
- els personatges, amb un màxim de 3 punts.  
En les diferents modalitats de llargmetratges, per a dur a terme la valoració dels aspectes assenyalats es poden tindre en consideració, de manera orientativa, el teaser del projecte i el videopitch, si l'empresa sol·licitadora els ha aportat.  
d) En el guió de curtmetratges i multiplataforma, es valorarà:  
- l'originalitat/la premissa, amb un màxim de 10 punts.  
- els personatges, amb un màxim de 5 punts.  
- l'estil/la tècnica/el tractament, amb un màxim de 5 punts.  
- la trama/el desenvolupament, amb un màxim de 5 punts.  
En cada una de les modalitats, es fa una mitjana de les valoracions de guió que han realitzat els analistes experts de la comissió, i només passaran a la fase següent el 60 % dels projectes presentats, segons l'ordre que resulta de la valoració del guió; excepte en el cas dels llargmetratges de ficció C, dels quals passaran a la fase següent el 75 % dels projectes presentats. A aquest efecte, no es computen els projectes que no han aportat un guió complet, ni els projectes en què els titulars hi han desistit mitjançant la renúncia corresponent, ni els que s'hagen presentat fora de termini.  
L'últim projecte que supere aquesta fase és el que, amb la seua selecció, supose exactament, segons la modalitat, el 60 % o el 75 % o un percentatge superior; sempre que, sense comptabilitzar-lo, el percentatge siga inferior, respectivament, al 60 % o 75 %.  
Sense perjudici del que s'ha exposat adés, es desestimaran els projectes el guió dels quals obtinga una puntuació inferior a la meitat del màxim de punts establit per a cada modalitat.  
D'aquells projectes, els guions dels quals queden entre el 60 % o el 75 % dels millor valorats i la puntuació dels quals siga igual o superior a la meitat del màxim, d'acord amb el que preveu aquest epígraf, es valorarà, a més:  
2n. En tots els casos, si la dona desenvolupa un paper protagonista en el guió, tal com defineix l'acord tercer d'aquesta resolució, s'hi suma 1 punt, sense que per això la puntuació del guió puga superar el màxim dels punts atribuïbles al guió en cada modalitat.  
3r. Només en el cas de llargmetratges, es valoraran les ajudes prèvies, els premis i els reconeixements obtinguts pel mateix projecte o que el guió de l'obra estiga basat en una obra literària o teatral d'un autor valencià o en un personatge valencià, amb un màxim de 5 punts, d'acord amb els criteris següents:  
Es valorarà, amb un màxim d'1,25 punts, cada una de les circumstàncies següents:  
a) Haver obtingut una ajuda a l'escriptura del guió del mateix projecte, d'una administració pública, del programa Ibermedia, del programa Media o d'entitats privades, amb una dotació igual o superior a 8.000 euros. En el cas d'ajudes de l'IVC (abans, CulturArts), es computaran les ajudes a l'escriptura del guió, amb independència de la quantia de l'import.  
b) Haver obtingut una ajuda al desenvolupament del mateix projecte, d'una administració pública, del programa Ibermedia, del programa Media o d'entitats privades, amb una dotació igual o superior a 8.000 euros. En el cas d'ajudes de l'IVC, es computaran les ajudes al desenvolupament, amb independència de la quantia de l'import.  
Les ajudes al desenvolupament del projecte concedides per l'Institut Valencià de Cultura no es computaran en el cas que el sol·licitant opte per mantindre la puntuació obtinguda en una convocatòria anterior d'ajudes al desenvolupament.  
En el cas d'haver obtingut alguna d'aquestes ajudes, s'haurà d'acreditar la concessió al projecte, l'entitat que la concedeix i la quantia. Només es computarà una ajuda a l'escriptura del guió i una ajuda al desenvolupament.  
c) Haver obtingut un premi al guió o al tractament del mateix projecte o ser finalista d'aquest, si la dotació, en tots dos casos, és igual o superior a 2.000 euros i el guionista és valencià.  
En cap d'aquests casos es computaran els premis ni les ajudes que no siguen en metàl·lic, llevat que en la convocatòria de l'ajuda o en les bases del premi s'haja quantificat econòmicament l'import equivalent a aquesta mena d'ajudes i de premis.  
En cas de ser finalista o haver obtingut diversos premis de prestigi reconegut al guió, només se'n computa un.  
En cas que hi haja més d'un guionista i algun no tinga la condició de valencià, es prorrateja aquesta puntuació.  
S'ha d'acreditar la condició de valencià del guionista, la concessió de l'ajuda o del premi o la condició de finalista, l'entitat que la concedeix i la quantia.  
d) Que el guió estiga basat en una obra, literària o teatral, d'un autor valencià, publicada o bé, si és teatral, estrenada amb un mínim de 15 representacions públiques o que haja obtingut premis, candidatures o reconeixements especials en certàmens de reconegut prestigi com els corresponents als Premis Max, Premi Planeta o Premi Nadal, o que el guió estiga basat en la vida d'algun personatge valencià singular.  
  
No tindran la consideració de premis ni reconeixements especials les ajudes públiques als textos literaris o teatrals en què es base el guió.  
  
Els còmics, les tires i les novel·les gràfiques s'entenen subsumits en el concepte d'obres literàries.  
Per a procedir a la valoració, s'ha d'acreditar la condició de valencià de l'autor de l'obra literària o teatral o del personatge en què es basa el guió. A aquest efecte, bastarà qualsevol publicació que al·ludisca al lloc de naixement. Si es tracta d'un autor o personatge viu, alternativament, s'hi podrà aportar una còpia del DNI o el certificat d'empadronament.  
Igualment, s'ha d'acreditar la resta d'extrems que fonamenten el còmput d'aquesta puntuació, mitjançant documentació que deixe constància de la publicació de l'obra, de les representacions teatrals o dels premis obtinguts de reconegut prestigi, o dades publicades sobre la biografia o l'obra del personatge de què es tracte.  
Amb l'addició de la puntuació dels apartats 2n i 3r, no es podrà, en cap cas, superar el màxim de punts atribuïbles a la valoració del guió en cada modalitat.  
Els sol·licitants que ja han presentat el mateix projecte en convocatòries anteriors de desenvolupament a la producció o de producció de l'Institut Valencià de Cultura (anteriorment, CulturArts Generalitat), poden mantindre la mateixa puntuació obtinguda o l'equivalent d'aquesta en la valoració de guió (apartats 1r i 2n), si així ho declaren expressament, amb indicació de la convocatòria i la puntuació obtinguda, i sempre que la convocatòria en qüestió no siga anterior a 2017. Si l'empresa sol·licitadora ha passat a formar part d'una AIE i així ho acredita, l'AIE podrà igualment optar per mantindre la puntuació. En aquests casos, el guió no serà objecte d'una valoració nova. Això no garanteix per si sol superar el tall de guió.  
b) Altres aspectes del projecte:  
1r. La condició de valenciana de l'empresa sol·licitadora es valorarà amb un màxim de 5 punts, en funció del criteri següent:  
- En cas d'empreses persones jurídiques, 1 punt per cada any transcorregut des que va establir el seu domicili social a la Comunitat Valenciana.  
En cas d'empreses persones físiques (autònoms), s'hi sumarà 1 punt per cada any en què estiga donat d'alta en l'epígraf corresponent a la producció audiovisual en l'Impost d'Activitats Econòmiques (IAE) o en el Cens d'empresaris, de professionals i de retenidors, amb domicili a la Comunitat Valenciana.  
No computarà l'any de la convocatòria, encara que haurà d'estar domiciliat a la Comunitat Valenciana.  
A aquest efecte, es podrà presentar una declaració responsable que reculla aquests extrems o bé aportar el número d'inscripció en el Registre administratiu d'empreses audiovisuals de la Comunitat Valenciana, o l'alta en l'Impost d'Activitats Econòmiques o en el Cens d'empresaris, de professionals i de retenidors. A més, en cas de persona jurídica, també es podrà aportar l'escriptura pública de constitució o modificació en què així figure; i, en el cas de persones físiques, el certificat d'empadronament.  
Si la sol·licitant és una AIE, es comptabilitzaran els punts si un dels socis (empreses productores) que la componen compleix aquests requisits.  
En cas de societats que hagen canviat únicament la denominació social en algun dels cinc anys anteriors, han d'acreditar que mantenen el mateix NIF i aportar una còpia de l'escriptura de modificació.  
  
2n. Els dies de rodatge a la Comunitat Valenciana de la primera unitat de la producció.  
La puntuació corresponent es determinarà en funció del percentatge que suposen els dies de rodatge a la Comunitat Valenciana en relació amb els dies totals de rodatge al llarg de tota la producció, atés el pla de treball aportat i segons l'escala que es detalla en aquest punt.  
  
Si, en un mateix dia, es roda en diferents emplaçaments, dins i fora de la Comunitat Valenciana, aquests s'han de prorratejar degudament.  
a) En el cas de curtmetratges, multiplataforma i llargmetratges de ficció A i C, amb un màxim de 10 punts:  
Si es roda menys del 50 % a la Comunitat Valenciana, no s'obté cap punt.  
Si s'hi roda entre el 50 % i menys del 60 %, s'obtenen 4 punts.  
Si s'hi roda entre el 60 % i menys del 70 %, s'obtenen 6 punts.  
Si s'hi roda entre el 70 % i menys el 80 %, s'obtenen 8 punts.  
Si s'hi roda el 80 % o més, s'obtenen 10 punts.  
Si es roda el 70 % o més a la província d'Alacant o a la de Castelló, s'obtenen 10 punts.  
b) En el cas de llargmetratges de ficció B, amb un màxim de 15 punts:  
Si es roda menys del 50 % a la Comunitat Valenciana, no s'obté cap punt.  
Si s'hi roda entre el 50 % i menys del 60 %, s'obtenen 8 punts.  
Si s'hi roda entre el 60 % i menys del 70 %, s'obtenen 10 punts.  
Si s'hi roda entre el 70 % i menys del 80 %, s'obtenen 12 punts.  
Si s'hi roda el 80 % o més, s'obtenen 15 punts.  
Si es roda el 70 % o més a la província d'Alacant o a la de Castelló, s'obtenen 15 punts.  
Al pla de treball s'ha d'adjuntar una declaració responsable amb la previsió del total de dies de rodatge de la primera unitat i el nombre d'aquests dies de treball a la Comunitat Valenciana.  
3r. La participació d'equips tècnics valencians es valora amb un màxim de 15 punts en tots els casos. Si no s'obtenen almenys 7,5 punts, la puntuació serà de 0 punts.  
La participació dels components dels equips tècnics es pot acreditar mitjançant contractes, precontractes o cartes d'interés dels professionals amb el seu compromís o interés per participar en el projecte, en els quals es concrete el nom i els cognoms del tècnic, el número de DNI, el municipi de naixement i el municipi en què resideix i l'any d'empadronament en aquest, així com el treball o els treballs tècnics que hi exercirà.  
Com a alternativa, el productor podrà aportar una declaració responsable en què s'enumeren les persones, amb la condició de valencians, que ocuparan els diferents llocs tècnics. Aquesta declaració té caràcter vinculant i el productor pot ser requerit en qualsevol moment per l'Institut Valencià de Cultura per a acreditar els extrems declarats. No té validesa si el document no està degudament signat pel productor.  
  
En cas de no estar acreditats aquests extrems, no es comptabilitzen els punts corresponents.  
S'hi distingeixen dos blocs: el d'autors i el de tècnics. En el cas que un mateix professional hi duga a terme més d'una activitat de les que es recullen en aquest apartat, en qualsevol dels blocs, pot obtindre els punts corresponents a cada una d'aquestes.  
a) Bloc d'autors que tenen la condició de valencians.  
Curtmetratges, multiplataforma, llargmetratges de ficció A, B i C:  
Director: 1,5 punts  
Productor executiu: 1,5 punts  
Guionista: 1,5 punts  
Autor de la música: 1,5 punts  
Director de fotografia: 1,5 punts  
El màxim de puntuació en cada apartat serà d'1,5 punts independentment que hi haja més d'un autor per apartat.  
En els projectes de llargmetratge i minisèrie, s'hi afegirà 1 punt en els casos en què dispose d'un director nou amb la condició de valencià o d'un guionista nou amb la condició de valencià, o de tots dos, en els termes que defineix l'acord tercer.  
No obstant això, si hi ha més d'un autor en alguna categoria i no tots són valencians, es repartirà percentualment la puntuació assignada en cada cas dels descrits i es comptabilitzarà únicament el percentatge que corresponga als autors valencians.  
En el cas que un dels autors siga dona i aquesta tinga la condició de valenciana, es pot sumar un punt més a la puntuació d'aquest bloc.  
  
En el cas que, almenys, dos dels autors siguen dues dones valencianes diferents, se sumen dos punts més a la puntuació d'aquest bloc.  
  
A aquest efecte, una mateixa dona no pot computar-se més que una vegada, encara que aquesta hi duga a terme diferents funcions tècniques.  
El màxim de punts que es pot obtindre en aquest bloc és de 7,5 punts.  
b) Bloc de tècnics que tenen la condició de valencians.  
Curtmetratges i multiplataforma, llargmetratges de ficció A, B i C.  
Direcció d'art: 1 punt  
Direcció de producció: 1 punt  
Direcció de so: 1 punt  
Muntador: 1 punt  
Direcció de vestuari: 1 punt  
Direcció de perruqueria: 1 punt  
Direcció de maquillatge: 1 punt  
Una altra direcció: 1 punt. Només serà computable una direcció més de les que figuren en el conveni col·lectiu vigent de la indústria per a la producció audiovisual.  
El màxim de puntuació en cada apartat és, segons la modalitat, d'1 punt, independentment que hi haja més d'un tècnic per apartat.  
  
No obstant això, en el cas que hi haja més d'un tècnic en alguna direcció i no tots siguen valencians, es repartirà percentualment la puntuació assignada i es comptabilitzarà únicament el percentatge que corresponga als tècnics valencians d'aquestes direccions.  
En el cas que dues o tres de les direccions tècniques les ocupen diferents dones valencianes, es pot sumar un punt més a la puntuació d'aquest bloc.  
En el cas que quatre o més de les direccions tècniques les ocupen diferents dones valencianes, es poden sumar dos punts més a la puntuació d'aquest bloc.  
A aquest efecte, una mateixa dona no pot computar-se més que una vegada, encara que hi duga a terme diferents funcions tècniques.  
El màxim de punts que es pot obtindre en aquest bloc és de 7,5 punts.  
En cas de coproduccions, la puntuació final obtinguda en cada un dels blocs (autors i tècnics) es valorarà proporcionalment a la titularitat de l'obra que corresponga a l'empresa sol·licitadora de l'ajuda, segons el contracte de coproducció aportat, que mai serà inferior al 30 %. De manera que quan els punts que sumen siguen, com a mínim, l'equivalent a aquest mateix percentatge aplicat a la puntuació màxima que es pot obtindre en cada bloc (7,5 punts), sumarà el màxim de punts en cada cas i, si no hi arriba, es calcularan els punts proporcionals.  
  
De manera similar, en el cas de les AIE valencianes o en les quals hi haja integrada una empresa productora valenciana, s'entendrà que el percentatge de titularitat de l'obra de l'AIE sol·licitant és d'un 50 %; per la qual cosa, en cada bloc, es computarà el màxim de 7,5 punts si s'arriba a 3,75 punts en cada un d'aquests; i, si no s'hi arriba, es calcularan els punts proporcionals.  
En cas que la coproducció o la constitució de l'AIE siga posterior a la presentació de sol·licitud de l'ajuda, podrà modificar-se la puntuació total obtinguda en sumar el bloc d'autors i de tècnics; sense que puga alterar-se la modalitat per a la qual s'ha sol·licitat l'ajuda.  
4t. La participació d'equips artístics valencians es valorarà amb un màxim de 15 punts. Si no s'obté almenys 7,5 punts, la puntuació serà de 0 punts.  
S'ha d'acreditar, mitjançant contractes, precontractes o cartes d'interés dels actors, el seu compromís o interés per participar en el projecte, en els quals es concrete el personatge que interpretarien i declaren la seua condició de valencians en el sentit definit en l'acord tercer d'aquesta resolució; i, a més, si escau, si estan empadronats a la Comunitat Valenciana i des de quina data. En cas de no estar acreditats aquests extrems, no es comptabilitzen els punts corresponents.  
  
En cas d'estar pendents de càsting, ha de presentar-se un escrit del productor amb el compromís ferm que seran valencians i, en els casos en què pertoque, que estan empadronats com a residents a la Comunitat Valenciana, des de fa més de 3 anys, aquells actors o actrius que interpreten els personatges del projecte que s'indiquen en aquest escrit, a l'efecte de comptabilitzar els punts que els corresponguen.  
En aquest compromís, també s'ha de declarar, quan així siga, que almenys el 80 % dels actors/actrius principals i secundaris estan empadronats com a residents des de fa més de 3 anys en municipis de la Comunitat Valenciana, a l'efecte del que preveu l'últim paràgraf d'aquest epígraf. Si la declaració no s'estén a aquest extrem, no es computarà aquesta circumstància.  
- Actor/actriu protagonista que tinga la condició de valencià: 3 punts. Si, a més, està empadronat com a resident a la Comunitat Valenciana amb una antiguitat superior a tres anys anteriors a la data de presentació de la sol·licitud, s'hi suma un punt més.  
- Actor/actriu secundari/ària que tinga la condició de valencià: 1,5 punts. Si, a més, l'actor/actriu està empadronat com a resident a la Comunitat Valenciana amb una antiguitat superior a tres anys anteriors a la data de presentació de la sol·licitud, s'hi suma un punt més.  
- Actor/actriu de repartiment que tinga la condició de valencià: 1 punt. La valoració dels actors i actrius de repartiment hi pot sumar un màxim de 3 punts.  
Igualment, s'obtindran 15 punts en el cas que del total d'actors i actrius protagonistes i secundaris, almenys el 80 % estiguen empadronats com a residents a la Comunitat Valenciana amb l'antiguitat mínima de tres anys anteriors a la data de presentació de sol·licitud. Aquest extrem es pot acreditar mitjançant certificat d'empadronament o declaració responsable de l'actor o actriu que pot incorporar-se a la carta d'interés corresponent o incorporar el compromís que així serà en la declaració del productor quan estiguen pendents de càsting.  
  
En cas de coproduccions, la puntuació final obtinguda es valorarà proporcionalment a la titularitat de l'obra que corresponga a l'empresa sol·licitadora de l'ajuda, segons el contracte de coproducció aportat, que mai serà inferior al 30 %, però sense computar els actors de repartiment en aquest cas. De manera que quan els punts que sumen els actors protagonistes i secundaris siguen, com a mínim, l'equivalent a aquest mateix percentatge aplicat a la puntuació màxima que es pot obtindre (15 punts), sumarà aquest màxim de punts i, si no s'hi arriba, es calcularan els punts proporcionals.  
De manera similar, en el cas de les AIE valencianes o en les quals hi haja integrada una empresa productora valenciana, s'entendrà que el percentatge de titularitat de l'obra de l'AIE és d'un 50 %; per la qual cosa, es computaran 15 punts si s'arriba a 7,5 punts entre actors protagonistes i secundaris; i, si no s'hi arriba, es calcularan els punts proporcionals.  
En cas que la coproducció o la constitució de l'AIE siga posterior a la presentació de sol·licitud de l'ajuda, podrà modificar-se la puntuació total obtinguda; sense que puga alterar-se la modalitat per a la qual s'ha sol·licitat l'ajuda.  
5é. El rodatge en valencià de la versió original de l'obra audiovisual.  
S'atorguen:  
5 punts als curtmetratges i multiplataforma i llargmetratges de ficció B la llengua majoritària dels quals, en la versió del rodatge, siga el valencià.  
15 punts als llargmetratges en les modalitats de llargmetratge de ficció A, la llengua majoritària dels quals, en la versió del rodatge, siga el valencià.  
No es computarà en els llargmetratges de ficció C.  
A aquest efecte, la versió original dels projectes serà la que es determine d'acord amb la llengua majoritària usada en la versió del rodatge, tenint en compte el conjunt de diàlegs i narracions del guió aportat.  
  
S'ha de presentar una declaració responsable en què es done el nombre total de paraules dels diàlegs del guió presentat i del nombre de paraules que corresponga a cada llengua utilitzada i el percentatge que correspon a cada llengua sobre el total. Si el valencià n'és la llengua majoritària, en el sentit definit en l'acord tercer d'aquesta resolució, s'obté el màxim de punts.  
En els llargmetratges cinematogràfics i curtmetratges, la versió qualificada per l'ICAA o organisme equivalent ha de correspondre amb la que es declara com a original i amb la llengua majoritària del rodatge.  
En el cas de produccions sense diàlegs, s'atorgarà el màxim de punts d'aquest apartat, segons la modalitat a què corresponga l'obra, si s'acredita artísticament la no-utilització de diàlegs i si els títols de crèdit, subtítols i altres textos escrits que puguen aparéixer en la producció són majoritàriament en valencià.  
6é. La contractació d'empreses que vagen a prestar serveis en la producció, amb domicili social i/o fiscal a la Comunitat Valenciana, es valorarà amb un màxim de 4 punts.  
La contractació del servei de què es tracte ha de ser majoritària. S'entendrà per contractació majoritària, a aquest efecte, els casos en què la contractació amb l'empresa de serveis valenciana per a un servei o de més d'una empresa valenciana per al mateix servei supose més del 60 % en els curtmetratges, multiplataforma i llargmetratges de ficció A i B, i més del 40 % en els llargmetratges de ficció C, de la quantia pressupostada per a aquest servei i prevista així en el pressupost. Per sota d'aquest percentatge, la puntuació és de zero punts en aquest apartat.  
  
Les empreses de serveis, en el cas de ser autònoms, no poden ser persones de l'equip tècnic si exerceixen la mateixa funció en tots dos casos.  
A aquest efecte, només es tenen en compte les empreses de servei següents:  
- Empreses de lloguer d'equipaments per a rodatge (càmeres, il·luminació, grues, grups electrògens, platós, material de so), empreses de catering i transport: per contractar amb una o diverses empreses, s'atorga 1 punt.  
- Empreses de postproducció d'imatge, d'efectes especials o visuals/òptics: per contractar amb una o diverses empreses, s'atorga 1 punt.  
  
- Empreses d'escenografia, decorats, attrezzo, vestuari: per contractar amb una o diverses empreses, s'atorga 1 punt.  
- Empreses de so (so directe, doblatge, postproducció, subtitulació): per contractar amb una o diverses empreses, s'atorga 1 punt.  
Les empreses que lloguen material de so es computaran com a empreses de lloguer d'equipament per al rodatge i no com a empreses de so, llevat que siguen contractades per a prestar tots dos serveis, i, en aquest cas, podran computar-se en tots dos grups.  
En el cas que s'acredite que una mateixa empresa, persona física o jurídica amb domicili social i/o fiscal a la Comunitat Valenciana, presta serveis en més d'un grup d'activitats de les que recull aquest apartat, pot obtindre els punts corresponents a cada un d'aquests.  
  
Ha d'acreditar-se, mitjançant contractes o precontractes amb les empreses, la contractació majoritària, amb la indicació de l'import dels serveis, així com el domicili social de l'empresa si és una persona jurídica; i, fiscal, si es tracta d'una persona física. Si es tracta d'empresaris autònoms, aquests han d'estar empadronats com a residents a la Comunitat Valenciana amb una antiguitat mínima d'un any. En cas de no estar acreditats aquests extrems, no es comptabilitzen aquestes empreses.  
S'hi poden aportar factures de serveis ja prestats sempre que s'identifique el número de factura, l'empresa de serveis, el domicili social o fiscal, el servei prestat, el títol de la producció objecte d'aquest i l'import facturat que, sense IVA, ha de respectar el percentatge previst en aquest apartat. Els pressupostos i les anomenades factures proforma no són vàlides a aquest efecte.  
7é. L'historial de l'empresa i del productor valencià i del productor executiu valencià es valorarà, amb un màxim de 6 punts, en funció de les obres audiovisuals realitzades i dels premis obtinguts.  
  
A l'efecte d'aquest apartat, només es computen l'historial de l'empresa sol·licitadora, si té el domicili social i/o fiscal a la Comunitat Valenciana, i de les persones que apareguen en el projecte com a productor i productor executiu, si tenen la condició de valencians.  
En el cas que l'empresa sol·licitadora siga una AIE, computarà l'historial de l'empresa valenciana que forme part de l'AIE, si n'hi ha, que assenyale l'AIE sol·licitadora.  
La condició de valenciana de l'empresa sol·licitadora i del productor han d'acreditar-se per qualsevol de les formes que assenyala l'apartat 1r d'aquesta lletra b.  
Si una empresa sol·licitadora ha canviat la seua denominació social, però manté el mateix NIF i així ho acredita, es considerarà que es tracta de la mateixa empresa.  
Com a historial de l'empresa, en cap cas es poden computar els historials de societats diferents de les que haja format part anteriorment el mateix productor.  
En cas que hi haja més d'un productor valencià o d'un productor executiu valencià, es computarà només l'historial d'un productor i d'un productor executiu.  
Una mateixa obra només computa una vegada, com a historial de l'empresa o com a historial del productor o del productor executiu, encara que coincidisquen en algun cas.  
a) S'obtindran 3 punts per cada llargmetratge de ficció produït per l'empresa o el productor o productor executiu, que estiga qualificat per l'ICAA o un altre organisme competent, i per cada llargmetratge televisiu de ficció o minisèrie de ficció que s'haja emés en una cadena pública o privada.  
b) S'obtindran 1,50 punts per cada curtmetratge de ficció produït per l'empresa o el productor o productor executiu i que estiga qualificat per l'ICAA o un altre organisme competent.  
c) S'obtindrà 1 punt per cada obra produïda per l'empresa o el productor o productor executiu, que estiga qualificada per l'ICAA o un altre organisme equivalent, com ara curtmetratges d'animació o documentals, llargmetratges d'animació o documentals. I 1 punt per cada llargmetratge televisiu (60 minuts o més) d'animació o documental i per cada sèrie d'animació que s'haja emés en una cadena pública o privada.  
S'equipararan als curtmetratges les websèries, sempre que hagen sigut emeses en plataformes de difusió de canals de televisió.  
S'equipara a l'emissió televisiva, l'estrena comercial en modalitat de streaming o en plataformes digitals de vídeo a la carta.  
No es computaran les segones ni successives temporades de sèries d'animació ni minisèries.  
En tots els casos, les circumstàncies corresponents hi han de concórrer abans que finalitze el termini de presentació de sol·licituds.  
Per a acreditar aquests mèrits, s'ha de presentar una declaració responsable del fet que els llargmetratges o curtmetratges estan qualificats per l'ICAA, o de l'emissió de les esmentades obres televisives en una cadena de televisió, pública o privada, amb la indicació de la data d'aquesta i que l'empresa, el productor o productor executiu apareix com a tal en l'obra qualificada, o, en els casos d'obres televisives, que l'empresa o el productor o productor executiu apareix com a tal en els títols de crèdit.  
e) Si alguna de les obres incloses en l'historial ha obtingut un premi Goya en qualsevol categoria, un premi en una secció competitiva dels festivals de FIAPF o un premi Oscar o nominació a l'Oscar, s'obtenen 2 punts per cada obra, amb independència del nombre de premis i nominacions a l'Oscar. Si alguna de les obres que apareixen en l'historial ha obtingut un premi de l'Acadèmia Valenciana de l'Audiovisual, obtindrà 1 punt per cada obra, amb independència del nombre de premis obtinguts.  
Una mateixa obra només es computarà una vegada.  
Els premis s'han d'acreditar mitjançant fitxes de l'ICAA en què consten captures de pantalla del web de l'Acadèmia o de festivals, documents expedits per l'Acadèmia o l'organització del festival corresponent que certifiquen el premi o notícies de premsa.  
c) Viabilitat econòmica de la producció presentada. En particular, es valorarà:  
1r. El finançament consolidat en relació amb el projecte, es valorarà amb un màxim de:  
- 5 punts per a llargmetratges de ficció A.  
- 10 punts per a llargmetratges de ficció B.  
- 25 punts per a llargmetratges de ficció C.   
- 10 punts per als curtmetratges i multiplataforma de ficció.  
Els projectes presentats en la categoria de llargmetratges de ficció C han d'obtindre, almenys, 18 punts. En cas de no arribar als 18 punts, la puntuació en aquest apartat serà de 0 punts.  
Els projectes els titulars dels quals disposen del finançament del 40 % del pressupost del projecte obtindran la màxima puntuació, excepte en els llargmetratges de ficció A, que serà del 20 %, i en els llargmetratges de ficció B, que serà del 30 %. I la puntuació es reduirà proporcionalment al percentatge que tinguen finançat.  
S'obtenen els punts segons els documents que asseguren l'aportació real al projecte.  
L'acreditació del finançament s'ha de realitzar amb documentació que quantifique l'import corresponent a aquest, per mitjà de:  
a) Contractes o precontractes d'adquisició anticipada de drets d'emissió del projecte amb empreses prestadores del servei de comunicació audiovisual o amb administracions o entitats públiques, formalitzats per l'empresa productora i/o coproductora i degudament acreditats.  
  
En cas d'empreses audiovisuals de titularitat privada, d'àmbit autonòmic o menor, per a fer-ne el còmput, s'ha d'aportar un poder del representant d'aquesta empresa que el faculte per a subscriure el contracte o el precontracte.  
No obstant això, en el cas d'adquisició anticipada d'aquests drets per part d'empreses prestadores del servei de comunicació audiovisual de titularitat pública, s'admet, així mateix, l'import que apareix en la resolució d'adquisició corresponent, malgrat que encara no s'haja procedit a la formalització del respectiu contracte. A aquest efecte, no s'equipararan a aquestes resolucions altres actes o documents com propostes d'adquisició o seleccions d'obres prèvies a aquesta.  
  
b) Contractes o precontractes sobre el projecte amb empreses distribuïdores que ha formalitzat l'empresa productora i/o coproductora, sempre que s'acrediten degudament tots aquests extrems. Es comptabilitzarà l'import del contracte fins a un màxim del 15 % del pressupost de la producció.  
c) Contractes o precontractes que comprometen vendes internacionals del projecte amb agents acreditats en aquestes vendes sempre que incorporen un compromís ferm i un preu determinat formalitzats amb l'empresa productora i/o coproductora.  
d) Ajudes públiques a la producció del projecte sempre que s'acredite l'emissió de la resolució de concessió d'aquestes abans del termini de finalització de presentació de sol·licituds, tant de l'empresa sol·licitadora com de l'empresa coproductora acreditada com a tal. No computen a aquest efecte els imports d'ajudes concedides per a l'escriptura de guió i d'ajudes al desenvolupament i a la preparació del projecte.  
  
e) Auditoria de la despesa ja realitzada en la producció, per una quantia no superior al 20 % del pressupost, elaborada per un auditor inscrit en el Registre oficial d'auditors de comptes.  
f) Recursos aportats per l'empresa sol·licitadora de l'ajuda o per qualsevol de les empreses coproductores fins a un 27 % del pressupost.  
Els contractes de coproducció, per si sols, no serveixen per a acreditar la font de finançament.  
En cas que hi haja coproductors internacionals, per a computar-ne l'aportació, s'ha d'aportar, a més de la documentació preceptiva d'acord amb el que preveu aquest apartat, inclòs el contracte de coproducció, l'aprovació de l'ICAA, en cas que aquesta s'haja emés.  
  
A aquest efecte, només s'accepten:  
f.1. Certificat/s de compte bancari, de depòsits a termini fix i de fons d'inversió acreditatius d'aquests recursos propis, fins a un màxim del 15 % del pressupost de la producció, siga de l'empresa productora o de la coproductora, sempre que s'haja aportat el contracte de coproducció. El certificat, signat i segellat per l'entitat bancària, ha d'emetre's durant el termini de presentació de sol·licituds.  
  
f.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2020 fins a la data de la seua emissió, que serà posterior a la de la publicació d'aquesta convocatòria en el DOGV.  
En cas que l'empresa n'acredite la constitució amb posterioritat a l'1 de gener de 2020, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'invertirà en el projecte, que és la que s'ha de computar a aquest efecte.  
  
f.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació d'aquesta convocatòria en el DOGV.  
Igualment, ha d'acreditar la data en què el titular va fer la seua aportació al fons d'inversió, que ha de ser, almenys, l'1 de gener de 2020 o data anterior; excepte en el supòsit que l'empresa n'acredite la constitució amb posterioritat a l'1 de gener de 2020. En aquest cas, l'aportació al fons no pot ser posterior en més de quinze dies a la de la constitució indicada.  
Quan una mateixa productora haja presentat diverses sol·licituds d'ajuda corresponents a aquesta convocatòria, els recursos a què fa referència aquest apartat s'imputen inicialment al projecte que, havent superat el tall de puntuació del guió, ha obtingut millor puntuació en aquesta fase. Llevada d'aquest import la quantitat que l'empresa sol·licitadora indica que aportarà al projecte o, en defecte d'això, fins al 15 % del pressupost de l'obra, s'ha d'aplicar el romanent al projecte següent que haja superat la fase de guió, per ordre de puntuació, i, així, successivament, de manera que no es poden imputar els mateixos recursos a més d'un projecte.  
f.2. Capitalitzacions de salaris fins a un 12 % del pressupost. Cada capitalització ha d'estar signada, almenys, per la persona que capitalitza tot o una part de la seua retribució corresponent a la seua participació en el projecte presentat.  
La capitalització, si escau, del productor executiu no pot superar el 5 % del cost de la pel·lícula, d'acord amb el que preveu l'article 2.1, lletra a de l'Ordre ECD/2784/2015, de 18 de desembre, per la qual es regula el reconeixement de cost d'una pel·lícula i la inversió del productor (BOE 306, 23.12.2015).  
En cap cas, les empreses que són persones físiques (autònoms) poden capitalitzar salaris estimats que s'imputen com a propis del titular d'aquesta empresa ni tampoc els beneficis previstos derivats del projecte.  
No són susceptibles de capitalització la realització d'obres, ni les cessions de béns, la realització de serveis o similars prestacions en espècie.  
g) Aportacions destinades a la producció que han realitzat inversors privats, sustentades en un contracte, carta de compromís, document notarial, pagaré o document equivalent en el tràfic mercantil. Per a comptabilitzar-les, és necessari acreditar-les mitjançant el document corresponent al compromís d'inversió i dels mitjans següents segons hi corresponga:  
g.1. Certificat/s de compte bancari, de depòsits a termini fix i de fons d'inversió acreditatius de la solvència de l'inversor. El certificat, signat i segellat per l'entitat bancària, ha d'emetre's durant el termini de presentació de sol·licituds.  
g.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2020 fins a la data de la seua emissió, que serà posterior a la de la publicació d'aquesta convocatòria en el DOGV.  
En cas que l'inversor siga una entitat i n'acredite la constitució amb posterioritat a l'1 de gener de 2020, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'haja compromés a invertir en el projecte, que és la que s'ha de computar a aquest efecte.  
g.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació d'aquesta convocatòria en el DOGV.  
Igualment, ha d'acreditar la data en què el titular va fer la seua aportació al fons d'inversió, que ha de ser, almenys, l'1 de gener de 2020 o data anterior; excepte en el supòsit que es tracte d'entitats que acrediten la seua constitució amb posterioritat a l'1 de gener de 2020. En aquest cas, l'aportació al fons no pot ser posterior en més de quinze dies a la de la constitució indicada.  
Quan un mateix inversor ha presentat compromisos d'inversió en diversos dels projectes presentats en aquesta convocatòria, els recursos a què fa referència aquest apartat s'imputen inicialment al projecte que, havent superat el tall de puntuació del guió, ha obtingut millor puntuació en aquesta fase. Llevada d'aquest import la quantitat que l'inversor indica que aportarà al projecte, s'ha d'aplicar el romanent al projecte següent que haja superat la fase de guió, per ordre de puntuació, i, així, successivament, de manera que no es poden imputar els mateixos recursos a més d'un projecte.  
g.2. En el cas de finançar-se per mitjà d'una AIE, s'ha de presentar l'escriptura de constitució, compromís quantificat de la inversió que s'hi farà per mitjà de l'AIE, signada pel seu representant amb indicació de la procedència d'aquests recursos. A més, cal aportar:  
- Certificat/s bancari/s acreditatiu/s dels recursos propis (compte bancari, depòsits a termini fix i fons d'inversió) de l'AIE o de les entitats que la integren o dels seus inversors, que n'acrediten la solvència, emesos durant el termini de presentació de les sol·licituds i signats i segellats per l'entitat bancària.  
A aquests recursos i als certificats acreditatius es pot aplicar allò que preveu l'apartat g.1.  
- Alternativament, contracte o precontracte entre l'AIE i un despatx o una empresa especialitzada en la gestió d'AIE, signat per les dues parts, en què s'ha d'acreditar la seua experiència en aquest àmbit i indicar el compromís de la quantitat que hi invertirà.  
El finançament dels extrems que preveuen les lletres g.1 i g.2 ha d'acreditar-se durant el procés de producció de l'obra. En el cas de no aconseguir o no acreditar el finançament declarat a través d'aquest mitjà, l'ajuda es pot revocar si no s'acrediten altres fonts de finançament per quantia igual o superior a la compromesa i, en qualsevol cas, si això repercuteix en la puntuació obtinguda en aquest apartat amb perjudici per a altres sol·licitants.  
Sense perjudici de l'anterior, qualsevol modificació que es preveu dur a terme sobre les fonts de finançament declarades en el projecte ha de comunicar-se prèviament a l'Institut Valencià de Cultura.  
Els compromisos dels inversors privats són vinculants. No obstant això, poden reemplaçar-se per altres fonts de finançament no previstes en el moment de presentar la sol·licitud, sempre que amb això no s'altere la puntuació obtinguda en aquest apartat.  
h) Els premis concedits a alguna de les empreses titulars del projecte per la seua participació en festivals audiovisuals consistents en serveis propis d'empreses de servei, inclosos els corresponents a la postproducció, poden imputar-se com a finançament consolidat sempre que el valor del premi estiga quantificat en les bases corresponents de la convocatòria del festival.  
2n. Quantia de l'ajuda sol·licitada inferior a la màxima que es puga sol·licitar o incidència de la despesa a la Comunitat Valenciana, excepte en el cas de llargmetratges de ficció A, en què no es valorarà aquest apartat.  
a) Als projectes que sol·liciten un import inferior al màxim establit per categoria, cosa que significa que el pla de finançament se sustenta en altres vies diferents, se'ls atorgarà fins a un màxim de 5 punts, segons el barem següent:  
En el cas de curtmetratges i multiplataforma, s'atorgarà 1 punt per cada 5 % que rebaixe la sol·licitud, sobre l'import màxim de 40.000 - que es pot sol·licitar en aquesta modalitat.  
En el cas de llargmetratges de ficció B, s'atorgarà 1 punt per cada 2 % que rebaixe la sol·licitud, sobre l'import màxim de 375.000 - que es pot sol·licitar en aquesta modalitat.  
En el cas de llargmetratges de ficció C, s'atorgarà 1 punt per cada 2 % que rebaixe la sol·licitud, sobre l'import màxim de 325.000 - que es pot sol·licitar en aquesta modalitat.  
No es computaran fraccions d'aquests percentatges.  
b) Alternativament, en el cas de llargmetratges de ficció B i C, s'hi pot sumar 1 punt per cada 5 % de la despesa que l'empresa sol·licitadora es comprometa a realitzar a la Comunitat Valenciana superior a l'import de l'ajuda sol·licitada, fins a un màxim de 5 punts.  
Els apartats a i b són incompatibles.  
d) Impacte en la vertebració territorial de la Comunitat Valenciana.  
Una vegada valorats tots els aspectes del projecte, en els projectes que no hagen sigut desestimats per la puntuació del guió, es valorarà amb 2 punts que el procés de realització de l'animació tinga lloc majoritàriament a les províncies d'Alacant o de Castelló; sense que, sumats aquests punts, la valoració final del projecte puga superar els 100 punts.  
  
Quadre resum de producció audiovisual: ficció  
  
Categoria Llargmetratge Curtmetratge i multiplataforma  
 A B C   
Guió:  
Originalitat/premissa 10 punts 5 punts 5 punts 10 punts  
Estil/tècnica/tractament 5 punts 5 punts 4 punts 5 punts  
Trama/desenvolupament 5 punts 5 punts 3 punts 5 punts  
Personatges 5 punts 5 punts 3 punts 5 punts  
Computable si supera la fase de guió sense el màxim de punts:  
Dona  
Ajudes prèvies, premis, basat en obra d'autor o personatge valencià   
  
1 punt  
  
5 punts   
  
1 punt  
  
5 punts   
  
1 punt  
  
5 punts   
  
1 punt  
  
  
Total de puntuació màxima computable en guió 25 punts 20 punts 15 punts 25 punts  
Altres aspectes:  
Empresa valenciana 5 punts 5 punts 5 punts 5 punts  
Dies de rodatge a la Comunitat Valenciana 10 punts 15 punts 10 punts 10 punts  
Equip tècnic valencià 15 punts 15 punts 15 punts 15 punts  
Equip artístic valencià 15 punts 15 punts 15 punts 15 punts  
Valencià 15 punts 5 punts - 5 punts  
Contractació d'empreses valencianes 4 punts 4 punts 4 punts 4 punts  
Historial 6 punts 6 punts 6 punts 6 punts  
Total de puntuació màxima en altres aspectes 70 punts 65 punts 55 punts 60 punts  
Viabilitat econòmica  
Finançament consolidat 5 punts 10 punts 25 punts 10 punts  
Quantia de l'ajuda sol·licitada - 5 punts 5 punts 5 punts  
Total de puntuació màxima en viabilitat econòmica 5 punts 15 punts 30 punts 15 punts  
Impacte en la vertebració territorial  
Total puntuació vertebració territorial (computable si no s'arriba a la puntuació màxima amb la resta de criteris) 2 punts 2 punts 2 punts 2 punts  
Total puntuació màxima computable 100 punts  
  
  
3. Documental. Els projectes de llargmetratge, curtmetratge i multiplataforma es valoraran en funció dels criteris següents:  
a) La qualitat del guió es valorarà amb un màxim de:  
- 25 punts per a llargmetratges A i curtmetratges i multiplataforma.  
- 20 punts per a llargmetratges B.  
1r. En cada modalitat, es valoraran els aspectes següents, definits en l'acord tercer:  
En el guió de llargmetratges documentals A i curtmetratges i multiplataforma, es valorarà:  
- l'originalitat/la premissa, amb un màxim de 12 punts.  
- l'estil, la tècnica i el tractament, amb un màxim de 5 punts.  
- la trama/el desenvolupament, amb un màxim de 5 punts.  
- personatges, amb un màxim de 3 punts.  
En el guió de llargmetratges documentals B, es valorarà:  
- la premissa/l'originalitat, amb un màxim de 7 punts.  
- l'estil, la tècnica i el tractament, amb un màxim de 5 punts.  
- la trama/el desenvolupament, amb un màxim de 5 punts.  
- personatges, amb un màxim de 3 punts.  
En les dues modalitats de llargmetratge, per a dur a terme la valoració dels aspectes assenyalats, es poden tindre en consideració, de manera orientativa, el teaser del projecte i el videopitch, si l'empresa sol·licitadora els ha aportat.  
En cada una de les modalitats, es fa una mitjana de les valoracions de guió que han realitzat els analistes experts de la comissió, i només passaran a la fase següent el 60 % dels projectes presentats, segons l'ordre que resulta de la valoració del guió. A aquest efecte, no es computaran els projectes que no hagen aportat un guió complet.  
L'últim projecte que supere aquesta fase és el que, sent seleccionat, supose exactament el 60 % o un percentatge superior, sempre que sense comptabilitzar-lo el percentatge siga inferior al 60 %.  
Sense perjudici del que s'ha exposat adés, es desestimaran els projectes el guió dels quals obtinga una puntuació inferior a 12,50 punts en llargmetratges A, curtmetratges i multiplataforma, i inferior a 10 punts en els llargmetratges B. Dels projectes els guions dels quals superen aquesta fase de valoració de guió, es valorarà, a més:  
2n. En tots els casos, si la dona exerceix un paper protagonista en el guió, tal com defineix l'acord tercer d'aquesta resolució, s'hi suma 1 punt, sense que per això la puntuació del guió puga superar el màxim de punts atribuïbles al guió en cada modalitat.  
3r. Només en el cas de llargmetratges, es valoraran les ajudes prèvies, els premis i els reconeixements obtinguts pel mateix projecte o que el guió de l'obra estiga basat en una obra literària o teatral d'un autor valencià o en un personatge valencià, amb un màxim de 5 punts, d'acord amb els criteris següents:  
- Es valorarà, amb un màxim d'1,25 punts, cada una de les circumstàncies següents:  
a) Haver obtingut una ajuda a l'escriptura del guió del mateix projecte, d'una administració pública, del programa Ibermedia, del programa Media o d'entitats privades, amb una dotació igual o superior a 8.000 euros. En el cas d'ajudes de l'IVC (abans, CulturArts), es computaran les ajudes a l'escriptura del guió, amb independència de la quantia de l'import.  
b) Haver obtingut una ajuda al desenvolupament del mateix projecte, d'una administració pública, del programa Ibermedia, del programa Media o d'entitats privades, amb una dotació igual o superior a 8.000 euros. En el cas d'ajudes de l'IVC, es computaran les ajudes al desenvolupament, amb independència de la quantia de l'import.  
Les ajudes al desenvolupament del projecte concedides per l'Institut Valencià de Cultura no es computaran en el cas que el sol·licitant opte per mantindre la puntuació obtinguda en una convocatòria anterior d'ajudes al desenvolupament.  
En el cas d'haver obtingut alguna d'aquestes ajudes, s'haurà d'acreditar la concessió al projecte, l'entitat que la concedeix i la quantia. Només es computarà una ajuda a l'escriptura del guió i una ajuda al desenvolupament.  
c) Haver obtingut un premi al guió o al tractament del mateix projecte o ser finalista d'aquest, si la dotació, en tots dos casos, és igual o superior a 2.000 euros i el guionista és valencià.  
En cap d'aquests casos es computaran els premis ni les ajudes que no siguen en metàl·lic, llevat que en la convocatòria de l'ajuda o en les bases del premi s'haja quantificat econòmicament l'import equivalent a aquesta mena d'ajudes i de premis.  
En cas de ser finalista o haver obtingut diversos premis de prestigi reconegut al guió, només se'n computa un.  
En cas que hi haja més d'un guionista i algun no tinga la condició de valencià, es prorrateja aquesta puntuació.  
S'ha d'acreditar la condició de valencià del guionista, la concessió de l'ajuda o del premi o la condició de finalista, l'entitat que la concedeix i la quantia.  
d) Que el guió estiga basat en una obra, literària o teatral, d'un autor valencià, publicada o bé, si és teatral, estrenada amb un mínim de 15 representacions públiques o que haja obtingut premis, candidatures o reconeixements especials en certàmens de reconegut prestigi com els corresponents als Premis Max, Premi Planeta o Premi Nadal, o que el guió estiga basat en la vida d'algun personatge valencià singular.  
  
No tindran la consideració de premis ni reconeixements especials les ajudes públiques als textos literaris o teatrals en què es base el guió.  
  
Els còmics, les tires i les novel·les gràfiques s'entenen subsumits en el concepte d'obres literàries.  
Per a procedir a la valoració, s'ha d'acreditar la condició de valencià de l'autor de l'obra literària o teatral o del personatge en què es basa el guió. A aquest efecte, bastarà qualsevol publicació que al·ludisca al lloc de naixement. Si es tracta d'un autor o personatge viu, alternativament, s'hi podrà aportar una còpia del DNI o el certificat d'empadronament.  
Igualment, s'ha d'acreditar la resta d'extrems que fonamenten el còmput d'aquesta puntuació, mitjançant documentació que deixe constància de la publicació de l'obra, de les representacions teatrals o dels premis obtinguts de reconegut prestigi, o dades publicades sobre la biografia o l'obra del personatge de què es tracte.  
Amb l'addició de la puntuació dels apartats 2n i 3r, no es podrà, en cap cas, superar el màxim de 20 o 25 punts atribuïbles a la valoració del guió en cada modalitat.  
Els sol·licitants que ja han presentat el mateix projecte en convocatòries anteriors de desenvolupament a la producció o de producció de l'Institut Valencià de Cultura (anteriorment, CulturArts Generalitat), poden mantindre la mateixa puntuació obtinguda o l'equivalent d'aquesta en la valoració de guió (apartats 1r i 2n), si així ho declaren expressament, amb indicació de la convocatòria i la puntuació obtinguda, i sempre que la convocatòria en qüestió no siga anterior a 2017. Si l'empresa sol·licitadora ha passat a formar part d'una AIE i així ho acredita, l'AIE podrà igualment optar per mantindre la puntuació. En aquests casos, el guió no serà objecte d'una nova valoració. Això no garanteix per si sol superar el tall de guió.  
b) Altres aspectes del projecte:  
1r. La condició de valenciana de l'empresa sol·licitadora es valorarà amb un màxim de 5 punts, en funció del criteri següent:  
- En cas d'empreses persones jurídiques, 1 punt per cada any transcorregut des que va establir el seu domicili social a la Comunitat Valenciana.  
En cas d'empreses persones físiques (autònoms), s'hi sumarà 1 punt per cada any en què estiga donat d'alta en l'epígraf corresponent a la producció audiovisual en l'Impost d'Activitats Econòmiques (IAE) o en el Cens d'empresaris, de professionals i de retenidors, amb domicili a la Comunitat Valenciana.  
No computarà l'any de la convocatòria, encara que haurà d'estar domiciliat a la Comunitat Valenciana.  
A aquest efecte, es podrà presentar una declaració responsable que reculla aquests extrems o bé aportar el número d'inscripció en el Registre administratiu d'empreses audiovisuals de la Comunitat Valenciana, o l'alta en l'Impost d'Activitats Econòmiques o en el Cens d'empresaris, de professionals i de retenidors. A més, en cas de persona jurídica, també es podrà aportar l'escriptura pública de constitució o modificació en què així figure; i, en el cas de persones físiques, el certificat d'empadronament.  
Si la sol·licitant és una AIE, es comptabilitzaran els punts si un dels socis (empreses productores) que la componen compleix aquests requisits.  
En cas de societats que hagen canviat únicament la denominació social en algun dels cinc anys anteriors, han d'acreditar que mantenen el mateix NIF i aportar una còpia de l'escriptura de modificació.  
  
2n. Els dies de rodatge a la Comunitat Valenciana de la primera unitat de la producció es valoraran amb un màxim de 15 punts en el cas de llargmetratges documentals A i de 5 punts en el cas de llargmetratges documentals B, curtmetratges i multiplataforma.  
La puntuació corresponent es determinarà en funció del percentatge que suposen els dies de rodatge a la Comunitat Valenciana en relació amb els dies totals de rodatge al llarg de tota la producció atés el pla de treball aportat i segons l'escala que es detalla en aquest punt.  
  
Si, en un mateix dia, es roda en diferents emplaçaments, dins i fora de la Comunitat Valenciana, aquests s'han de prorratejar degudament.  
a) En el cas de llargmetratges documentals A:  
Si es roda menys del 60 % a la Comunitat Valenciana, no s'obté cap punt.  
Si s'hi roda entre el 60 % i menys del 70 %, s'obtenen 6 punts.  
Si s'hi roda entre el 70 % i menys del 80 %, s'obtenen 9 punts.  
Si s'hi roda entre el 80 % i menys del 90 %, s'obtenen 12 punts.  
Si s'hi roda el 90 % o més, s'obtenen 15 punts.  
Si es roda el 80 % o més a les províncies d'Alacant o de Castelló, s'obtenen 15 punts.  
b) En el cas de llargmetratges documentals B:  
Si es roda menys del 20 % a la Comunitat Valenciana, no s'obté cap punt.  
Si es roda un 20 % o més a la Comunitat Valenciana: 5 punts.  
c) En el cas de curtmetratges i multiplataforma documentals:  
Si es roda menys del 60 % a la Comunitat Valenciana, no s'obté cap punt.  
Si s'hi roda entre el 60 % i menys del 70 %, s'obtenen 2 punts.  
Si s'hi roda entre el 70 % i menys del 80 %, s'obtenen 3 punts.  
Si s'hi roda entre el 80 % i menys del 90 %, s'obtenen 4 punts.  
Si s'hi roda el 90 % o més, s'obtenen 5 punts.  
Si es roda el 80 % o més a les províncies d'Alacant o de Castelló, s'obtenen 5 punts.  
Al pla de treball s'ha d'adjuntar una declaració responsable amb la previsió del total de dies de rodatge de la primera unitat i el nombre d'aquests dies de treball a la Comunitat Valenciana.  
3r. La participació d'equips tècnics valencians es valorarà amb un màxim de 20 punts per a llargmetratges A, curtmetratges i multiplataforma, i de 30 punts per a llargmetratges B.  
Si no s'obtenen almenys 10 punts en el cas de llargmetratges A, curtmetratges i multiplataforma i 15 punts en el cas de llargmetratges B, la puntuació serà de 0 punts.  
La participació dels components dels equips tècnics es pot acreditar mitjançant contractes, precontractes o cartes d'interés dels professionals amb el seu compromís o interés per participar en el projecte, en els quals es concrete el nom i els cognoms del tècnic, el número de DNI, el municipi de naixement i el municipi en què resideix i l'any d'empadronament en aquest, així com el treball o els treballs tècnics que hi exercirà.  
Com a alternativa, el productor podrà aportar una declaració responsable en què s'enumeren les persones, amb la condició de valencians, que ocuparan els diferents llocs tècnics. Aquesta declaració té caràcter vinculant i el productor pot ser requerit en qualsevol moment per l'Institut Valencià de Cultura per a acreditar els extrems declarats. No té validesa si el document no està degudament signat pel productor.  
  
En cas de no estar acreditats aquests extrems, no es comptabilitzen els punts corresponents.  
S'hi distingeixen dos blocs: el d'autors i el de tècnics. En el cas que un mateix professional duga a terme més d'una activitat de les que es recullen en aquest apartat, en qualsevol dels blocs, es poden obtindre els punts corresponents a cada una d'aquestes.  
a) Bloc d'autors que tenen la condició de valencians:  
a.1. Llargmetratge A, curtmetratge i multiplataforma:  
Director: 2 punts  
Productor executiu: 2 punts  
Guionista: 2 punts  
Autor de la música: 2 punts  
Director de fotografia: 2 punts  
a.2. Llargmetratge B:  
Director: 3 punts  
Productor executiu: 3 punts  
Guionista: 3 punts  
Autor de la música: 3 punts  
Director de fotografia: 3 punts  
La puntuació màxima en cada apartat és de 2 o 3 punts, independentment que hi haja més d'un autor per apartat.  
En els projectes de llargmetratge, s'hi afegirà 1 punt en els casos en què dispose d'un director nou amb la condició de valencià o d'un guionista nou amb la condició de valencià, o de tots dos, en els termes que defineix l'acord tercer.  
No obstant això, si hi ha més d'un autor en alguna categoria i no tots són valencians, es repartirà percentualment la puntuació assignada en cada cas dels descrits i es comptabilitzarà únicament el percentatge que corresponga als autors valencians.  
En el cas que un dels autors siga dona i aquesta tinga la condició de valenciana, es pot sumar un punt més a la puntuació d'aquest bloc.  
  
En el cas que dos o més dels autors siguen diferents dones valencianes, se sumen dos punts més a la puntuació d'aquest bloc.  
A aquest efecte, una mateixa dona no pot computar-se més que una vegada, encara que hi duga a terme diferents funcions tècniques.  
La puntuació màxima que es pot obtindre en aquest bloc és de 10 punts per a llargmetratges A, curtmetratges i multiplataforma, i de 15 punts per a llargmetratges B.  
b) Bloc de tècnics que tenen la condició de valencians:  
b.1. Llargmetratge A, curtmetratge i multiplataforma:  
Direcció d'art: 2 punts  
Direcció de producció: 2 punts  
Direcció de so: 2 punts  
Muntador: 2 punts  
Si el narrador principal té la condició de valencià o si algun actor/actriu que té la condició de valencià participa en seqüències ficcionades: 2 punts  
Una altra direcció: 2 punts. Només serà computable una direcció més de les que figuren en el conveni col·lectiu vigent de la indústria per a la producció audiovisual.  
b.2. Llargmetratge B:  
Direcció d'art: 3 punts  
Direcció de producció: 3 punts  
Direcció de so: 3 punts  
Muntador: 3 punts  
Si el narrador principal té la condició de valencià o si algun actor/actriu que té la condició de valencià participa en seqüències ficcionades: 3 punts  
Una altra direcció: 3 punts. Només serà computable una direcció més de les que figuren en el conveni col·lectiu vigent de la indústria per a la producció audiovisual.  
La puntuació màxima en cada apartat és de 2 o 3 punts, independentment que hi haja més d'un tècnic per apartat.  
En el cas que hi haja més d'un tècnic en alguna direcció i no tots siguen valencians, es repartirà percentualment la puntuació assignada i es comptabilitzarà únicament el percentatge que corresponga als professionals valencians d'aquestes direccions.  
En el cas que dues o tres de les direccions tècniques les ocupen diferents dones valencianes, es pot sumar un punt més a la puntuació d'aquest bloc.  
En el cas que quatre o més de les direccions tècniques les ocupen diferents dones valencianes, es poden sumar dos punts més a la puntuació d'aquest bloc.  
A aquest efecte, una mateixa dona no pot computar-se més que una vegada encara que hi duga a terme diferents funcions tècniques.  
La puntuació màxima que es pot obtindre en aquest bloc és de 10 punts per a llargmetratges A, curtmetratges i multiplataforma, i de 15 punts per a llargmetratges B.  
En cas de coproduccions, la puntuació final obtinguda en cada un dels blocs (autors i tècnics) es valorarà proporcionalment a la titularitat de l'obra que corresponga a l'empresa sol·licitadora de l'ajuda, segons el contracte de coproducció aportat, que mai serà inferior al 30 %. De manera que quan els punts que sumen siguen, com a mínim, l'equivalent a aquest mateix percentatge aplicat a la puntuació màxima que es pot obtindre en cada bloc (10 o 15 punts), sumarà aquest màxim de punts en cada bloc i, si no hi arriba, es calcularan els punts proporcionals.  
  
De manera similar, en el cas de les AIE valencianes o en les quals hi haja integrada una empresa productora valenciana, s'entendrà que el percentatge de titularitat de l'obra de l'empresa sol·licitadora és d'un 50 %; per la qual cosa, en cada bloc, es computarà el màxim de 10 o 15 punts, segons la modalitat, si s'arriba a 5 o 7,5 punts, respectivament; i, si no s'hi arriba, es calcularan els punts proporcionals.  
En cas que la coproducció o la constitució de l'AIE siga posterior a la presentació de sol·licitud de l'ajuda, podrà modificar-se la puntuació total obtinguda en sumar el bloc d'autors i de tècnics.  
4t. El rodatge en valencià de la versió original de l'obra audiovisual.  
  
S'atorgaran 5 punts en els llargmetratges B i 15 punts en llargmetratges A, curtmetratges i multiplataforma documentals la llengua majoritària dels quals siga el valencià.  
A aquest efecte, la versió original dels projectes serà la que es determine d'acord amb la llengua que s'utilitza en el conjunt de narracions i veus en off incorporades en la postproducció i que així consten en el guió aportat.  
Quan no hi haja un narrador, ni veus en off, es computaran els diàlegs en valencià de les persones que intervinguen en el documental i els subtítols en valencià de persones que parlen una llengua que no siga ni el valencià ni el castellà.  
En els llargmetratges cinematogràfics i curtmetratges, la versió qualificada per l'ICAA o organisme equivalent ha de correspondre amb la que es declara com a original i amb la llengua majoritària.  
5é. La contractació d'empreses que vagen a prestar serveis en la producció, amb domicili social i/o fiscal a la Comunitat Valenciana, es valorarà amb un màxim de 4 punts.  
La contractació del servei de què es tracte ha de ser majoritària. S'entendrà per contractació majoritària, a aquest efecte, els casos en què la contractació amb l'empresa de serveis valenciana per a un servei o de més d'una empresa valenciana per al mateix servei supose més del 60 % en els llargmetratges A, curtmetratges i multiplataforma documentals i més del 40 % en els llargmetratges B, de la quantia pressupostada per a aquest servei i que preveu, així, el pressupost. Per sota d'aquest percentatge, la puntuació és de zero punts en aquest apartat.  
  
Les empreses de serveis, en el cas de ser autònoms, no poden ser persones de l'equip tècnic si exerceixen la mateixa funció en tots dos casos.  
A aquest efecte, només es tenen en compte les empreses de serveis següents:  
- Empreses de lloguer d'equipaments per a rodatge (càmeres, il·luminació, grues, grups electrògens, platós, material de so), empreses de catering i transport: per contractar amb una o diverses empreses, s'atorguen 1,5 punts.  
- Empreses de postproducció d'imatge, d'efectes especials o visuals/òptics: per contractar amb una o diverses empreses, s'atorguen 1,5 punts.  
- Empreses de so (so directe, doblatge, postproducció, subtitulació): per contractar amb una o diverses empreses, s'atorguen 1,5 punts.  
  
Les empreses que lloguen material de so es computaran com a empreses de lloguer d'equipament per al rodatge i no com a empreses de so, llevat que siguen contractades per a prestar tots dos serveis, i, en aquest cas, podran computar-se en tots dos grups.  
En el cas que s'acredite que una mateixa empresa, persona física o jurídica amb domicili social i/o fiscal a la Comunitat Valenciana, presta serveis en més d'un grup d'activitats de les que recull aquest apartat, pot obtindre els punts corresponents a cada un d'aquests.  
  
Ha d'acreditar-se, mitjançant contractes o precontractes amb les empreses, la contractació majoritària, amb la indicació de l'import dels serveis, així com el domicili social de l'empresa si és una persona jurídica; i, fiscal, si es tracta d'una persona física. Si es tracta d'empresaris autònoms, aquests han d'estar empadronats com a residents a la Comunitat Valenciana amb una antiguitat mínima d'un any. En cas que no s'acrediten aquests extrems, no es comptabilitzaran aquestes empreses.  
S'hi poden aportar factures de serveis ja prestats sempre que s'identifique el número de factura, l'empresa de serveis, el domicili social o fiscal, el servei prestat, el títol de la producció objecte d'aquest i l'import facturat que, sense IVA, ha de respectar el percentatge previst en aquest apartat. Els pressupostos i les anomenades factures proforma no són vàlides a aquest efecte.  
6é. L'historial de l'empresa i del productor valencià i del productor executiu valencià es valorarà amb un màxim de 6 punts, en funció de les obres audiovisuals realitzades i dels premis obtinguts.  
  
A l'efecte d'aquest apartat, només es computen l'historial de l'empresa sol·licitadora, si té el domicili social i/o fiscal a la Comunitat Valenciana, i de les persones que apareguen en el projecte com a productor i productor executiu, si tenen la condició de valencians.  
En el cas que l'empresa sol·licitadora siga una AIE, computarà l'historial de l'empresa valenciana que forme part de l'AIE, si n'hi ha, que assenyale l'AIE sol·licitadora.  
La condició de valenciana de l'empresa sol·licitadora i del productor han d'acreditar-se per qualsevol de les formes que assenyala l'apartat 1r d'aquesta lletra b.  
Si una empresa sol·licitadora ha canviat la seua denominació social, però manté el mateix NIF i així ho acredita, es considerarà que es tracta de la mateixa empresa.  
Com a historial de l'empresa, en cap cas es poden computar els historials de societats diferents de les que haja format part anteriorment el mateix productor.  
En cas que hi haja més d'un productor valencià o d'un productor executiu valencià, es computarà només l'historial d'un productor i d'un productor executiu.  
Una mateixa obra només computa una vegada, com a historial de l'empresa o com a historial del productor o del productor executiu, encara que coincidisquen en algun cas.  
a) S'obtindran 3 punts per cada llargmetratge documental produït per l'empresa o el productor o productor executiu, que estiga qualificat per l'ICAA o un altre organisme competent, i per cada llargmetratge televisiu documental (60 minuts o més) que s'haja emés en una cadena pública o privada.  
b) S'obtindran 1,50 punts per cada curtmetratge documental produït per l'empresa o el productor o productor executiu i que estiga qualificat per l'ICAA o un altre organisme competent.  
c) S'obtindrà 1 punt per cada obra produïda per l'empresa o el productor o productor executiu, que estiga qualificada per l'ICAA o un altre organisme equivalent, com curtmetratges d'animació o de ficció o llargmetratges d'animació o de ficció. I 1 punt per cada llargmetratge televisiu (60 minuts o més) d'animació o de ficció i per cada sèrie d'animació i minisèrie de ficció que s'haja emés en una cadena pública o privada.  
S'equipararan als curtmetratges les websèries, sempre que hagen sigut emeses en plataformes de difusió de canals de televisió.  
S'equipara a l'emissió televisiva, l'estrena comercial en modalitat de streaming o en plataformes digitals de vídeo a la carta.  
No es computaran les segones ni successives temporades de sèries d'animació ni minisèries.  
En tots els casos, les circumstàncies corresponents hi han de concórrer abans que finalitze el termini de presentació de sol·licituds.  
Per a acreditar aquests mèrits, s'ha de presentar una declaració responsable del fet que els llargmetratges o curtmetratges estan qualificats per l'ICAA, o de l'emissió de les esmentades obres televisives en una cadena de televisió, pública o privada, amb la indicació de la data d'aquesta i que l'empresa, el productor o productor executiu apareix com a tal en l'obra qualificada, o, en els casos d'obres televisives, que l'empresa o el productor o productor executiu apareix com a tal en els títols de crèdit.  
e) Si alguna de les obres incloses en l'historial ha obtingut un premi Goya en qualsevol categoria, un premi en una secció competitiva dels festivals de FIAPF o un premi Oscar o nominació a l'Oscar, s'obtenen 2 punts per cada obra, amb independència del nombre de premis i nominacions a l'Oscar. Si alguna de les obres que apareixen en l'historial ha obtingut un premi de l'Acadèmia Valenciana de l'Audiovisual, obtindrà 1 punt per cada obra, amb independència del nombre de premis obtinguts.  
Una mateixa obra només es computarà una vegada.  
Els premis s'han d'acreditar mitjançant fitxes de l'ICAA en què consten captures de pantalla del web de l'Acadèmia o de festivals, documents expedits per l'Acadèmia o l'organització del festival corresponent que certifiquen el premi o notícies de premsa.  
c) Viabilitat econòmica de la producció presentada. En particular, es valorarà:  
1r. El finançament consolidat en relació amb el projecte es valorarà amb un màxim de:  
- 10 punts per a llargmetratges documentals A.  
- 20 punts per a llargmetratges documentals B.  
- 15 punts per als curtmetratges i multiplataforma documentals.  
Aquells projectes que acrediten el finançament del 40 % del pressupost del projecte, se'ls atorgarà el màxim de puntuació. I la puntuació es redueix proporcionalment al percentatge que tenen finançat.  
  
S'obtenen els punts segons els documents que asseguren l'aportació real al projecte.  
L'acreditació del finançament s'ha de realitzar amb documentació que quantifique l'import corresponent a aquest, per mitjà de:  
a) Contractes o precontractes d'adquisició anticipada de drets d'emissió del projecte amb empreses prestadores del servei de comunicació audiovisual o amb administracions o entitats públiques, formalitzats per l'empresa productora i/o coproductora i degudament acreditats.  
  
En cas d'empreses audiovisuals de titularitat privada, d'àmbit autonòmic o menor, per a fer-ne el còmput, s'ha d'aportar un poder del representant d'aquesta empresa que el faculte per a subscriure el contracte o el precontracte.  
No obstant això, en el cas d'adquisició anticipada d'aquests drets per part d'empreses prestadores del servei de comunicació audiovisual de titularitat pública, s'admet, així mateix, l'import que apareix en la resolució d'adquisició corresponent, malgrat que encara no s'haja procedit a la formalització del respectiu contracte. A aquest efecte, no s'equipararan a aquestes resolucions altres actes o documents com propostes d'adquisició o seleccions d'obres prèvies a aquesta.  
  
b) Contractes o precontractes sobre el projecte amb empreses distribuïdores que ha formalitzat l'empresa productora i/o coproductora, sempre que s'acrediten degudament tots aquests extrems. Es comptabilitzarà l'import del contracte fins a un màxim del 15 % del pressupost de la producció.  
c) Contractes o precontractes que comprometen vendes internacionals del projecte amb agents acreditats en aquestes vendes sempre que incorporen un compromís ferm i un preu determinat formalitzats amb l'empresa productora i/o coproductora.  
d) Ajudes públiques a la producció del projecte sempre que s'acredite l'emissió de la resolució de concessió d'aquestes abans del termini de finalització de presentació de sol·licituds, tant de l'empresa sol·licitadora com de l'empresa coproductora acreditada com a tal. No computen a aquest efecte els imports d'ajudes concedides per a l'escriptura del guió i d'ajudes al desenvolupament i la preparació del projecte.  
  
e) Auditoria de la despesa ja realitzada en la producció, per una quantia no superior al 20 % del pressupost, elaborada per un auditor inscrit en el Registre oficial d'auditors de comptes.  
f) Recursos aportats per l'empresa sol·licitadora de l'ajuda o per qualsevol de les empreses coproductores fins a un 27 % del pressupost.  
Els contractes de coproducció, per si sols, no serveixen per a acreditar la font de finançament.  
En cas que hi haja coproductors internacionals, per a computar-ne l'aportació, s'ha d'aportar, a més de la documentació preceptiva d'acord amb el que preveu aquest apartat, inclòs el contracte de coproducció, l'aprovació de l'ICAA, en cas que aquesta s'haja emés.  
A aquest efecte, només s'accepten:  
f.1. Certificat/s de compte bancari, de depòsits a termini fix i de fons d'inversió acreditatius d'aquests recursos propis, fins a un màxim del 15 % del pressupost de la producció, siga de l'empresa productora o de la coproductora, sempre que s'haja aportat el contracte de coproducció. El certificat, signat i segellat per l'entitat bancària, ha d'emetre's durant el termini de presentació de sol·licituds.  
  
f.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2020 fins a la data de la seua emissió, que serà posterior a la de la publicació d'aquesta convocatòria en el DOGV.  
En cas que l'empresa n'acredite la constitució amb posterioritat a l'1 de gener de 2020, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'invertirà en el projecte, que és la que s'ha de computar a aquest efecte.  
  
f.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació d'aquesta convocatòria en el DOGV.  
Igualment, ha d'acreditar la data en què el titular va fer la seua aportació al fons d'inversió, que ha de ser, almenys, l'1 de gener de 2020 o data anterior; excepte en el supòsit que l'empresa n'acredite la constitució amb posterioritat a l'1 de gener de 2020. En aquest cas, l'aportació al fons no pot ser posterior en més de quinze dies a la de la constitució indicada.  
Quan una mateixa productora haja presentat diverses sol·licituds d'ajuda corresponents a aquesta convocatòria, els recursos a què fa referència aquest apartat s'imputen inicialment al projecte que, havent superat el tall de puntuació del guió, ha obtingut millor puntuació en aquesta fase. Llevada d'aquest import la quantitat que l'empresa sol·licitadora indica que aportarà al projecte o, en defecte d'això, fins al 15 % del pressupost de l'obra, s'ha d'aplicar el romanent al projecte següent que haja superat la fase de guió, per ordre de puntuació, i, així, successivament, de manera que no es poden imputar els mateixos recursos a més d'un projecte.  
f.2. Capitalitzacions de salaris fins a un 12 % del pressupost. Cada capitalització ha d'estar signada, almenys, per la persona que capitalitza tot o una part de la seua retribució corresponent a la seua participació en el projecte presentat.  
La capitalització, si escau, del productor executiu no pot superar el 5 % del cost de la pel·lícula, d'acord amb el que preveu l'article 2.1, lletra a de l'Ordre ECD/2784/2015, de 18 de desembre, per la qual es regula el reconeixement de cost d'una pel·lícula i la inversió del productor (BOE 306, 23.12.2015).  
En cap cas, les empreses que són persones físiques (autònoms) poden capitalitzar salaris estimats que s'imputen com a propis del titular d'aquesta empresa ni tampoc els beneficis previstos derivats del projecte.  
No són susceptibles de capitalització la realització d'obres, ni les cessions de béns, la realització de serveis o similars prestacions en espècie.  
g) Aportacions destinades a la producció que han realitzat inversors privats, sustentades en un contracte, carta de compromís, document notarial, pagaré o document equivalent en el tràfic mercantil. Per a comptabilitzar-les, és necessari acreditar-les mitjançant el document corresponent al compromís d'inversió i dels mitjans següents segons hi corresponga:  
g.1. Certificat/s de compte bancari, de depòsits a termini fix i de fons d'inversió acreditatius de la solvència de l'inversor. El certificat, signat i segellat per l'entitat bancària, ha d'emetre's durant el termini de presentació de sol·licituds.  
g.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2020 fins a la data de la seua emissió, que serà posterior a la de la publicació d'aquesta convocatòria en el DOGV.  
En cas que l'inversor siga una entitat i n'acredite la constitució amb posterioritat a l'1 de gener de 2020, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'haja compromés a invertir en el projecte, que és la que s'ha de computar a aquest efecte.  
g.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació d'aquesta convocatòria en el DOGV.  
Igualment, ha d'acreditar la data en què el titular va fer la seua aportació al fons d'inversió, que ha de ser, almenys, l'1 de gener de 2020 o data anterior; excepte en el supòsit que es tracte d'entitats que acrediten la seua constitució amb posterioritat a l'1 de gener de 2020. En aquest cas, l'aportació al fons no pot ser posterior en més de quinze dies a la de la constitució indicada.  
Quan un mateix inversor ha presentat compromisos d'inversió en diversos dels projectes presentats en aquesta convocatòria, els recursos a què fa referència aquest apartat s'imputen inicialment al projecte que, havent superat el tall de puntuació del guió, ha obtingut millor puntuació en aquesta fase. Llevada d'aquest import la quantitat que l'inversor indica que aportarà al projecte, s'ha d'aplicar el romanent al projecte següent que haja superat la fase de guió, per ordre de puntuació, i, així, successivament, de manera que no es poden imputar els mateixos recursos a més d'un projecte.  
g.2. En el cas de finançar-se per mitjà d'una AIE, s'ha de presentar l'escriptura de constitució, compromís quantificat de la inversió que s'hi farà per mitjà de l'AIE, signada pel seu representant i amb la indicació de la procedència d'aquests recursos. A més, cal aportar:  
- Certificat/s bancari/s acreditatiu/s dels recursos propis (compte bancari, depòsits a termini fix i fons d'inversió) de l'AIE o de les entitats que la integren o dels seus inversors, que n'acrediten la solvència, emesos durant el termini de presentació de les sol·licituds i signats i segellats per l'entitat bancària.  
A aquests recursos i als certificats acreditatius es pot aplicar allò que preveu l'apartat g.1.  
- Alternativament, contracte o precontracte entre l'AIE i un despatx o una empresa especialitzada en la gestió d'AIE, signat per les dues parts, en què s'ha d'acreditar la seua experiència en aquest àmbit i indicar el compromís de la quantitat que hi invertirà.  
El finançament dels extrems que preveuen les lletres g.1 i g.2 ha d'acreditar-se durant el procés de producció de la pel·lícula. En el cas de no aconseguir o no acreditar el finançament declarat a través d'aquest mitjà, l'ajuda es pot revocar si no s'acrediten altres fonts de finançament per quantia igual o superior a la compromesa i, en qualsevol cas, si això repercuteix en la puntuació obtinguda en aquest apartat amb perjudici per a altres sol·licitants.  
Sense perjudici de l'anterior, qualsevol modificació que es preveu dur a terme sobre les fonts de finançament declarades en el projecte ha de comunicar-se prèviament a l'Institut Valencià de Cultura.  
Els compromisos dels inversors privats són vinculants. No obstant això, poden reemplaçar-se per altres fonts de finançament no previstes en el moment de presentar la sol·licitud, sempre que, amb això, no s'altere la puntuació obtinguda en aquest apartat.  
h) Els premis concedits a alguna de les empreses titulars del projecte per la seua participació en festivals audiovisuals consistents en serveis propis d'empreses de serveis, inclosos els corresponents a la postproducció, poden imputar-se com a finançament consolidat sempre que el valor del premi estiga quantificat en les bases corresponents de la convocatòria del festival.  
2n. Quantia de l'ajuda sol·licitada inferior a la màxima que es puga sol·licitar o incidència de la despesa a la Comunitat Valenciana, excepte en el cas de llargmetratges documentals A, en què no es valorarà aquest apartat.  
a) Als projectes que sol·liciten un import inferior al màxim establit per categoria, cosa que significa que el pla de finançament se sustenta en altres vies diferents, se'ls atorgarà fins a un màxim de 5 punts, segons el barem següent:  
Fins a assolir el màxim, s'atorgarà 1 punt per cada 5 % que rebaixe la sol·licitud sobre l'import màxim que es pot sol·licitar en cada modalitat, conforme a aquesta resolució, és a dir, sobre 90.000 - en el cas de llargmetratges documentals B i sobre 40.000 - en el cas de curtmetratges i multiplataforma documentals. No es computaran fraccions d'aquests percentatges.  
b) Alternativament, en el cas de llargmetratges documentals B, s'hi pot sumar 1 punt per cada 5 % de la despesa que es comprometa a realitzar a la Comunitat Valenciana superior a l'import de l'ajuda sol·licitada, fins a un màxim de 5 punts.  
Els apartats a i b són incompatibles.  
d) Impacte en la vertebració territorial de la Comunitat Valenciana.  
Una vegada valorats tots els aspectes del projecte, en els projectes que no hagen sigut desestimats per la puntuació del guió, es valorarà amb 2 punts que el rodatge tinga lloc majoritàriament a les províncies d'Alacant o de Castelló; sense que, sumats aquests punts, la valoració final del projecte puga superar els 100 punts.  
  
Quadre resum de producció audiovisual: documental  
  
Categories Llargmetratges Curtmetratges i multiplataforma  
 A B   
Guió:  
Originalitat/premissa 12 punts 7 punts 12 punts  
Estil/tècnica/tractament 5 punts 5 punts 5 punts  
Trama/desenvolupament 5 punts 5 punts 5 punts  
Personatges 3 punts 3 punts 3 punts  
Computable si supera la fase de guió sense el màxim de punts:  
Dona  
Ajudes prèvies, premis, basat en obra d'autor o personatge valencià   
  
1 punt  
  
5 punts   
  
1 punt  
  
5 punts   
  
1 punt  
  
  
Total de puntuació màxima computable en guió 25 punts 20 punts 25 punts  
Altres aspectes:  
Empresa valenciana 5 punts 5 punts 5 punts  
Dies de rodatge a la Comunitat Valenciana 15 punts 5 punts 5 punts  
Equip tècnic valencià 20 punts 30 punts 20 punts  
Valencià 15 punts 5 punts 15 punts  
Contractació d'empreses valencianes 4 punts 4 punts 4 punts  
Historial 6 punts 6 punts 6 punts  
Total de puntuació màxima en altres aspectes 65 punts 55 punts 55 punts  
Viabilitat econòmica:  
Finançament consolidat 10 punts 20 punts 15 punts  
Quantia de l'ajuda sol·licitada - 5 punts 5 punts  
Total de puntuació màxima en viabilitat econòmica 10 punts 25 punts 20 punts  
Vertebració territorial:  
Total puntuació vertebració territorial (computable si no s'arriba a la puntuació màxima amb la resta de criteris) 2 punts 2 punts 2 punts  
Total puntuació màxima computable 100 punts  
  
  
4. La comissió respectiva proposarà el repartiment del pressupost assignat a cada modalitat en funció de l'import sol·licitat i la puntuació obtinguda.  
En aplicació de l'article 6.5 de l'Ordre de bases reguladores, en cas d'empat, tindran preferència els sol·licitants dels projectes que acrediten, juntament amb la sol·licitud, la contractació de persones amb discapacitat, segons el que preveu l'article 6.1 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat. En aquests casos, la contractació d'aquestes persones ha de mantindre's, almenys, fins que finalitze el desenvolupament de l'activitat per a la qual es concedeix la subvenció.  
Si persisteix l'empat, cal ajustar-se a la puntuació atorgada al projecte en virtut de la puntuació obtinguda en els criteris que valoren el paper protagonista de la dona en el guió, en els termes que preveu aquesta resolució.  
Finalment, i en defecte d'això, cal ajustar-se a l'ordre de presentació en el registre electrònic, segons la data i l'hora. Si s'han realitzat diversos enviaments del mateix projecte, es tindrà en compte la data i l'hora de l'últim enviament realitzat dins del termini de presentació de sol·licituds.  
Es proposarà atorgar a cada projecte l'ajuda sol·licitada amb el màxim permés, en percentatge i import, conforme a l'acord segon d'aquesta resolució, atesa la intensitat màxima d'ajudes públiques, i fins a esgotar el pressupost.  
5. En el cas que en alguna modalitat no s'assigne el total del pressupost previst en l'acord segon d'aquesta resolució, la comissió tècnica de valoració pot assignar el ròssec a una altra modalitat del mateix gènere o d'un altre diferent, segons com considere que serà més efectiva l'assignació i de manera que afavorisca projectes de característiques més similars a la modalitat en la qual es produeix el ròssec. A aquest efecte, es tindrà en compte, per aquest ordre, la puntuació obtinguda pels diferents projectes i, en cas d'empat, es prendrà com a criteri el que preveu el punt 4 d'aquest acord.  
En el cas que en una modalitat no es puga cobrir l'import sol·licitat per l'últim projecte perquè no queda suficient pressupost per a assignar la totalitat de l'ajuda sol·licitada, serà la comissió la que proposarà si aquest import s'assigna a aquest sol·licitant o si es trasllada l'import a una altra modalitat o gènere en què l'assignació puga ser més efectiva.  
  
Seté. Resolució de la convocatòria. Terminis  
Cal ajustar-se al contingut de l'article 7 de l'Ordre de bases reguladores. Així, doncs, el termini de resolució i publicació és de 6 mesos des de la publicació de la convocatòria. En tot cas, l'esmentada resolució ha de publicar-se en el Diari Oficial de la Generalitat Valenciana, d'acord amb el que disposa l'article 26 de la Llei general de subvencions en relació amb els articles 40 i 45 de la Llei 39/2015, d'1 d'octubre, del procediment administratiu comú de les administracions públiques, i en la pàgina web de l'Institut Valencià de Cultura (http://ivc.gva.es/). Les ajudes concedides es publicaran igualment en la Base de Dades Nacional de Subvencions (BDNS)  
La resolució de concessió posarà fi a la via administrativa i, en contra, s'hi pot interposar, potestativament, un recurs de reposició, davant del president de l'Institut Valencià de Cultura, en el termini d'un mes a comptar des de l'endemà de la seua publicació, o bé, directament, un recurs contenciós administratiu, davant dels jutjats contenciosos administratius de València, en el termini de dos mesos a comptar des de l'endemà de la seua publicació, sense perjudici de qualsevol altre que s'estime pertinent.  
En el cas que la convocatòria no es resolga en el termini previst anteriorment, s'entendran desestimades totes les sol·licituds, sense perjudici de l'obligació de l'Administració de resoldre, expressament continguda en la Llei 39/2015, d'1 d'octubre, del procediment administratiu comú de les administracions públiques.  
  
Huité. Obligacions dels beneficiaris  
1. Seran obligacions de les persones que en resulten beneficiàries les que preveuen els articles 3 i 38.3 de l'Ordre de bases reguladores.  
Són igualment aplicables les disposicions sobre subcontractació contingudes en l'article 11 de l'Ordre de bases reguladores i en l'article 3 de l'Ordre ECD/2784/2015, de 18 de desembre, per la qual es regula el reconeixement del cost d'una pel·lícula i la inversió del productor (BOE 306, 23.12.2015).  
2. Les empreses beneficiàries han de comunicar per escrit a l'Institut Valencià de Cultura l'acceptació de l'ajuda en un termini no superior als deu dies hàbils següents al dia de la publicació de la resolució de concessió en el Diari Oficial de la Generalitat Valenciana, segons el model d'acceptació que acompanya aquesta convocatòria com a annex III i facilitar les dades bancàries en què l'empresa sol·licitadora desitge rebre l'import de l'ajuda, per a la qual cosa s'ha d'omplir el model de domiciliació bancària que s'adjunta a aquesta convocatòria com a annex II.  
Aquests documents han de presentar-se telemàticament, d'acord amb el que preveu aquesta resolució per a la presentació de sol·licituds.  
En cas de no presentar l'acceptació, es declararà la pèrdua del dret a la subvenció concedida.  
Sense perjudici de l'anterior, la presentació de l'acceptació fora del termini establit constitueix una infracció administrativa, tal com recull l'article 56 de la Llei 38/2003, de 17 de novembre, general de subvencions, per la qual cosa comportarà l'aplicació de les sancions que corresponguen, d'acord amb el que preveu el punt 3 de l'acord desé d'aquesta resolució.  
3. Igualment, han de comunicar telemàticament a l'Institut Valencià de Cultura qualsevol eventualitat o modificació que puga afectar el desenvolupament de l'objecte de la subvenció amb anterioritat a la modificació del projecte presentat.  
La realització de canvis sense comunicació prèvia podrà determinar la revocació de la subvenció, amb l'obligació de devolució de l'ajuda rebuda.  
En qualsevol cas, les modificacions no podran comportar una minoració de la puntuació obtinguda en el conjunt del projecte, segons els criteris d'atorgament. Si comporten una disminució de la puntuació obtinguda, es revocarà l'ajuda concedida, excepte causes de força major.  
  
Si, amb posterioritat, l'empresa beneficiària entra en coproducció amb tercers o passa a formar part d'una AIE, els punts corresponents al percentatge de la seua titularitat de l'obra no podran suposar un canvi en la puntuació obtinguda, una vegada recalculats, segons s'assenyala en els apartats corresponents.  
En cas que l'IVC no notifique al beneficiari, telemàticament, la seua oposició expressa a la modificació, dins del termini de 10 dies hàbils comptador a partir de l'endemà de la recepció de la comunicació, aquesta es considerarà autoritzada.  
4. Les empreses beneficiàries han de justificar l'ajuda, d'acord amb el que preveu l'article 12 de l'Ordre de bases reguladores i l'acord nové d'aquesta resolució.  
La justificació es realitzarà mitjançant un compte justificatiu amb informe d'auditoria de revisió del cost de la producció, realitzat per auditors inscrits en el Registre oficial d'auditors de comptes, que es regirà pel que es disposa en les normes de procediment previstes en la legislació vigent en matèria d'auditories i, en tot cas, conforme als articles 30 i 31 de la Llei 38/2003, de 17 de novembre, general de subvencions. La despesa derivada de l'informe d'auditoria tindrà la condició de despesa indirecta subvencionable.  
No obstant això, per a subvencions per import inferior a 20.000 euros, la justificació s'efectuarà mitjançant la presentació del compte justificatiu simplificat en els termes que recull l'article 12.3 de l'Ordre de bases reguladores.  
L'empresa beneficiària ha de realitzar una despesa local a la Comunitat Valenciana, tal com es defineix en l'acord tercer, com a mínim, equivalent a l'import de l'ajuda concedida per l'Institut Valencià de Cultura, amb independència de la participació d'altres empreses coproductores. Aquest extrem s'ha de preveure en l'informe de l'auditoria final o en el compte justificatiu simplificat si l'import de l'ajuda és inferior a 20.000 euros.  
No obstant això, les empreses beneficiàries com a titulars de projectes de curtmetratges, multiplataforma, pilots de sèrie i videojocs han de justificar únicament la despesa corresponent a l'import de les subvencions concedides i que aquest import correspon a la despesa local a la Comunitat Valenciana.  
5. Així mateix, han de comunicar a l'Institut Valencià de Cultura la data d'inici i de finalització del rodatge o del procés d'animació.   
6. S'ha de fer constar la col·laboració de la Generalitat en els títols de crèdit de la producció audiovisual i en la publicitat i propaganda d'aquesta, que han d'incorporar el logotip vigent de l'Institut Valencià de Cultura, segons el manual d'identitat corporativa d'aquesta entitat, inclòs en la pàgina web de l'Institut Valencià de Cultura  
(http://ivc.gva.es/val/ivc-val/qui-som-ivc/logos-val).  
Sense perjudici de l'anterior, les persones jurídiques beneficiàries que perceben ajudes per un import superior a 10.000 euros han de donar-li publicitat en la seua pàgina web fent al·lusió a l'Institut Valencià de Cultura, l'import de l'ajuda i el projecte al qual es destina. Tot això, de conformitat amb el que preveu l'article 3.2 de la Llei 2/2015, de 2 d'abril, de transparència, bon govern i participació (DOGV 7500, 08.04.2015).  
7. Les empreses beneficiàries han de lliurar una primera còpia de la producció a l'Institut Valencià de Cultura, Direcció Adjunta d'Audiovisuals i Cinematografia, Arxiu Fílmic, Parc Tecnològic, Leonardo da Vinci, 20, 46031, Paterna (València). Atés que la convocatòria té la finalitat de fomentar una activitat d'utilitat pública o interés social, els lliuraments es realitzen amb una duració indefinida i per al compliment de les seues finalitats de conservació i difusió del patrimoni audiovisual valencià.  
a) Versions. En tot cas, una vegada realitzada la qualificació de la pel·lícula, es lliurarà una còpia de la pel·lícula qualificada, així com el certificat de qualificació. La versió en el certificat de qualificació ha de ser la de la versió original, tal com s'ha declarat en el projecte presentat.  
  
Sense perjudici de l'anterior, a l'efecte de justificació, és obligatori lliurar una versió en valencià, a més d'una versió en castellà i una versió amb subtítols en anglés.  
El lliurament d'una versió en castellà serà obligatòria quan es realitze una versió doblada en aquesta llengua; en cas contrari, serà suficient amb una versió amb subtítols en castellà.  
Es podran realitzar excepcions en els casos en què, per motius artístics, quede argumentada i justificada la no-necessitat de lliurament d'una còpia en alguna de les llengües exigides i prèvia comunicació a l'Institut Valencià de Cultura (plaça de Viriat, s/n, 46460, de València), almenys un mes abans al lliurament de materials. L'Institut Valencià de Cultura s'hi pot oposar i exigir la còpia corresponent. En cas que l'IVC no notifique al beneficiari, telemàticament, la seua oposició dins del termini de 10 dies hàbils comptador a partir de l'endemà de la recepció de la comunicació, s'entendrà autoritzada l'excepció proposada per l'empresa beneficiària.  
b) Materials.  
1r. En el cas que tot el procés es realitze mitjançant sistemes electrònics, el material per a la preservació ha de lliurar-se en el sistema, format i suport de més qualitat emprats en la producció:  
- Per a qualitats 2K o superiors, s'ha de lliurar el DCDM i el DCP sense encriptació.  
- Per a qualitats HD, s'ha de lliurar cinta HD SR o disc dur amb els arxius amb una profunditat de bit no inferior a 8 bits.  
- Per a qualitats PAL, s'ha de lliurar Betacam Digital.  
Si en alguna fase del procés de producció i/o difusió intervé el sistema fotoquímic, es podrà lliurar l'interpositiu, l'internegatiu o el negatiu original, més el negatiu de so sincronitzat, corresponents a la versió definitiva de la producció, en lloc de la còpia d'exhibició.  
  
En tots els casos en els quals s'aporte material fotoquímic de preservació, s'ha de lliurar, a més, DCP sense encriptació.  
En cas que la versió original de la producció no siga en cap de les dues llengües oficials de la Comunitat Valenciana, s'ha de lliurar, a més, la banda negra de subtítols o el fitxer per a la inserció dels subtítols.  
  
2n. Així mateix, s'ha de lliurar informació tècnica de les qualitats, dels formats i els suports emprats al llarg de tot el procés, segons el model que podrà omplir-se en el web de l'Institut Valencià de Cultura: URL: http://ivac.gva.es/plantillafomento/index.php.  
Per a l'accés a aquest web, cal un usuari i una contrasenya que, a petició dels interessats, facilitaran els tècnics de l'Arxiu Fílmic de la Direcció Adjunta d'Audiovisuals i Cinematografia.  
3r. Igualment, s'ha d'incloure la sinopsi i una llista de títols de crèdit en la qual figuren els equips tècnics i artístics.  
4t. Quan es tracte de llargmetratges, de qualsevol gènere, la producció lliurada en format DCP corresponent almenys a la versió original, ha de ser accessible, per a la qual cosa s'ha d'acompanyar d'una pista d'audiodescripció per a persones amb discapacitat visual i una subtitulació especial per a persones amb discapacitat auditiva; de manera que, encara que manquen d'un sentit, aquestes persones puguen accedir perfectament als projectes audiovisuals per mitjà d'aquestes adaptacions.  
5é. En tots els casos, s'ha de lliurar, en suport DVD o en suport digital, la versió definitiva de la producció en els tres idiomes exigits en l'apartat a (valencià, castellà o subtitulació en castellà i subtitulació en anglés).  
6é. En tots els casos, s'ha de lliurar material gràfic de promoció de la producció subvencionada, si n'hi ha (cartells, fotografies, pressbook), a la seu central de la Filmoteca: Edifici Rialto, plaça de l'Ajuntament, 17, 46052 València.  
La Direcció Adjunta d'Audiovisuals i Cinematografia emetrà, en cada cas, un certificat del compliment de les condicions tècniques contingudes en aquest punt.  
Si s'adverteix que el material depositat en l'Arxiu Fílmic no s'ajusta a les condicions tècniques que exigeix aquesta resolució, es requerirà que s'esmene. En cas que no s'esmene, podrà resoldre's la revocació de l'ajuda i el reintegrament de les quantitats percebudes.  
8. Quan no siga possible realitzar l'activitat per a la qual haja sigut concedida o quan no puga complir les condicions previstes en aquesta resolució i les obligacions contingudes en els articles 3 i 38.3 de l'Ordre de bases reguladores i en l'article 14 de la Llei general de subvencions, l'empresa beneficiària ha de comunicar la renúncia a l'Institut Valencià de Cultura mitjançant un escrit motivat que ha de presentar-se telemàticament.  
9. Les empreses beneficiàries d'aquestes ajudes es comprometen a participar en totes les activitats de foment, difusió o promoció de l'audiovisual valencià organitzades per la Generalitat en què participen les obres subvencionades.  
10. Les empreses beneficiàries d'aquestes ajudes autoritzen la promoció de les produccions subvencionades en la pàgina web de l'Institut Valencià de Cultura i la projecció d'aquestes en les activitats que l'Institut Valencià de Cultura organitze per a fer-ne difusió i es comprometen a estar presents en aquestes activitats per mitjà d'algun dels participants de l'obra (responsable de la producció, de la direcció o intèrprets). Igualment, n'autoritzen la cessió a altres òrgans de la Generalitat per a activitats institucionals, respecte als drets de propietat intel·lectual, en els termes previstos en la legislació vigent.  
11. En coordinació amb l'Institut Valencià de Cultura, les empreses beneficiàries disposaran d'un representant de l'entitat convocant en totes aquelles activitats de promoció de les obres subvencionades que realitzen les productores, com ara preestrenes, rodes de premsa, presentació de rodatges, presentació en festivals. L'Institut Valencià de Cultura posarà a la disposició de totes les produccions subvencionades una de les seues sales per a la presentació, les preestrenes i les rodes de premsa, en el cas que les empreses beneficiàries ho estimen convenient i sempre que la programació de la filmoteca ho permeta.  
12. El rodatge de la producció s'ha de dur a terme dins del període a què es refereix el punt 3 de l'acord primer. Si no s'ha rodat entre aquestes dates, es revocarà l'ajuda concedida.  
Sense perjudici de l'anterior, les empreses beneficiàries que hagen obtingut subvenció i que es demoren en l'inici i la fi del procés d'animació o de rodatge en més de deu mesos del que estableix el seu pla de treball, podran ser sancionades, llevat que hi concórreguen causes de força major.  
13. Justificar l'aplicació de la subvenció sotmetent-se a les actuacions de control financer a les quals es refereix l'article 113 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions per als beneficiaris de subvencions amb càrrec als pressupostos de la Generalitat.  
14. L'empresa beneficiària ha de mantindre la titularitat de l'obra en el percentatge que, segons la modalitat, s'assenyala en l'acord quart, punt 3, lletra f, 4t d'aquesta resolució.  
15. Només en el cas de llargmetratges (excepte llargmetratges televisius) i curtmetratges, ha d'aportar-se el certificat de qualificació de l'ICAA que corresponga amb la versió declarada com a original juntament amb la sol·licitud. Aquest certificat ha d'aportar-se dins del termini d'un mes des de la seua emissió per part de l'ICAA.  
L'incompliment d'aquesta obligació podrà donar lloc al reintegrament de l'ajuda percebuda i, si pertoca, a les sancions administratives que hi corresponguen.  
16. Les empreses titulars de llargmetratges que resulten beneficiàries d'aquestes ajudes, hauran d'exhibir-los, en la versió original d'aquests, dins del termini màxim de 2 anys comptador a partir de l'1 de desembre de 2022, en un mínim de cinc sales cinematogràfiques de la Comunitat Valenciana, amb almenys dues sessions obertes al públic en cada sala. D'aquestes sales, n'hi ha d'haver almenys una en cada una de les tres províncies.  
No obstant això, en el cas de llargmetratges documentals i llargmetratges d'animació, alternativament podran emetre's en el mateix termini, almenys una vegada, en una televisió pública o privada d'àmbit nacional o amb cobertura a tota la Comunitat Valenciana per a aquesta emissió; llevat que s'acredite que aquesta emissió no és possible per causes no imputables a la beneficiària.  
En el cas de sèries d'animació, llargmetratges televisius de ficció (tv movies) i minisèries, han d'emetre's, en el mateix termini màxim, almenys una vegada, en una televisió pública o privada d'àmbit nacional o amb cobertura a tota la Comunitat Valenciana per a aquesta emissió, llevat que s'acredite que aquesta emissió no és possible per causes no imputables a la beneficiària.  
En aquests casos, s'assimilarà a l'exhibició en sales cinematogràfiques i a l'emissió televisiva, l'estrena comercial en modalitat de streaming o en plataformes digitals de vídeo a la carta, que haurà de comunicar-se amb anterioritat a l'IVC. En cas que l'Institut Valencià de Cultura no notifique al beneficiari, telemàticament, la seua oposició expressa, dins del termini de 10 dies hàbils comptador a partir de la recepció de la comunicació, aquesta es considerarà acceptada.  
L'incompliment de l'obligació prevista en aquest punt podrà donar lloc al reintegrament de l'ajuda percebuda.  
17. Els titulars de curtmetratges, de qualsevol gènere, que resulten beneficiaris d'aquestes ajudes, hauran d'acreditar, fins al 30 de novembre de 2024, la participació de l'obra, almenys, en dues seccions competitives de festivals cinematogràfics o bé la seua projecció oberta al públic, almenys, en un centre cultural o sala cinematogràfica de cada província de la Comunitat Valenciana.  
L'incompliment d'aquesta obligació podrà donar lloc al reintegrament de l'ajuda percebuda.  
18. Les empreses beneficiàries han de complir amb el que disposen els convenis vigents amb professionals del sector audiovisual (actors, figurants, tècnics).  
La inobservança acreditada dels convenis esmentats podrà donar lloc al reintegrament de l'ajuda percebuda.  
19. El doblatge de les produccions subvencionades ha de realitzar-se en empreses amb locals dedicats al doblatge que complisquen els requisits d'homologació que es recullen en l'annex V o que compten amb l'homologació de la Societat Anònima de Mitjans de Comunicació de la Comunitat Valenciana.  
20. Les persones beneficiàries han d'estar al corrent en el compliment de les seues obligacions tributàries i amb la Seguretat Social.  
  
Nové. Justificació i pagament d'aquestes ajudes  
1. El pagament d'aquestes ajudes s'efectuarà mitjançant transferència bancària segons les dades de domiciliació bancària aportades juntament amb l'acceptació i es realitzarà amb la comprovació prèvia de la justificació que els beneficiaris presenten telemàticament, mitjançant un compte justificatiu, en els termes que estableix l'article 12.2 de l'Ordre de bases reguladores, que exigeix un informe d'un auditor de comptes inscrit com a exercent en el Registre oficial d'auditors de comptes, dependent de l'Institut de Comptabilitat i Auditoria de Comptes, que es regirà conforme a les normes de procediment previstes en la legislació vigent en matèria d'auditories audiovisuals i legislació en matèria de subvencions. La despesa derivada de l'informe d'auditoria tindrà la condició de despesa indirecta subvencionable.  
Per a subvencions per import inferior a 20.000 euros, la justificació s'ha de realitzar mitjançant un compte justificatiu simplificat en els termes que recull l'article 12.3 de l'Ordre de bases reguladores.  
2. Les empreses beneficiàries podran presentar en qualsevol moment justificacions parcials de despeses per a obtindre abonaments a compte per l'import de la despesa acreditada mitjançant un compte justificatiu. L'abonament a compte serà, com a màxim, el de l'import de l'anualitat de la subvenció que corresponga.  
3. Les empreses beneficiàries de les ajudes de caràcter plurianual previstes en aquesta resolució han de dur a terme les actuacions següents:  
a) Fins al 30 de novembre de 2020:  
Justificar les despeses realitzades en la producció per un import, com a mínim, igual a la part de la subvenció fixada per a aquesta anualitat. A aquest efecte, es computaran en aquesta anualitat les despeses realitzades pels coproductors acreditats. En aquest últim cas, s'ha d'aportar, juntament amb la justificació, el contracte de coproducció, si no es va presentar juntament amb la sol·licitud de l'ajuda.  
Les empreses beneficiàries també podran presentar un aval bancari per l'import de la subvenció adjudicada per a aquesta anualitat o que garantisca únicament l'import de l'anualitat que no es justifique amb les despeses realitzades. L'aval tindrà una duració indefinida i estarà vigent fins que l'Institut Valencià de Cultura, una vegada presentada l'auditoria del total de despeses per l'import d'aquesta anualitat, certifique l'extinció de l'obligació garantida i la cancel·lació de l'aval.  
  
L'import de cada anualitat es minorarà si les despeses acreditades són inferiors a l'import concedit per a l'any en qüestió.  
b) Fins al 30 de novembre de 2021:  
Les empreses beneficiàries han de justificar les despeses realitzades en la producció per un import, com a mínim, igual a la part de la subvenció fixada per a l'anualitat en qüestió. A aquest efecte, es computaran en aquesta anualitat les despeses realitzades pels coproductors acreditats. En aquest últim cas, s'ha d'aportar, juntament amb la justificació, el contracte de coproducció, si no es va presentar juntament amb la sol·licitud de l'ajuda.  
No obstant això, a aquest efecte de justificació, les empreses beneficiàries també podran presentar un aval bancari per l'import de la subvenció adjudicada per a l'anualitat en qüestió o que garantisca únicament l'import de l'anualitat que no es justifique amb les despeses realitzades. L'aval tindrà una duració indefinida i estarà vigent fins que l'Institut Valencià de Cultura, una vegada presentada l'auditoria del total de despeses per l'import d'aquesta anualitat, certifique l'extinció de l'obligació garantida i la cancel·lació de l'aval.  
L'import de cada anualitat es minorarà si les despeses acreditades són inferiors a l'import concedit per a l'any en qüestió.  
c) Fins al 31 d'octubre de 2022:  
1r. Els beneficiaris titulars de projectes de curtmetratges, multiplataforma, pilots de sèrie d'animació i videojocs han de complir, si no ho han fet ja en els exercicis anteriors, les obligacions establides en el punt huité d'aquesta convocatòria i presentar, juntament amb l'imprés que s'adjunta a la convocatòria com a annex IV, la documentació següent:  
  
a) Justificar la despesa corresponent a l'import de la subvenció concedida. En cas de compte justificatiu amb informe d'auditoria, l'informe ha de reflectir la despesa local a la Comunitat Valenciana en el sentit definit en l'acord tercer. En cas d'aportar un compte justificatiu simplificat, la llista classificada de despeses correspondrà a aquesta despesa local.  
En el cas de curtmetratges, de qualsevol gènere, en els casos en què els productors siguen autònoms, es podrà computar el cost teòric dels treballs que realitze com a guionista i/o director el productor d'aquestes, segons el que preveu l'article 2.1 ny de l'Ordre ECD/2784/2015, de 18 de desembre. D'acord amb els valors recollits en la Resolució de 4 de juliol de 2019, de la Direcció General de l'Institut de la Cinematografia i de les Arts Audiovisuals, aquest cost teòric serà de:  
Director: 210,90 - per minut  
Guionista: 161,97 - per minut.  
L'import de l'anualitat es minorarà si la despesa local acreditada és inferior a l'import de l'ajuda concedida.  
b) Justificant de l'Institut Valencià de Cultura d'haver depositat els materials indicats en l'acord huité, punt 7, d'aquesta convocatòria.  
  
c) Declaració responsable actualitzada sobre subvencions sol·licitades, percebudes o concedides i pendents de percepció per altres administracions o institucions públiques per a la mateixa finalitat, en què es justifique documentalment la quantia d'aquestes, o bé declaració que la informació facilitada sobre aquest tema en la sol·licitud no ha patit variacions des de la data en què es va presentar.  
d) Llista de títols de crèdit de l'equip tècnic i artístic.  
2n. Els beneficiaris titulars de llargmetratges, minisèries de ficció i sèries d'animació han de complir, si no ho han fet ja en els exercicis anteriors, les obligacions establides en el punt huité d'aquesta convocatòria i presentar, juntament amb l'imprés que s'adjunta a la convocatòria com a annex IV, la documentació següent:  
a) Acreditar el cost total de la producció i justificar les despeses realitzades, d'acord amb el pressupost presentat en el projecte. En cas de compte justificatiu amb informe d'auditoria, l'informe ha de reflectir la despesa local realitzada a la Comunitat Valenciana, que ha de ser igual a l'import de l'ajuda o a aquell que s'haja compromés a realitzar segons el projecte presentat i les dades facilitades en la fulla d'autobaremació. En cas d'aportar un compte justificatiu simplificat, la llista classificada de despeses diferenciarà la despesa local a la Comunitat Valenciana de la resta de despeses.  
En el cas de coproduccions, han de diferenciar-se les aportacions realitzades per cada una de les empreses coproductores, així com les diferents subvencions rebudes per a la producció de l'obra.  
En el cas de coproduccions internacionals, l'acreditació del cost de producció prendrà com a base el pressupost corresponent a la part espanyola. Per a això, s'ha d'aportar, si escau, l'última versió del contracte i, en tot cas, l'autorització oficial de la coproducció emesa per l'ICAA; sense perjudici del que es preveu en els convenis internacionals vigents que hi siguen aplicables.  
D'acord amb l'article 40.2, lletra b, de l'Ordre de bases reguladores, la justificació del cost total de la producció podrà reflectir una reducció màxima sobre el pressupost presentat en el projecte dels percentatges següents:  
1r. En el cas de llargmetratges de ficció A i minisèries de ficció A, podrà reflectir una reducció màxima del 10 %.  
2n. En el cas de llargmetratges de ficció B, minisèries de ficció B i llargmetratges documentals A i B, podrà reflectir una reducció màxima del 20 %.  
3r. En el cas de llargmetratges de ficció C, minisèries de ficció C, llargmetratges d'animació i sèries d'animació, podrà reflectir una reducció màxima del 30 %.  
En el cas que l'import del cost total de la producció siga inferior al percentatge assenyalat en cada cas, es reduirà l'ajuda proporcionalment. A aquest efecte, es llevarà de l'import de l'ajuda el mateix percentatge en què s'ha disminuït el cost pressupostat inicialment per davall de la reducció màxima que s'admet en cada modalitat.  
  
En cap cas, la reducció que es realitze podrà suposar que la despesa definitiva realitzada estiga fora dels imports fixats per a la modalitat en què haja participat el beneficiari de l'ajuda. No podrà suposar que un llargmetratge o minisèrie de ficció B baixe en el seu pressupost definitiu i justificat de 750.000 ?, ni que un llargmetratge o minisèrie de ficció C baixe en el pressupost definitiu i justificat d'1.000.000 d??. En cas que una reducció en el pressupost supose un canvi de modalitat, l'ajuda serà revocada.  
b) Justificant de l'Institut Valencià de Cultura d'haver depositat els materials indicats en l'acord huité, punt 7, d'aquesta convocatòria.  
  
c) Declaració responsable actualitzada sobre subvencions sol·licitades, percebudes o concedides i pendents de percepció per altres administracions o institucions públiques per a la mateixa finalitat, en què es justifique documentalment la quantia d'aquestes, o bé declaració que la informació facilitada sobre aquest tema en la sol·licitud no ha patit variacions des de la data en què es va presentar.  
d) Llista de títols de crèdit de l'equip tècnic i artístic.  
e) Declaració responsable d'haver fet les contractacions tècniques i artístiques corresponents al desenvolupament de l'activitat objecte de la subvenció, complint les cotitzacions a la Seguretat Social i l'abonament de les retribucions, segons el que s'haja pactat, i d'abonar les factures corresponents en el cas de serveis artístics o tècnics que han prestat persones acollides al règim d'autònoms, d'acord amb els contractes subscrits.  
f) Declaració responsable del compliment del que es preveu en els convenis laborals vigents amb professionals del sector audiovisual (actors, figurants, tècnics) en la producció subvencionada.  
d) En cas de constitució d'una AIE en la qual participe l'empresa beneficiària, l'auditoria ha de reflectir tant les despeses realitzades per aquesta empresa beneficiària com les aportacions econòmiques realitzades a l'AIE, la suma de les quals haurà de ser, almenys, igual a l'import de l'ajuda concedida.  
En aquest cas, juntament amb el compte justificatiu, s'ha d'aportar l'escriptura de constitució de l'AIE, llevat que s'haja aportat juntament amb la sol·licitud.  
4. Tota la documentació justificativa ha de dirigir-se a l'Institut Valencià de Cultura i presentar-se telemàticament.  
5. Els crèdits pressupostaris afectes a aquesta convocatòria, disposats i no pagats per falta de justificació o perquè aquesta és incorrecta, seran anul·lats, amb la qual cosa el beneficiari perdrà el dret a percebre la subvenció assignada a l'anualitat en qüestió.  
En el cas d'ajudes triennals, la falta de justificació de dues anualitats comportarà la revocació de tota l'ajuda.  
6. Els justificants que s'aporten han de pertànyer a despeses realitzades que es referisquen, inequívocament, a la producció subvencionada i que estiguen dins dels terminis que assenyala aquesta resolució.  
7. L'IVC impulsarà el pagament íntegre de l'última anualitat de l'ajuda inclosa en la corresponent resolució de concessió, sempre que s'haja verificat que el compte justificatiu i la resta de documentació que s'assenyala en aquest acord s'ajusten al que disposa aquesta resolució i altra normativa que hi és aplicable i que els beneficiaris hagen depositat el material que s'assenyala en l'acord huité, punt 7, d'aquesta resolució.  
  
Si s'adverteix que el material depositat en l'Arxiu Fílmic no s'ajusta a les condicions tècniques que exigeix aquesta resolució, es requerirà que s'esmene. I, si no s'esmena, podrà resoldre's la revocació de l'ajuda i el reintegrament de les quantitats percebudes.  
8. No es concediran ampliacions de termini per a la justificació de les ajudes previstes en aquesta resolució, llevat que estiguen justificades per causa major i puguen imputar-se a l'exercici pressupostari corresponent.  
9. La falta de justificació de les despeses en la forma i dins dels terminis previstos en aquesta resolució determinarà la pèrdua del dret al cobrament de l'ajuda concedida i l'anul·lació del crèdit corresponent.  
  
10. D'acord amb el que preveu l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, no podrà realitzar-se el pagament de la subvenció mentre la persona beneficiària no es trobe al corrent en el compliment de les seues obligacions tributàries i davant de la Seguretat Social o tinga la condició de subjecte deutor per resolució de procedència de reintegrament. Aquestes circumstàncies poden comportar la pèrdua del dret al cobrament de l'ajuda.  
  
Desé. Incompliments, criteris de graduació, responsabilitat i règim sancionador  
1. L'Institut Valencià de Cultura es reserva, igualment, la possibilitat de modificar o deixar sense efecte la subvenció, en cas d'incompliment d'alguna de les obligacions imposades a les persones beneficiàries, en els terminis i les condicions assenyalades, per a la qual cosa es tindrà sempre en compte el principi de proporcionalitat a què es refereix l'article 17.3.n de la Llei 38/2003, de 17 de novembre, general de subvencions.  
2. El ròssec que es produïsca per les renúncies puga haver-hi, podrà disposar-se de conformitat amb el que determina l'article 7.3 de l'Ordre de bases reguladores.  
3. Les infraccions i sancions es resoldran de conformitat amb el que disposa l'article 19 de l'Ordre de bases reguladores.  
D'acord amb els articles 57 i 62.2 a de la Llei general de subvencions, la falta de justificació de l'ús que es dona als fons rebuts, una vegada transcorregut el termini establit per a la seua presentació, excepte causa de força major justificada, constitueix una infracció greu i, sense perjudici de la pèrdua del dret al cobrament i del reintegrament de les quantitats percebudes, si pertoca, podrà sancionar-se amb la pèrdua, durant un termini de fins a tres anys, de la possibilitat d'obtindre subvencions i ajudes públiques.  
4. Serà procedent el reintegrament de les quantitats percebudes en els casos i els termes a què es refereix l'article 18 de l'Ordre de bases reguladores.  
  
Onzé. Documentació  
Els projectes de la producció presentada romandran en l'expedient en poder de l'Institut Valencià de Cultura.  
  
Dotzé. Annexos  
Aquesta resolució inclou els cinc annexos que es detallen a continuació:  
- Annex I: sol·licitud.  
- Annex II: domiciliació bancària.  
- Annex III: acceptació de la subvenció i compromís de compliment d'obligacions.  
- Annex IV: justificació de la subvenció.  
- Annex V: homologació d'estudis de doblatge.  
  
Tretzé. Entrada en vigor  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.  
  
Catorzé. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es pot recórrer potestativament en reposició o bé s'hi pot plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del president de l'Institut Valencià de Cultura, en qualitat d'òrgan competent per a concedir les ajudes, en el termini d'1 mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'ha de plantejar davant dels jutjats contenciosos administratius de València, en el termini de 2 mesos a comptar des de l'endemà de la publicació en el Diari Oficial de la Generalitat Valenciana.  
  
València, 20 de juliol de 2020.- El president de l'Institut Valencià de Cultura: Vicent Marzà Ibáñez.